ഏലക്ക വില കുത്തനെ ഇടിഞ്ഞു; കൂപ്പുകുത്തിയത് 35 വര്‍ഷം മുമ്പത്തെ വിലയിലേക്ക്\nThu Jan 20 2022 14:03:53 GMT+0530 (India Standard Time)\nവില ഉയരുമെന്ന പ്രതീക്ഷയിൽ കർഷകരും കൂടിയ വിലക്ക് വാങ്ങിയത് വിൽക്കാനാകാതെ കച്ചവടക്കാരും വൻതോതിൽ ഏലം സൂക്ഷിച്ചിട്ടുണ്ട്.\nBY ABH10 Jan 2022 12:02 PM GMT\nABH10 Jan 2022 12:02 PM GMT\nസുഗന്ധ റാണിയായ ഏലക്കയുടെ വില കുത്തനെ ഇടിഞ്ഞു. രണ്ടു വർഷം മുമ്പ് കിലോഗ്രാമിന് 5000 രൂപ വില കിട്ടിയിരുന്നയിടത്ത് 700 ലേക്കാണ് വില കുത്തനെ ഇടിഞ്ഞത്. ഒമിക്രോൺ വകഭേദം ലോകം മുഴുവൻ ഭീതിവിതയ്ക്കുന്ന സാഹചര്യത്തിലാണ് ഏലക്ക വില കുത്തനെയിടഞ്ഞതെന്നാണ് സാമ്പത്തിക വിദഗ്ധർ പറയുന്നത്.\nഏലക്കയുടെ ശരാശരി ഉൽപ്പാദനച്ചെലവ് കിലോയ്ക്ക് 600-750 രൂപയായതിനാൽ ഈ വില കർഷകരേയും നാണ്യവിള സംഭരിക്കുന്നവരേയും കടത്തിലേക്ക് തള്ളിവിടുമെന്നാണ് ഇവർ പറയുന്നത്. 2020 ജനുവരിയിൽ ഒരു കിലോ ഏലക്കായ്ക്ക് 5000 രൂപക്ക് മുകളിലാണ് കർഷകർക്ക് ലഭിച്ചിരുന്നത്. 2019 ൽ ഒരു ദിവസം ഏലക്ക വില 7000 രൂപ വരെ എത്തി. 2020 നവംബർ മുതലാണ് ഏലത്തിൻറെ വിലയിടിഞ്ഞു തുടങ്ങിയത്.\nകൊവിഡിനെ തുടർന്ന് കയറ്റുമതി കുറഞ്ഞതാണ് വില കുറയാൻ പ്രധാന കാരണം. ഒമിക്രോൺ വ്യാപനം കൂടിയതോടെ കഴിഞ്ഞ രണ്ടാഴ്ചയായി വില കുത്തനെ ഇടിയാൻ തുടങ്ങി. 600 മുതൽ 700 രൂപവരെ മാത്രമാണ് കർഷകർക്കിപ്പോൾ കിട്ടുന്നത്. 35 വർഷം മുമ്പത്തെ വിലയിലേക്കാണ് നിലവില് ഏലക്കാ വില കൂപ്പു കുത്തിയിരിക്കുന്നത്.\nഉൽപ്പാദന ചെലവിന് ആനുപാതികമായി കിലോയ്ക്ക് 1500 രൂപയെങ്കിലും വില കിട്ടിയാലേ കർഷകർക്ക് പിടിച്ചു നിൽക്കാൻ കഴിയുകയുള്ളൂ. വിദേശ രാജ്യങ്ങൾ ഏലം വാങ്ങിത്തുടങ്ങാത്തതാണ് വിലത്തകർച്ചക്ക് കാരണമെന്നാണ് കച്ചവടക്കാർ പറയുന്നത്. കൂടുതൽ നിയന്ത്രണങ്ങൾ വന്നാൽ ആഭ്യന്തര കയറ്റുമതി പോലും നിലക്കുന്ന സ്ഥിതിയാകും.\nദീപാവലി സമയത്ത് ഉണ്ടാകുന്നതുപോലുള്ള സീസണൽ വിലക്കയറ്റം ഈ വർഷം ഉണ്ടായിട്ടില്ല, ഈ വിലയിടിവിന്റെ പ്രവണത വരും സീസണിലെ വിപണിയെയും ബാധിച്ചേക്കുമെന്നത് തോട്ടക്കാർക്കും വ്യാപാരികൾക്കും ഇടയിൽ ആശങ്കയുണ്ടാക്കുന്നുണ്ട്. സ്റ്റോക്ക് കുമിഞ്ഞു കൂടിയതിനാൽ കൂടുതൽ സംഭരണം നടത്താൻ കഴിയാത്ത സാഹചര്യമാണ് വ്യാപാരികൾക്കുള്ളത്. ഇതിന്റെ ഭാഗമായി വിപണിയിൽ പണ ലഭ്യതക്കുറവ് അനുഭവപ്പെടുന്നതായി വണ്ടൻമേട്ടിലെ വ്യാപാരികൾ പറഞ്ഞു.\nവില ഉയരുമെന്ന പ്രതീക്ഷയിൽ കർഷകരും കൂടിയ വിലക്ക് വാങ്ങിയത് വിൽക്കാനാകാതെ കച്ചവടക്കാരും വൻതോതിൽ ഏലം സൂക്ഷിച്ചിട്ടുണ്ട്. അതിനാൽ വിപണിയിൽ ഡിമാൻഡ് കൂടാനുള്ള സാധ്യത വിരളമാണ്. ഇതു മൂലം അടുത്ത സമയത്തൊന്നും ഏലത്തിന്റെ വില കൂടാനിടയില്ലെന്നാണ് വ്യാപാരികൾ പറയുന്നത്.\nകൂടുതൽ വിലയിടിവ് തടയാൻ ലേലത്തിലേക്കെത്തുന്ന ഏലക്കയുടെ വരവ് നിയന്ത്രിക്കാൻ സ്‌പൈസസ് ബോർഡിന്റെ ഇടപെടൽ വേണമെന്ന് കർഷകർ ആവശ്യപ്പെട്ടിട്ടുണ്ട്. എന്നാൽ സ്പൈസസ് ബോർഡിൽ നിന്ന് ഇതുവരെ അനുകൂല പ്രതികരണം ഉണ്ടായിട്ടില്ലെന്നും കർഷകർ പറയുന്നു.


thachankary at israel | സ്വകാര്യ റീട്രേഡിങ് സ്ഥാപനങ്ങളിൽ ഒരാൾ ദിവസം നാൽപത് ടയറുകൾ ശരിയാക്കുമ്പോൾ കെ എസ് ആർ ടി സിയിലെ സ്ഥിരം ജീവനക്കാർ നാലും താൽകാലിക ജീവനക്കാർ 12 ടയറുകളും മാത്രം ഉണ്ടാക്കും; ഒരാളുടെ ഉൽപാദനം പത്തായി ഉയർത്തിൽ പ്രതിഷേധിച്ച് സമരം പ്രഖ്യാപിച്ച് ജീവനക്കാർ; നോക്കി നിൽക്കാതെ സമരക്കാരെ പിരിച്ചുവിട്ട് എംഡി; ഇസ്രയേൽ സന്ദർശനത്തിനിടയിലും കെ എസ് ആർ ടി സിയെ നിയന്ത്രിച്ച് തച്ചങ്കരി - MarunadanMalayali.com\nസ്വകാര്യ റീട്രേഡിങ് സ്ഥാപനങ്ങളിൽ ഒരാൾ ദിവസം നാൽപത് ടയറുകൾ ശരിയാക്കുമ്പോൾ കെ എസ് ആർ ടി സിയിലെ സ്ഥിരം ജീവനക്കാർ നാലും താൽകാലിക ജീവനക്കാർ 12 ടയറുകളും മാത്രം ഉണ്ടാക്കും; ഒരാളുടെ ഉൽപാദനം പത്തായി ഉയർത്തിൽ പ്രതിഷേധിച്ച് സമരം പ്രഖ്യാപിച്ച് ജീവനക്കാർ; നോക്കി നിൽക്കാതെ സമരക്കാരെ പിരിച്ചുവിട്ട് എംഡി; ഇസ്രയേൽ സന്ദർശനത്തിനിടയിലും കെ എസ് ആർ ടി സിയെ നിയന്ത്രിച്ച് തച്ചങ്കരി\nMay 16, 2018 | 11:05 AM IST | Permalink\nതിരുവനന്തപുരം: കെഎസ്ആർടിയിലെ ടയർക്ഷാമം പരിഹരിക്കാൻ ടയർ റീട്രേഡിങ് കേന്ദ്രങ്ങളിലെ ഉൽപാദനക്ഷമത വർധിപ്പിക്കണമെന്നു എംഡി ടോമിൻ തച്ചങ്കരിയുടെ ഉത്തരവിന് പുല്ലുവിലയാണ് ജീവനക്കാർ നൽകിയത്. ഒരു ജീവനക്കാരൻ ദിവസം 12.5 ടയറുകൾ എന്ന കണക്കിൽ റീട്രേഡ് ചെയ്യണമെന്നായിരുന്നു ഉത്തരവ്. 2012ൽ ദിവസം 12 ടയറുകൾ നിർമ്മിച്ചിരുന്നിടത്ത് ഇപ്പോൾ എട്ടാണ്. ടയർ ഇല്ലാത്തതിനാൽ ദിവസം 500 ബസുകളാണു മുടങ്ങിയത്. ഇത് പരിഹരിക്കണമെന്നായിരുന്നു ആവശ്യം. എന്നാൽ ഉത്തരവിനെ അട്ടിമറിക്കാനായിരുന്നു ജീവനക്കാരുടെ നീക്കം. സമരവും പ്രഖ്യാപിച്ചു. ടോമിൻ തച്ചങ്കരി ഇസ്രയേൽ പര്യടനത്തിലാണ്. അതുകൊണ്ട് സമരം ചെയ്ത് പ്രതിസന്ധി കൂട്ടാമെന്നായിരുന്നു പ്രതീക്ഷ. എന്നാൽ വിദേശത്തിരിക്കുമ്പോൾ കെ എസ് ആർ ടി സിയിൽ പ്രഥമ പരിഗണന കൊടുത്ത തച്ചങ്കരി നീക്കങ്ങൾ തൽസമയം അറിഞ്ഞു. സമരം പ്രഖ്യാപിച്ചവരെ പിരിച്ചുവിടുകയും ചെയ്തു. ആനവണ്ടിയെ പ്രതിസന്ധിയിൽ നിന്ന് കരകയറ്റാൻ അതിശക്തമായ നടപടി തുടരുമെന്ന സൂചനയാണ് തച്ചങ്കരി നൽകുന്നത്.\nടയർ ഇല്ലാത്തതിനാൽ ദിവസം 500 ബസുകളാണ് മുടങ്ങിയത്. ഇതു പരിഹരിക്കാനാണ് തച്ചങ്കരി അടിയന്തര നടപടി സ്വീകരിച്ചത്. ഒരു മാസം 1900 പുതിയ ടയറുകളാണ് കെ.എസ്.ആർ.ടി.സിക്ക് വേണ്ടിവരുന്നത്. നേരത്തേ ചൈനീസ് കമ്പനിയിൽനിന്നാണ് ടയർ ഇറക്കുമതി ചെയ്തിരുന്നത്. കേന്ദ്രസർക്കാർ നിർദ്ദേശം മൂലം ഇത്തരം ഇറക്കുമതിക്ക് നിയന്ത്രണം വന്നു. ഇതോടെയാണ് മറ്റ് കമ്പനിളെ ആശ്രയിച്ചത്. എന്നാൽ, കമ്പനികൾക്ക് അഞ്ചു കോടിയിലധികം രൂപ കുടിശ്ശിക വന്നതോടെ ടയർ വിതരണം നിലച്ചു. ടയർ ക്ഷാമം രൂക്ഷമാവുകയും സർവിസ് മുടങ്ങൽ വ്യാപകമാവുകയും ചെയ്തു. ഈ പ്രതിസന്ധി മറികടക്കാനാണ് റീട്രെഡിങ് വർധിപ്പിക്കാൻ തീരുമാനിച്ചത്.\nസ്വകാര്യ റീട്രേഡിങ് സ്ഥാപനത്തിൽ ഒരു ജീവനക്കാരൻ നാലപത് ടയറാണ് ശരിയാക്കി ഇറക്കുന്നത്. എന്നാൽ കെ എസ് ആർ ടിസിയിൽ സ്ഥിരം ജീവനക്കാർ നാലും താൽകാലിക ജീവനക്കാർ 12 ടയറുണ്ടാക്കും. ഈ സാഹചര്യത്തിലാണ് കൂടുതൽ ടയറുകൾ ഒരാൾ ഉണ്ടാക്കണമെന്ന കർശന നിർദ്ദേശം കൊടുത്തത്. പാപ്പനംകോട് സെൻട്രൽവർക്‌സ്, എടപ്പാൾ, ആലുവ എന്നിവിടങ്ങളിലെ ടയർ റീട്രെഡിങ് യൂണിറ്റുകളിലെ ഉത്പാദനം വർദ്ധിപ്പിക്കാൻ തീരുമാനിച്ചത്. പക്ഷേ, മാനേജ്‌മെന്റ് കൈക്കൊണ്ട തീരുമാനം ജീവനക്കാരെല്ലാം അതേ സ്പിരിറ്റോടെ ഉൾക്കൊണ്ടില്ല. ആലുവ യൂണിറ്റിലാണ് കൂടുതൽ നിഷേധമുണ്ടായത്. സമരത്തിനും അണിയറ നീക്കം തുടങ്ങി. ഇതോടെ തച്ചങ്കരി കർശന നടപടികളിലേക്ക് കടന്നു. അവിടെ എട്ടു താത്കാലിക ജീവനക്കാരെ, നിബന്ധനകൾ പാലിച്ചില്ലെന്ന കാരണം കാണിച്ച് പിരിച്ചുവിട്ടു. അഞ്ച് സ്ഥിരം ജീവനക്കാർക്ക് കാരണം കാണിക്കൽ നോട്ടീസും നൽകി. ഇവരുടെ ശമ്പളത്തിൽനിന്നു പിഴ ഈടാക്കാനും തീരുമാനിച്ചു. ഇതിനെതിരെയും പ്രതിഷേധം തുടങ്ങിയിട്ടുണ്ട്. എന്നാൽ മതിയായ ടയറുകൾ ശരിയാക്കി ഇറക്കിയില്ലെങ്കിൽ പണി പോകുമെന്ന സന്ദേശമാണ് തച്ചങ്കരി ഇസ്രയേലിലിരുന്ന് നൽകുന്നതും.\nമനുഷ്യവിഭവശേഷി പൂർണമായും ഉപയോഗപ്പെടുത്തുക എന്ന ലക്ഷ്യത്തോടെയാണ് പുതിയ നിർേദശങ്ങൾ തച്ചങ്കരി നൽകുന്നത്. റിസർവേഷൻ കൗണ്ടറുകളിലടക്കം മറ്റ് ഡ്യൂട്ടികൾ നിർവഹിച്ചിരുന്ന കണ്ടക്ടർമാരെ (അദർ ഡ്യൂട്ടി) ലൈനിലേക്ക് മടക്കിയെത്തിച്ചതടക്കം നിരവധി നടപടികളാണ് ഇതിനോടകം സ്വീകരിച്ചത്. ഇൻസ്‌പെക്ടർമാരെ പോയന്റ് ഡ്യൂട്ടിക്കായി നിയോഗിച്ചതാണ് മറ്റൊരു തീരുമാനം. ബസുകൾ ഒന്നിന് പിറകെ ഒന്നായി പോകുന്ന പ്രവണത അവസാനിപ്പിക്കുകയും യാത്രക്കാർക്ക് സൗകര്യപ്രദമായ രീതിയിൽ ബസുകളിൽ കയറാനും ഇറങ്ങാനും ക്രമീകരണമേർപ്പെടുത്തുകയുമാണ് വിവിധ സ്റ്റോപ്പുകളിലായുള്ള പോയന്റ് ഡ്യൂട്ടിയിലൂടെ ലക്ഷ്യമിടുന്നത്. എന്നാൽ ഇതൊന്നും മടിയന്മാരായ ജീവനക്കാർക്ക് സുഖിച്ചിട്ടില്ല. സർക്കാരിന്റെ നിലപാട് തച്ചങ്കരിക്ക് അനുകൂലമാണ്. അതുകൊണ്ട് തന്നെ ഇടത് യൂണിയന് പരസ്യമായി സമരത്തിന് ഇറങ്ങാനും മടിയാണ്.\nഇസ്രയേലിലെ പൊതുഗതാഗതത്തെ പറ്റി പഠിക്കാനുള്ള യാത്രയിലാണ് തച്ചങ്കരി. അവിടെത്തെ പൊതു ഗാതാഗത സംവിധാനങ്ങളെ അടുത്തറിയലാണ് ലക്ഷ്യം. കേന്ദ്ര സർക്കാരിന്റെ സംഘത്തിൽ കേരളത്തിൽ നിന്ന് തച്ചങ്കരി മാത്രമാണുള്ളത്. ഇന്ത്യൻ എംബസിയിൽ അടക്കം തച്ചങ്കരി പ്രസംഗിക്കുന്നുണ്ട്. പൊതു ഗതാഗത്തെ ശക്തിപ്പെടുത്താനുള്ള ബദൽ സാധ്യതകളാണ് തച്ചങ്കരി ഇസ്രയേലിൽ അടുത്തറിയുന്നത്. സൈബർ സംവിധാനങ്ങളുടെ സഹായത്തോടെ കെ എസ് ആർ ടി സിയെ അടുത്തറിയാനുള്ള ശ്രമമാണ് ഇസ്രയേൽ യാത്ര. ജെറുസലേമിലും വാർസയിലും പല പ്രധാന പ്രോജക്ടുകളും തച്ചങ്കി നേരിൽ കാണുന്നുണ്ട്. സോളാർ-ഇലക്ട്രിക്കൽ ബസ് സംവിദാനവും അതിന്റെ പരിപാലനവുമെല്ലാം നേരിട്ട് മനസ്സിലാക്കും. ശനിയാഴ്ച വരെ നീളുന്ന തിരക്കേറിയ പരിപാടികൾ. ഇതിനിടെയാണ് ടയർ വിഭാഗത്തിലെ സമരത്തെ കുറിച്ച് എംഡിയുടെ ശ്രദ്ധിയിൽ പെടുന്നത്.\nടയർ ക്ഷാമം പരിഹരിക്കാൻ കെ.എസ്.ആർ.ടി.സി കൊണ്ടുവന്ന പരിഷ്‌കാരങ്ങളോട് ജീവനക്കാർ മുഖംതിരിച്ചതോടെ 200 ബസുകൾ കട്ടപ്പുറത്തായിരുന്നു. ഇത്രത്തോളം സർവീസുകളും നിലച്ചു. ടയർ റീട്രെഡിങ് കൂട്ടി ടയർക്ഷാമം പരിഹരിക്കുകയായിരുന്നു ലക്ഷ്യം. കുറച്ചു നാളായി വരുമാനത്തിൽ വർദ്ധന നേടുന്ന കോർപറേഷന് ടയർക്ഷാമം തിരിച്ചടിയായ സാഹചര്യത്തിലാണ് പരിഷ്‌കാരം കൊണ്ടുവന്നത്. റൂട്ടുകൾ പരമാവധി താളം തെറ്റാതിരിക്കാനുള്ള നീക്കം. ഈ സാഹചര്യത്തിലാണ് അട്ടിമറിക്കാർക്കെതിരെ കർശന നടപടികളെടുക്കുന്നത്. ടോമിൻ തച്ചങ്കരി എം.ഡിയായതിനെ തുടർന്ന് കൊണ്ടുവന്ന പരിഷ്‌കരണ നടപടികളുടെ ഭാഗമായാണ്. സ്ഥിര ജീവനക്കാരൻ ദിവസം നാലു ടയറും താത്കാലിക ജീവനക്കാരൻ 12 ടയറുമാണ് റീട്രെഡിങ് ചെയ്തിരുന്നത്. അത് യഥാക്രമം ആറും എട്ടുമായി പുനഃക്രമീകരിച്ചിരുന്നു. എന്നാൽ സ്വകാര്യമേഖലുമായി താരതമ്യപ്പെടുത്തുമ്പോൾ ഇതും കുറവാണ്.\nഅടുത്തിടെ സ്ഥാപിച്ച ആധുനിക യന്ത്രങ്ങൾക്ക് അനുസൃതമായ ഉത്പാദനക്ഷമത ഇല്ലെന്നും പരിശോധനയിൽ ബോദ്ധ്യമായി. തുടർന്നാണ് ഒരാൾ ഒരു ദിവസം 10 ടയർ റീട്രെഡ് ചെയ്യുന്ന വിധത്തിൽ ജോലി പുനഃക്രമീകരിച്ചത്. ഇതിനെതിരെയാണ് പ്രതിഷേധം. ക.എസ്.ആർ.ടി.സിയുടെ അതേ യന്ത്രസംവിധാനങ്ങളുള്ള സ്വകാര്യ സ്ഥാപനങ്ങളിൽ ഒരു ജീവനക്കാരൻ ദിവസം 40 ടയർ വരെ റീട്രെഡിഗ് ചെയ്യുന്നുണ്ടെന്നാണ് തച്ചങ്കരി പറയുന്നത്. മൂന്ന് യൂണിറ്റുകളിലായി 50 ജീവനക്കാരാണുള്ളത്. കുറഞ്ഞത് 450 ടയർ രൂപപ്പെടുത്താനുള്ള ശേഷി യൂണിറ്റുകൾക്കുണ്ട്. എന്നാൽ ലാഭകരമായി ഇത് നടത്താൻ കഴിഞ്ഞിട്ടില്ല. ടയർ റീട്രെഡിങ് വിഭാഗത്തിൽ നേരിട്ട് നിയമനം നടത്താറില്ല. താത്കാലിക ജീവനക്കാരെ ക്രമേണ സ്ഥിരപ്പെടുത്തുകയാണ് പതിവ്.\nഅതിനിടെ കെ.എസ്.ആർ.ടി.സി.യിൽ യൂണിയൻ ഇടപെടാത്ത കൂട്ടസ്ഥലംമാറ്റ പട്ടികയും പുറത്തിറങ്ങി. എംഡി വിദേശത്തായാലും കാര്യങ്ങൾ മുറപോലെ നടക്കുമെന്നതിന് തെളിവാണ് ഇത്. ഡ്രൈവർമാരും കണ്ടക്ടർമാരും മിനിസ്റ്റീരിയൽ ജീവനക്കാരും മെക്കാനിക്കുകളും ഉൾപ്പെടെ 2505 പേരെ സ്ഥലംമാറ്റും. ഭരണകക്ഷി യൂണിയൻ നൽകുന്ന പട്ടികയും വിവിധതരത്തിലുള്ള ശുപാർശകളും പരിഗണിക്കുന്നതിന് പകരം മാനദണ്ഡങ്ങൾ മാത്രമാണ് കണക്കിലെടുത്തത്. എം.ഡി. ടോമിൻ തച്ചങ്കരിയുടെ കർശന നിർദ്ദേശപ്രകാരമാണ് സ്ഥലംമാറ്റത്തിന് നടപടി സ്വീകരിച്ചത്. സമീപകാലത്തെങ്ങും ഇത്തരത്തിൽ കരട് പട്ടിക പ്രസിദ്ധീകരിച്ചുകൊണ്ട് പൊതുസ്ഥലംമാറ്റപ്പട്ടിക ഇറങ്ങിയിട്ടില്ല. യൂണിറ്റുകളിൽ നിശ്ചിത കാലാവധി പൂർത്തിയാക്കിയവരെ അവർ അഭ്യർത്ഥിച്ചിട്ടുള്ള യൂണിറ്റുകളിലേക്ക് തിരിച്ചു മാറ്റും.\n738 ഡ്രൈവർമാരാണ് ആദ്യപട്ടികയിലുള്ളത്. ഇതേ തുടർന്നുള്ള ഒഴിവുകളിലേക്ക് ഷെഡ്യൂളുകൾക്ക് അനുസൃതമായി വേണ്ട 738 ഡ്രൈവർമാരെ രണ്ടാംപട്ടികയിൽ നിന്നും സ്ഥലമാറ്റം നൽകും. 585 കണ്ടക്ടർമാരെയും 335 മെക്കാനിക്കുകളെയും, 57 മിനിസ്റ്റീരിയൽ ജീവനക്കാരെയും 52 സ്റ്റോർ ജീവനക്കാരെയുമാണ് സ്ഥലംമാറ്റുന്നത്. അംഗീകൃത യൂണിയനുകളുമായി ഉണ്ടാക്കിയ ശമ്പള പരിഷ്‌കരണ കരാറിൽ പൊതുസ്ഥലംമാറ്റ വ്യവസ്ഥകളും ഉൾപ്പെടുത്തിയിരുന്നു. ഇതിന്റെ അടിസ്ഥാനത്തിൽ ഏറെക്കാലത്തിനു ശേഷമാണ് പൊതുസ്ഥലംമാറ്റം നടക്കുന്നത്. ഇതിലെ വ്യവസ്ഥകൾപ്രകാരം ഓരോ ജീവനക്കാരനും ഹോം യൂണിറ്റുണ്ട്. ഇതിൽ നിന്നും 100 മുതൽ 200 കിലോമീറ്റർ അകലേക്ക് മാറ്റപ്പെടുന്നവർ മൂന്നുവർഷം പൂർത്തിയാക്കിയാൽ തിരികെയെത്താൻ അർഹതയുണ്ടാകും.\n200 മുതൽ 300 കിലോമീറ്റർ അകലെവരെ മാറ്റപ്പെടുന്നവർക്ക് രണ്ടുവർഷം പൂർത്തിയാക്കിയാലും 300 കിലോമീറ്ററിന് മുകളിൽ മാറ്റപ്പെടുന്നവർക്ക് ഒരുവർഷം പൂർത്തിയാക്കിയാലും മടങ്ങിയെത്താൻ മുൻഗണന ലഭിക്കും. കരട് പട്ടികയിലെ പരാതികൾ 18 വരെ പരിഗണിക്കും. 22- ന് അന്തിമപട്ടിക ഇറങ്ങും. 31 -ന് ജോലിയിൽ പ്രവേശിക്കണം. ഇല്ലെങ്കിൽ വകുപ്പുതല നടപടിയുണ്ടാകും.


ഉഗ്രന് ക്യാമറയും ഭീമന് ബാറ്ററിയുമായി സാംസങ്-എം 31എസ് വരുന്നു\nSamsung ഇന്ത്യൻ വിപണിയിൽ സാംസങ് കിടിലന് ഫീച്ചേഴ്സുമായി പുതിയ ബജറ്റ് സ്മാർട്ട്ഫോണ് പുരത്തിറക്കാനൊരുങ്ങുന്നു. ഗാലക്സി എം 31എസ് എന്ന് പേരിട്ടിരിക്കുന്ന ഫോൺ ഈ മാസം അവസാനത്തോടെ ഇന്ത്യയിൽ വിപണിയിലെത്തുമെന്ന് പ്രതീക്ഷിക്കുന്നു.Samsung ഐഎഎൻഎസ് റിപ്പോർട്ട് അനുസരിച്ച്, സാംസങ് ഗാലക്സി എം 31എസിൽ ഇൻഫിനിറ്റി-ഒ കട്ട് ഔട്ടോട് കൂടിയ സൂപ്പർ അമോലെഡ് ഡിസ്പ്ലേ ആയിരിക്കും. 64 മെഗാപിക്സൽ ക്വാഡ് ക്യാമറയുള്ള ഫോണിന്റെ ബാറ്ററി കപ്പാസിറ്റി 6,000 എംഎഎച്ച് ആണ്. ഇന്ത്യയിൽ ഫോണിന്റെ വില ഏകദേശം 20,000 രൂപയോളം വരുമെന്നാണ് റിപ്പോർട്ടിൽ More\nഇന്ത്യൻ വിപണിയിൽ സാംസങ് കിടിലന് ഫീച്ചേഴ്സുമായി പുതിയ ബജറ്റ് സ്മാർട്ട്‌ഫോണ് പുരത്തിറക്കാനൊരുങ്ങുന്നു. ഗാലക്‌സി എം 31എസ് എന്ന് പേരിട്ടിരിക്കുന്ന ഫോൺ ഈ മാസം അവസാനത്തോടെ ഇന്ത്യയിൽ വിപണിയിലെത്തുമെന്ന് പ്രതീക്ഷിക്കുന്നു.Samsung\nഐ‌എ‌എൻ‌എസ് റിപ്പോർട്ട് അനുസരിച്ച്, സാംസങ് ഗാലക്‌സി എം 31എസിൽ ഇൻഫിനിറ്റി-ഒ കട്ട് ഔട്ടോട് കൂടിയ സൂപ്പർ അമോലെഡ് ഡിസ്‌പ്ലേ ആയിരിക്കും. 64 മെഗാപിക്സൽ ക്വാഡ് ക്യാമറയുള്ള ഫോണിന്‍റെ ബാറ്ററി കപ്പാസിറ്റി 6,000 എംഎഎച്ച് ആണ്. ഇന്ത്യയിൽ ഫോണിന്റെ വില ഏകദേശം 20,000 രൂപയോളം വരുമെന്നാണ് റിപ്പോർട്ടിൽ പറയുന്നത്.\nഐഎഎന്‍എസ് റിപ്പോർട്ട് പ്രകാരം 128 ജിബി ബിൽറ്റ്-ഇൻ സ്റ്റോറേജ് ഫോണിൽ ഉണ്ടാകും. 64 ജിബി സ്റ്റോറേജ് വേരിയന്റും ഉണ്ട്.\n6.4 ഇഞ്ച് ഡിസ്‌പ്ലേയാണുള്ളത്. 64 മെഗാപിക്സൽ + 8 മെഗാപിക്സൽ +5മെഗാപിക്സൽ +5മെഗാപിക്സൽ സെൻസറുകളുടെ സംയോജനമായിരിക്കും ഫോണിലെ ക്വാഡ് ക്യാമറ സജ്ജീകരണം. മുൻവശത്ത് 32 മെഗാപിക്സൽ സെൻസർ ഉണ്ടാകും.


50 ഓവറില് 500 റണ്‍സ്; അതില് ദ്രാവിഡിന്‍റെ മകന് അടിച്ചുകൂട്ടിയത് 150 റണ്‍സ്, അച്ഛന്‍റെ വഴിയേ മകനും\nലോക ക്രിക്കറ്റില് ഇന്ത്യയുടെ വന്‍മതിലായിരുന്ന രാഹുല് ദ്രാവിഡിന്‍റെ പാതയില് തന്നെയാണ് മകന് സമിത് ദ്രാവിഡും.\nലോക ക്രിക്കറ്റില് ഇന്ത്യയുടെ വന്‍മതിലായിരുന്ന രാഹുല് ദ്രാവിഡിന്‍റെ പാതയില് തന്നെയാണ് മകന് സമിത് ദ്രാവിഡും. അച്ഛന്‍റെ പേര് ചീത്തയാക്കിയില്ലെന്ന് മാത്രമല്ല, ദ്രാവിഡിന് അഭിമാനിക്കാന് കഴിയുന്നത്ര മികവുറ്റ പ്രകടനമാണ് കഴിഞ്ഞ ദിവസം സമിത് പുറത്തെടുത്തത്.\nകര്‍ണാടക സ്റ്റേറ്റ് ക്രിക്കറ്റ് അസോസിയേഷന്‍റെ ബിടിആര് കപ്പ് അണ്ടര് 14 ടൂര്‍ണമെന്‍റില് സമിതിന്‍റെ ഒന്നൊന്നര സെഞ്ച്വറിയാണ് സ്വന്തം ടീമിന് കിടിലന് ജയം സമ്മാനിച്ചത്. മല്യ അതിഥി ഇന്‍റര്‍നാഷണല് സ്കൂള് 412 റണ്‍സിന്‍റെ സമാനതകളില്ലാത്ത ജയം പിടിച്ചടക്കിയപ്പോള് 150 റണ്‍സാണ് ജൂനിയര് ദ്രാവിഡ് അടിച്ചുകൂട്ടിയത്. ദ്രാവിഡിന്‍റെ ജന്മദിനത്തിന് ഒരു ദിവസം മുമ്പേയായിരുന്നു പിറന്നാള് സമ്മാനമായി മകന്‍റെ സെഞ്ച്വറി നേട്ടം. സമിതിനൊപ്പം ദ്രാവിഡിന്‍റെ കൂട്ടുകാരന്‍റെ മകനുമുണ്ടായിരുന്നു റണ്‍വേട്ടക്ക്. സുനില് ജോഷിയുടെ മകന് ആര്യന് ജോഷി. 154 റണ്‍സ് അടിച്ചുകൂട്ടിയ ആര്യനായിരുന്നു കളിയിലെ ടോപ് സ്കോറര്.\nആര്യനും സമിതും ചേര്‍ന്ന് കെട്ടിപ്പൊക്കിയ കൂട്ടുകെട്ട് ടീമിനെ 50 ഓവറില് അഞ്ച് വിക്കറ്റിന് 500 റണ്‍സ് എന്ന ഭീമന് ടോട്ടലിലേക്ക് എത്തിക്കുകയായിരുന്നു. വിജയലക്ഷ്യത്തിലേക്ക് പാഡ് കെട്ടിയ വിവേകാനന്ദ സ്കൂളിന് പക്ഷേ മല്യ അതിഥി സ്കൂളിന്‍റെ തീപ്പൊരി ബോളര്‍മാരുടെ പ്രകടനത്തിന് മുന്നില് പിടിച്ചുനില്‍ക്കാനായില്ല. 88 റണ്‍സിന് എല്ലാവരും പുറത്തായി. ഏതായാലും അച്ഛന് തന്‍റെ വക കിടിലനൊരു പിറന്നാള് സമ്മാനം നല്‍കാനായതിന്‍റെ സന്തോഷത്തിലാണ് സമിത്.


ഒരു നിമിഷം! – Fr Joseph Vattakalam\nരക്ഷാകര ചരിത്രത്തിൽ ഒരു നിമിഷങ്ങളുടെ നിമിഷമുണ്ട്. സ്വർഗ്ഗവും ഭൂമിയും മുൾമുനയിൽ ആയിരുന്ന ഒരു നിമിഷം! ആദം, പൂർവ്വപിതാക്കൾ, മോശ, ജോഷ്വാ, ന്യാധിപന്മാർ, ദാവീദ് മുതലായ രാജാക്കന്മാർ, പ്രവാചകന്മാർ – എല്ലാവരെയും കുടികിട വിറപ്പിച്ച നിമിഷം ആയിരുന്നു അത്. ഈ നിമിഷത്തെക്കുറിച്ചു വി. ലുക്കാ രേഖപ്പെടുത്തിയിരിക്കുന്നത് ഇങ്ങനെ:\nആറാം മാസം (എലിസബത്തിന്റെ ഉദരത്തിൽ സ്നാപകൻ ജനിച്ചതിന്റെ), ഗബ്രിയേൽ ദൂതൻ, ഗലീലിയയിൽ നാസറെത് എന്ന പട്ടണത്തിൽ ദാവീദിന്റെ വംശത്തില്പെട്ട ജോസഫ് എന്ന പേരായ പുരുഷനുമായി വിവാഹ നിശ്ചയം ചെയ്തിരുന്ന കന്യക (cfr. പ്രവചനം ഏശയ്യാ 7:14) യുടെ അടുത്തേയ്ക്കു ദൈവത്താൽ അയക്കപെട്ടു. അവളുടെ പേര് മറിയം എന്നായിരുന്നു. ദൂതൻ അവളുടെ അടുത്തുവന്നു പറഞ്ഞു: ദൈവകൃപ നിറഞ്ഞവളെ! സ്വസ്തി!, കർത്താവു നിന്നോട് കൂടെ!\nഈ വചനം കേട്ട അവൾ വളരെ അസ്വസ്ഥയായി. ദൂതൻ അവളോട് പറഞ്ഞു: മറിയമേ, നീ ഭയപ്പെടേണ്ട, ദൈവസന്നിധിയിൽ നീ കൃപ കണ്ടെത്തിയിരിക്കുന്നു. (അടിസ്ഥാനം ഉല്പ. 3:15) നീ ഗർഭം ധരിച്ചു ഒരു പുത്രനെ പ്രസവിക്കും. നീ അവനു ഈശോ എന്ന് പേരിടണം. അവൻ വലിയവനായിരിക്കും. അത്യുന്നതന്റെ പുത്രൻ എന്ന് വിളിക്കപ്പെടും അവന്റെ പിതാവായ ദാവീദിന്റെ സിംഹാസനം ദൈവമായ കർത്താവു അവനു കൊടുക്കും. …. അവന്റെ രാജ്യത്തിന് അവസാനം ഉണ്ടാകയില്ല…\nഇതെങ്ങനെ സംഭവിക്കും? ഞാൻ പുരുഷനെ അറിയുന്നില്ലലോ.\nദൂതൻ മറുപടി പറഞ്ഞു: പരിശുദ്ധാത്മാവ് നിന്റെ മേൽ വരും അത്യുന്നതന്റെ ശക്തി നിന്റെമേൽ ആവസിക്കും. ആകയാൽ ജനിക്കാൻ പോകുന്ന ശിശു പരിശുദ്ധൻ, ദൈവപുത്രന് എന്ന് വിളിക്കപ്പെടും.\nസംശയം തീർക്കാൻ അടയാളം നൽകികൊണ്ട്; “ദൈവത്തിന് ഒന്നും അസാധ്യമല്ല” എന്ന് വ്യക്തമാക്കപ്പെട്ടപ്പോൾ മറിയം പറഞ്ഞു: “”ഇതാ, കർത്താവിന്റെ ദാസി; നിന്റെ വാക്ക് എന്നിൽ നിറവേറട്ടെ.” ഈ fiat mili secundum verbum tuum കേട്ടപ്പോഴാണ് സ്വർഗ്ഗവും ഭൂമിയും ശ്വാസം നേരെവിട്ടത്.\nപരിശുദ്ധ ‘അമ്മ ദൈവത്തിന്റെ ഇഷ്ടത്തിന് fiat (ആമ്മേൻ) പറഞ്ഞു. ദൈവമാതാവായി. ഈശോ പിതാവിന്റെ ഇഷ്ട്ടം നിറവേറ്റി. മാനവരാശിയുടെ മുഴുവൻ രക്ഷകനായി.\nദൈവഹിതം അനുനിമിഷം നിറവേറ്റി നമുക്ക് സ്വർഗത്തിന് അവകാശികളാകാം. “ലോകം മുഴുവൻ നേടിയാലും നിന്റെ ആത്മാവ് നശിച്ചാൽ നിനക്ക് എന്ത് പ്രയോജനം… പകരമായി നീ ദൈവത്തിന് എന്ത് കൊടുക്കും (മത്താ. 16:26).\nഅവിടുത്തെ തിരുവിഷ്ടം, അവിടുത്തെ മഹത്വം എന്ന് ആവർത്തിച്ച്, എന്ത് ചെയ്യുന്നതും അവിടുത്തെ മഹത്വത്തിനായി മാത്രം ചെയ്താൽ ലക്ഷ്യസ്ഥാനത്തു (സ്വർഗത്തിൽ) എത്താം.


എന്താണ് നജീബ് അഹ്മദ് തിരോധാന കേസ് ?- What is Najeeb Ahmed disappearance case ?\nWhat Is Najeeb Ahamed Disappearance Case\nഎന്താണ് നജീബ് അഹ്മദ് തിരോധാന കേസ് ?\nജെഎന്‍യു വിദ്യാര്‍ഥി നജീബ് അഹ്മദിന്‍റെ തിരോധാനം അന്വേഷിക്കാന് സിബിഐ ക്കു നിര്‍ദ്ദേശം നല്‍കിയിരിക്കുകയാണ് ഡല്‍ഹി ഹൈക്കോടതി. എന്താണ് നജീബ് അഹമദ് കേസ് എന്ന് നോക്കാം.\nന്യൂ ഡല്‍ഹി :ചൊവാഴ്ച നടത്തിയ വിധിയില് നജീബ് അഹമദ് എന്ന ജെഎന്‍യു വിദ്യാര്‍ഥിയുടെ തിരോധാനം സിബിഐ അന്വേഷിക്കണം എന്ന് ഉത്തരവിട്ടിരിക്കുകയാണ് ഡല്‍ഹി ഹൈകോടതി. ജസ്റ്റിസ് ജിഎസ് സിസ്ഥാനിയും രേഖാപിള്ളയുമാണ് നാജീബിന്റെ അമ്മ നല്‍കിയ ഹര്‍ജി പരിഗണിച്ചുകൊണ്ട് കേസിന്‍റെ അന്വേഷണം സിബിഐക്കു വിട്ടത്. കോടതിയുടെ ഉത്തരവിനോട് എതിര്‍പ്പില്ല എന്നാണ് ഡല്‍ഹി പൊലീസും അറിയിച്ചത്.\nകേസിന്‍റെ അടുത്ത വാദം ജൂലൈ 17നു കേള്‍ക്കും എന്നറിയിച്ച കോടതി. ഡെപ്യൂട്ടി ഇന്‍സ്പെക്ടര്‍ക്ക് തൊട്ടുതാഴെയുള്ള ഒരു ഉദ്യോഗസ്ഥന് കേസ് അന്വേഷിക്കണം എന്നും നിര്‍ദ്ദേശിക്കുന്നു.\nഎന്താണ് നജീബിന്‍റെ കേസ് ?\nജവഹര്‍ലാല് നെഹ്രു സര്‍വ്വകലാശാലയിലെ സ്കൂള് ഓഫ് ബയോടെക്നോളജിയില് ഒന്നാം വര്‍ഷ എംഎസ്സി വിദ്യാര്‍ഥിയാണ് നജീബ് അഹമദ്. ഒക്ടോബര് പതിനാലിന് തന്‍റെ ഹോസ്റ്റല് മുറിക്ക് മുന്നില് വച്ച് എബിവിപി പ്രവര്‍ത്തകരായ മൂന്നുപേരുമായി നജീബ് തര്‍ക്കത്തില് ഏര്‍പ്പെടുന്നു. സംഭവത്തിന് ഒരു ദിവസത്തിനു ശേഷം നജീബിനെ കാണാതാവുന്നു. എബിവിപി നജീബിനെ തട്ടിക്കൊണ്ടുപോയതായി അന്ന് മുതല് ജെഎന്‍യു സ്റ്റുഡന്‍സ് യൂണിയന് ആരോപിക്കുന്നുണ്ട്. എന്തിരുന്നാലും, നജീബിന്റെ നിഗൂഢമായ നിരോധാനത്തില് തങ്ങള്‍ക് ഒരു പങ്കുമില്ല എന്നാണ് എബിവിപിയുടെ പക്ഷം.\nസംഭവത്തിനുശേഷം ഒക്ടോബര് 15നു നജീബിനെ കാണ്മാനില്ല എന്നപേരില് നജീബിന്റെ കുടുംബം വസന്ത്കുഞ്ച് പോലീസ് സ്റ്റേഷനില് പരാതിപ്പെടുന്നു. പരാതിയുടെ അടിസ്ഥാനത്തില് ഐപിസി 365 (രഹസ്യവും തെറ്റായതുമായ ഉദ്ദേശത്തോടെ ഒരാളെ തട്ടിക്കൊണ്ടുപോവല് ) ചേര്‍ത്ത് കൊണ്ട് ഡല്‍ഹി പോലീസ് എഫ്ഐആര് രേഖപ്പെടുത്തുന്നു. ഒക്ടോബര് 15നു കാലത്ത് പതിനൊന്നു മുതല് നജീബിനെ കാണ്മാനില്ല എന്നായിരുന്നു റിപ്പോര്‍ട്ട്. നജീബിന്‍റെ തിരോധാനത്തെക്കുറിച്ച് എന്തെങ്കിലും വിവരം നല്‍കുന്നവര്‍ക്ക് 50,000 രൂപ പാരിതോഷികവും പ്രഖ്യാപിക്കുന്നു.\nസംഭവത്തില് ജെഎന്‍യു ഭരണാധികാരികള്‍ക്ക് പലഭാഗത്തുനിന്നും എതിര്‍പ്പുകള് നേരിടേണ്ടി വന്നിരുന്നു. ജെഎന്‍യു ഭരണാധികാരികള് പുറത്തുവിട്ട പത്രകുറിപ്പ് ഹോസ്റ്റലില് ഉണ്ടായ അസ്വാരസ്യങ്ങള്‍ക്ക് നജീബ് അഹമദ് കുറ്റക്കാരനാണ് എന്ന് പറയുകയുണ്ടായി. വിദ്യാര്‍ഥികള് “ജസ്റ്റിസ് ഫോര് നജീബ്’ ‘എവിടെയാണ് നജീബ്’ എന്നീ കാമ്പൈനുകളുമായി അന്ന് മുതല് സംഘടിതമാണ്.\nഅതേസമയം, എബിവിപി പ്രവര്‍ത്തകരായ മൂന്നുപേര് നജീബിന്റെ മുറി സന്ദര്‍ശിച്ചപ്പോള് നജീബ് അവരില് ഒരാളായ വിക്രാന്ത് കുമാറിനെ മര്‍ദ്ദിച്ചു എന്നാണ് എബിവിപി നേതാവായ സൗരഭ് ഉന്നയിക്കുന്നത്. ഇതിന്റെ പേരില് നജീബിനോട് ഒക്ടോബര് 21നു ഹോസ്റ്റല് മുറി ഒഴിയണം എന്ന് പറഞ്ഞിരുന്നതായും സൗരഭ് കൂട്ടിച്ചേര്‍ത്തു.\nജെഎന്‍യു ഭരണാധികാരികള് അധികൃത തലത്തില് സംഭവത്തെക്കുറിച്ച് ഒരു അന്വേഷണം നടത്തുകയുണ്ടായി. ” ഒക്ടോബര് 14നു എബിവിപി പ്രവര്‍ത്തകരും നജീബും തമ്മില് നടന്ന കലഹത്തില് വിക്രാന്ത് കുമാര് നജീബിനെ മര്‍ദ്ദിച്ചിരുന്നുവെന്നും അസഭ്യമായ ഭാഷ ഉപയോഗിക്കുകയും പ്രകോപനപരമായി പെരുമാറുകയും ചെയ്തു. ഇത് ദുഷ്പെരുമാറ്റവും അച്ചടകമില്ലായ്മയുമാണ് “എന്ന് ജെഎന്‍യു നടത്തിയ അന്വേഷണം പറയുന്നു.\nസംഭവത്തില് വിക്രാന്ത് സിംഗിന്‍റെ പക്ഷം എന്താണ് എന്ന് ആരാഞ്ഞുകൊണ്ട് വിശദീകരണം നല്‍കാന് സര്‍വ്വകലാശാല ഭാരവാഹികള് ആവശ്യപ്പെട്ടിരുന്നു. എബിവിപി പ്രവര്‍ത്തകനും ജെഎന്‍യു വിദ്യാര്‍ഥി യൂണിയന് മുന് അംഗവുമായ സൗരഭ് ശര്‍മ ഈ അന്വേഷണത്തെ ഏകപക്ഷീയം എന്നാണ് വിശേഷിപ്പിക്കുന്നത്. ” നജീബുമായുള്ള പ്രശ്നം നടക്കുമ്പോള് ആ സ്ഥലത്തേ ഇല്ലായിരുന്ന ചിലരുടെ അഭിപ്രായങ്ങള് എടുത്തുകൊണ്ടാണ് സര്‍വ്വകലാശാലാ അധികൃതരുടെ അന്വേഷണം നടന്നത്. സര്‍വ്വകലാശാല ഭരണകര്‍ത്താക്കള് ഇടതുപക്ഷ വിദ്യാര്‍ഥി യൂണിയനോടൊപ്പം ആണ് എന്നതിന്‍റെ വ്യക്തമായ തെളിവാണിത്.” സൗരഭ് പറയുന്നു.\nഉത്തര്‍പ്രദേശിലെ ബദാവുനില് നിന്നുമുള്ള നജീബ് അഹ്മദിനെ കണ്ടെത്തുക എന്ന ഉദ്ദേശത്തോടെ ഒക്ടോബറില് ഡല്‍ഹി പോലീസ് ഒരു പ്രത്യേക സംഘത്തിനു രൂപം നല്‍കുന്നു. ഡല്‍ഹി എഡിജിപി മനിഷി ചന്ദ്രയുടെ നേതൃത്വത്തിലുള്ള സംഘത്തിന് കേസില് കാര്യമായ ഒരു വഴിത്തിരിവും സൃഷ്ടിക്കാന് സാധിക്കുന്നില്ല. പിന്നീട് കേസ് ഡല്‍ഹി പൊലീസിന്‍റെ തന്നെ ക്രൈംബ്രാഞ്ചിനു കൈമാറുകയുണ്ടായി.\nകേസില് ഒമ്പതു വിദ്യാര്‍ഥികള് കുറ്റാരോപിതരാണ്. ഈ ഒമ്പതുപേരെയും നുണ പരിശോധനയ്ക്കു വിധേയമാക്കണം എന്ന് ഹൈകോടതി നിര്‍ദ്ദേശിച്ചിരുന്നു.\n” 2016 ഒക്ടോബറിലാണ് വിദ്യാര്‍ഥിയെ കാണാതാവുന്നത്. ഇപ്പോള് ഫെബ്രുവരി ആയിരിക്കുന്നു. നാലു മാസം കടന്നുപോയിട്ടും കേസില് ഒരു തുമ്പ്പോലും ലഭിച്ചിട്ടില്ല. കേസില് മറ്റു വഴിത്തിരിവുകള് ഒന്നും ഇല്ലാത്തതിനാല് ആണ് ഞങ്ങള് നുണപരിശോധന ആവശ്യപ്പെടുന്നത്.” ഫെബ്രുവരിയില് ചേര്‍ന്ന ഡല്‍ഹി ഹൈക്കോടതി ഇങ്ങനെ നിരീക്ഷിക്കുന്നു.\nനുണപരിശോധന നടപ്പിലാക്കണം എന്ന പേരില് ഡിസംബര് 14 നും ഡിസംബര് 22 നും ഹൈകോടതി പുറപ്പെടുവിച്ച വിധി പിന്‍വലിക്കണം എന്നപേക്ഷിച്ചുകൊണ്ട് കുറ്റാരോപിതനായ ഒരു വിദ്യാര്‍ഥി നല്‍കിയ ഹര്‍ജി പരിഗണിക്കവേയായിരുന്നു കോടതിയുടെ ഈ നിരീക്ഷണം. കുറ്റാന്വേഷണത്തെ മുന്‍വിധികളോടെ കൊണ്ടുപോവാനാണ് കോടതിയുടെ ഉത്തരവ് ശ്രമിക്കുന്നത് എന്നായിരുന്നു ഈ ഹര്‍ജിയില് പറയുന്നത്. ഇന്ത്യന് ഭരണഘടനയിലെ ആര്‍ട്ടികള് 21ഉം 22ഉം അനുശാസിക്കുന്ന അടിസ്ഥാന അവകാശങ്ങളുടെ ലംഘനമാണ് കോടതിയുടെ നിര്‍ദ്ദേശം എന്നും ഹര്‍ജിക്കാരന് വാദിക്കുന്നു.\nഇതേ ഹര്‍ജികാരന് തന്നെ പൊലീസ് സ്റ്റേഷനില് ഹാജരായി നുണ പരിശോധനയ്ക്കു വിധേയമാകണം എന്നു നിര്‍ദ്ദേശിച്ചുകൊണ്ട് ഡല്‍ഹി പൊലീസ് നല്‍കിയ അറിയിപ്പ് ചോദ്യം ചെയ്തും കോടതിയെ സമീപിച്ചിരുന്നു. സമാന്തരമായ ആവശ്യം ഉന്നയിച്ചുകൊണ്ട് ഇതേയാള് നല്‍കിയ മറ്റൊരു ഹര്‍ജിയും ഹൈകോടതി തള്ളിയിരുന്നു. ‘മുന്നോട്ടുവന്നുകൊണ്ട് അന്വേഷണത്തോടു സഹകരിക്കുക’ എന്നായിരുന്നു കോടതിയുടെ ഭാഗത്തുനിന്നും ഇയാള്‍ക്ക് ലഭിച്ച നിര്‍ദ്ദേശം.\nകുറ്റാരോപിതരായ ഒമ്പതുപേര്‍ക്കും നോടീസ് ലഭിച്ചു എങ്കിലും ഒരാള് പോലും സ്റ്റേഷനില് ഹാജരായില്ല. ആയതിനാല് തന്നെ ഒരാളുടെ പോലും നുണപരിശോധന നടന്നിട്ടില്ല എന്നാണ് ഡല്‍ഹി പോലീസ് അറിയിക്കുന്നത്. നജീബിന്റെ അമ്മ ഫാത്തിമ നഫീസ് നജീബിനെ കണ്ടെത്തണം എന്നാവശ്യപ്പെട്ടുകൊണ്ട് കോടതിമുന്നാകെ ഒരു ഹേബിയസ് കോര്‍പസ് ഹര്‍ജിയും സമര്‍പ്പിച്ചിട്ടുണ്ട്.\nനജീബിനെക്കുറിച്ച് എന്തെങ്കിലും വിവരം നല്‍കുന്നവര്‍ക്ക് പത്തുലക്ഷം രൂപ പാരിതോഷികം പ്രഖ്യാപിച്ചിരിക്കുകയാണ് ഡല്‍ഹി പോലീസ്.\nTags: Najeeb Ahmed\nകെഎസ്‍യു പ്രവര്‍ത്തകര്‍ക്ക് ചികിത്സ നിഷേധിച്ചു; മെഡി. കോളേജ് ആശുപത്രിയില് ഉമ്മന്‍ചാണ്ടി കുത്തിയിരുന്ന് പ്രതിഷേധിച്ചു\nകുമ്മനത്തിന് കുരുക്ക്; വീഡിയോ പ്രചരിപ്പിച്ച സംഭവത്തില് പൊലീസ് കേസെടുത്തു\nജെഎന്‍യു വിദ്യാര്‍ത്ഥി നജീബിന്റെ തിരോധാനം: സിബിഐ അന്വേഷണം അവസാനിപ്പിച്ചു\nഅപകട സമയത്ത് വാഹനം ഓടിച്ചത് ബാലഭാസ്കറല്ല, ഡ്രൈവർ അർജുനെന്ന് ക്രൈംബ്രാഞ്ച്\n‘പൊറിഞ്ചു മറിയം ജോസ്’ എന്ന ജോഷി ചിത്രത്തിനു പിന്നില് ചതിയുണ്ട്; ആരോപണവുമായി എഴുത്തുകാരി


മനസ് പറയുന്നതിനനുസരിച്ച് പ്രവര്‍ത്തിക്കും, വിരമിക്കല് തീരുമാനം ഉണ്ടായേക്കും: സച്ചിന്റെ വാക്കുകളിലൂടെ..\nശക്തരില് ശക്തന്, എതിരാളികള്‍ക്കൊരു പോരാളി ഡിങ്കന് ഇനിയില്ല, ബാലമംഗളം പ്രസിദ്ധീകരണം നിര്‍ത്തുന്നു\nFriday 5th October 2012 8:00pm\nവിരമിക്കല് തീരുമാനം ഉണ്ടായേക്കും: സച്ചിന്റെ വാക്കുകളിലൂടെ..\nFriday 5th October 2012 7:06pm\nഒരു ബാറ്റ്‌സ്മാനെ സംബന്ധിച്ച് 30 വയസിന് ശേഷം ഏറെ മാറ്റങ്ങള് സംഭവിക്കുമെന്ന് ബ്രാഡ്മാന് എന്നോട് പറഞ്ഞിരുന്നു. അത്തരത്തില് നോക്കുമ്പോള്9വര്‍ഷം മുന്‍പേ ഞാന് ക്രിക്കറ്റിനോട് വിടപറയേണ്ടിയിരുന്നു. പ്രായം വര്‍ധിക്കുന്നതിനനുസരിച്ച് ഫോം നഷ്ടപ്പെടുകയെന്നത് തികച്ചും സ്വാഭാവികമായ കാര്യമാണ്. സച്ചിന് ടെന്‍ഡുല്‍ക്കര് സംസാരിക്കുന്നു\nഫേസ് ടു ഫേസ്/സച്ചിന് ടെന്‍ഡുല്‍ക്കര്\nക്രിക്കറ്റ് ലോകത്തെ ദൈവം, ഭാഷയ്ക്ക് അതീതമായി ആരാധകര് സ്‌നേഹിക്കുന്ന വ്യക്തിത്വം, ലോകം കണ്ടതില് വെച്ച് മികച്ച പ്രതിഭകളില് ഒരാള്.. സച്ചിനെ കുറിച്ച് പറയാന് വാക്കുകള് ഏറെ,\nനീണ്ട 23 വര്‍ഷങ്ങള് ക്രിക്കറ്റ് ലോകത്ത് ജീവിച്ച് ക്രിക്കറ്റിനായി ജീവിതം ഉഴിഞ്ഞു വെച്ച സച്ചിന് ഇതുവരെ വിരമിക്കല് എന്ന അനിവാര്യതയെ കുറിച്ച് ചിന്തിച്ചിരുന്നില്ല, ഒരു പക്ഷേ അതിനെ കുറിച്ച് ഓര്‍ത്തിരുന്നില്ല,\nസച്ചിന്റെ ആരാധകര്‍ക്ക് അദ്ദേഹത്തിന്റെ വിരമിക്കലിനെ കുറിച്ച് ചിന്തിക്കാന് കഴിയില്ല. പ്രത്യേകിച്ച് ഇന്ത്യക്കാര്‍ക്ക്.. കാരണം സച്ചിന് ഇല്ലാതെ ക്രിക്കറ്റ് ഇല്ല എന്ന് വിശ്വസിക്കുന്ന നിഷ്‌ക്കളങ്കരായ ക്രിക്കറ്റ് ആസ്വാദകരാണ് എന്നും സച്ചിന്റെ ആരാധകര്.\nഅടുത്തകാലത്ത് ചില മത്സരങ്ങളില് ഫോം നഷ്ടപ്പെട്ട് തുടങ്ങിയതുമുതല് സച്ചിന്റെ വിരമിക്കലിനായി പലകോണില് നിന്നും ആവശ്യമുയര്‍ന്നിരുന്നെങ്കിലും അദ്ദേഹം ഒരിക്കലും അനുകൂലമായി പ്രതികരിച്ചിരുന്നില്ല.\nഇതാദ്യമായാണ് സച്ചിന് വിരമിക്കലിനെക്കുറിച്ച് ചിന്തിക്കുന്നതായി തുറന്നുപറയുന്നത്. തന്നെ സംബന്ധിച്ച് വിരമിക്കാനുള്ള തീരുമാനമെടുക്കുക ബുദ്ധിമുട്ടേറിയതായിരിക്കുമെന്നായിരുന്നു സച്ചിന് ഇതേക്കുറിച്ച് നേരത്തെ പ്രതികരിച്ചിരുന്നത്.\nഎന്നാല് ഇപ്പോഴത്തെ അവസ്ഥയില് വിരമിക്കലിനെക്കുറിച്ച് ആലോചിച്ചുതുടങ്ങിയതായും ഒട്ടും വൈകാതെ തന്നെ ഭാവിതീരുമാനം വ്യക്തമാക്കുമെന്നും സച്ചിന് പറയുന്നു.\nതന്റെ മനസ് പറയുന്നതനുസരിച്ചാണ് താന് തീരുമാനങ്ങളെടുക്കുന്നതെന്നും ഇത്രയും മതിയെന്ന് ഇപ്പോള് മനസു പറഞ്ഞാല് അതാകും തന്റെ തീരുമാനമെന്നും സച്ചിന് വ്യക്തമാക്കുന്നു.സച്ചിന്റെ വാക്കുകളിലൂടെ…\nക്രിക്കറ്റിനോടുള്ള താങ്കളുടെ അടങ്ങാത്ത അഭിനിവേശം തന്നെയാണ് താങ്കളെ ആരാധകരിലേക്ക് അടുപ്പിക്കുന്നത്.. എന്നാല് ഇത്രയും കാലം ക്രിക്കറ്റിനോട് നീതിപുലര്‍ത്തിയ പോലെ ഇപ്പോള് സാധ്യമാകുന്നില്ലെന്ന് തോന്നുന്നു..കരിയര് ഇതേ രീതിയില് തന്നെ നിലനിര്‍ത്താന് താങ്കള് ഏറെ കഷ്ടപ്പെടുന്നുണ്ടോ ?\nക്രിക്കറ്റിലേക്ക് എന്നെ എന്നും അടുപ്പിക്കാന് മാത്രമാണ് ഞാന് ശ്രമിച്ചിട്ടുള്ളത്. അത് കഴിഞ്ഞ 22 വര്‍ഷത്തെ അനുഭവമാണ്..അല്ലെങ്കില് അതിലും ഏറെ വര്‍ഷം മുന്‍പുള്ളതാണ്. ക്രിക്കറ്റ് എന്നും എനിയ്ക്ക് ഒരു സ്വപ്‌നം മാത്രമായിരുന്നു. ഇന്ത്യന് ടീമിന് വേണ്ടി കളിക്കുമ്പോള് അത് ഒരു ടീം സ്‌പോര്‍ട് കൂടിയാണ്. 15 പേരുള്ള ടീം എങ്ങനെയാണ് മുന്നോട്ട് പോകുകയെന്നതിനെ അടിസ്ഥാനമാക്കി വേണം നമ്മളും മുന്നോട്ട് പോകാന്. മറ്റുള്ളവരില് നിന്ന് വ്യത്യസ്തനായി എന്തെങ്കിലും ചെയ്യാന് കഴിയുമോയെന്നാണ് എല്ലാവരും നോക്കുക. ഇന്ത്യന് ടീമിന് വേണ്ടി കളിക്കുകയെന്നത് തന്നെ അഭിമാനം അര്‍ഹിക്കുന്ന കാര്യമാണ്. അതുകൊണ്ട് തന്നെയാണ് ഞാന് എന്നും എന്നെ ക്രിക്കറ്റിലേക്ക് അടുപ്പിക്കാനായി ശ്രമിച്ചുകൊണ്ടിരുന്നത്. ഇന്ത്യന് ടീമിന് വേണ്ടി കളിക്കാനായിരുന്നു ഞാന് ആഗ്രഹിച്ചിരുന്നത്. അത് സാധിച്ചു. പിന്നീടുള്ളത് ആ നേട്ടത്തെ എങ്ങനെയെല്ലാം രാജ്യത്തിനായി ഉപയോഗപ്പെടുത്താമെന്നത് മാത്രമായിരുന്നു. ഏറെ കരുതലോടെയാണ് ഓരോ പടിയും താണ്ടിയത്. ഇന്ത്യന് ക്രിക്കറ്റിന് വേണ്ടി ഒരു വിട്ടുവീഴ്ചയ്ക്കും ഞാന് തയ്യാറായിരുന്നില്ല. ഏത് ദിവസമാണോ ഞാന് കളി അവസാനിപ്പിക്കുന്നത്. അന്ന് എനിയ്ക്ക് തോന്നരുത് എന്റെ ഏറ്റവും മികച്ച ഷോട്ട് പുറത്തെടുക്കാന് കഴിഞ്ഞില്ലെന്ന്. അതിനായിരുന്നു ഇത്രയും നാളത്തെ എന്റെ ശ്രമവും.\nആളുകള് പറയാറുണ്ട് ക്രിക്കറ്റിന് വേണ്ടി മാത്രം ജീവിതം ഉഴിഞ്ഞ് വെച്ച ആളാണ് സച്ചിനെന്ന്. ആരും പുറമെ നിന്നും കാണുന്ന സച്ചിനല്ല യഥാര്‍ത്ഥ സച്ചിനെന്നും. താങ്കള് മറ്റുള്ളവരില് നിന്നും എന്നും വ്യത്യസ്തനായിരുന്നു ഒരിക്കലും ഗ്രൗണ്ടില് അസ്വാഭാവികമായി പെരുമാറാത്ത വ്യക്തിത്വം, അടുത്തിടെ അതിന് കോട്ടം തട്ടിയോ?\nയഥാര്‍ത്ഥത്തില് ക്രിക്കറ്റ് താരങ്ങളുടെ ജീവിതം ഒരു പാട് സമ്മര്‍ദ്ദങ്ങള്‍ക്ക് കീഴിലാണ്. യാതൊരു സമ്മര്‍ദ്ദവും ഇല്ലാത്ത ഒരു കായിക താരം പോലും ഈ ലോകത്ത് ഉണ്ടാവുകയില്ല. സമ്മര്‍ദ്ദം ഇല്ലാതിരിക്കുകയെന്നത് വളരെ നല്ല കാര്യമാണ്. അപ്പോള് മാത്രമേ നമ്മുടെ മികച്ച പ്രകടനം പുറത്തെടുക്കാന് കഴിയുകയുള്ളു. എന്നെ സംബന്ധിച്ച് മാനസികമായി സമ്മര്‍ദ്ദം ഉണ്ടെങ്കിലും ആ അവസരത്തിലും എന്നിലെ മികച്ചത് പുറത്തെടുക്കാന് ശ്രമിക്കാറുണ്ട്. ക്രിക്കറ്റ് മത്സരത്തില് നിന്ന് ഔട്ട് ആകുമ്പോള് സന്തോഷിക്കുന്ന ഒരു ബാറ്റ്‌സ്മാനും ഉണ്ടാകില്ല.\nഒരു മത്സരത്തില് പിഴവ് സംഭവച്ചാല് പിന്നീട് നന്നായി ഫോക്കസ് ചെയ്ത് അതേ തെറ്റ് ആവര്‍ത്തി– ക്കാതിരിക്കാന് ശ്രമിക്കാം\nഅടുത്തിടെ ന്യൂസിലാന്റിനെതിരായി നടന്ന ടെസ്റ്റ് സീരീസില് ഞാന് പുറത്തായപ്പോള് അത്രയും കാലം പുറത്ത് പ്രകടിപ്പിക്കാതിരുന്ന നിരാശയും ദേഷ്യവും ഞാന് പ്രകടിപ്പിച്ചു. കാരണം ആ മത്സരത്തില് എനിയ്ക്ക് ഇന്ത്യയെ വിജയിപ്പിക്കേണ്ടതുണ്ടായിരുന്നു. എന്നാല് എന്റെ വിക്കറ്റ് പോയി. ആ ഒരു അവസ്ഥയില് ഞാന് എന്റെ വിഷമം പുറത്ത് കാണിച്ചു. അത് തികച്ചും സ്വാഭാവികമായ പ്രതികരണമാണ്. എന്നില് നിന്നും ആളുകള് അത്തരമൊരു പ്രതികരണം പ്രതീക്ഷിച്ചിരുന്നില്ല എന്നതാണ് അത് ഒരു വാര്‍ത്തയാകാന് കാരണം.\nതുടര്‍ച്ചയായ രണ്ട് ഇന്നിങ്‌സുകളില് താങ്കള് ബൗള്‍ഡ് ആയ അവസരത്തില് ബാറ്റും പാഡും തമ്മിലുള്ള അകലം ഒരു നല്ല സൂചനയല്ലെന്ന് സുനില് ഗവാസ്‌ക്കര് പറഞ്ഞിരുന്നു. ഒരു നല്ല ബാറ്റ്‌സ്മാനില് നിന്നും അത്തരത്തിലൊരു കാര്യം ഉണ്ടാവരുതെന്നും അദ്ദേഹം വ്യക്തമാക്കിയിരുന്നു, ഇത്തരമൊരു ആരോപണം സുനില് ഗവാസ്‌ക്കര് മാത്രമേ ഉന്നയിച്ചിരുന്നുള്ളു. എന്താണ് അതില് പറയാനുള്ളത് ?\nഎന്നിലെ നല്ല വശങ്ങളും ചീത്ത വശങ്ങളും എന്നും പറഞ്ഞ് തരുന്ന ആളാണ് സുനില് ഗവാസ്‌ക്കര്. എന്നെ കുറിച്ച് നല്ലത് എന്തുപറഞ്ഞാലും അതിനെ കുറിച്ച് ചോദിക്കാതെ നെഗറ്റീവ് കമന്റുകള് മാത്രം എടുത്ത് പറയുന്നത് ശരിയല്ല. ഇപ്പോള് ഞാന് ഔട്ട് ആയാല് അത് ഔട്ട് തന്നെയാണ്. ആളുകള് ചിന്തിക്കുന്ന രീതിയില് കളിക്കാന് കഴിയണമെന്നില്ല. ഒരു മത്സരത്തില് പിഴവ് സംഭവച്ചാല് പിന്നീട് നന്നായി ഫോക്കസ് ചെയ്ത് അതേ തെറ്റ് ആവര്‍ത്തിക്കാതിരിക്കാന് ശ്രമിക്കാം.\nതാങ്കള്‍ക്ക് ക്രീസില് തിളങ്ങാന് കഴിയുന്നില്ലെന്നും താങ്കളുടെ ഓരോ ചുവടുകളും ക്രീസില് പിഴയ്ക്കുന്നെന്നും അസ്ഹറുദ്ദീന് പറഞ്ഞിരുന്നു..\n1998 ല് സര് ബ്രാഡ്മാനെ ഞാന് പോയി കണ്ടിരുന്നു. അന്ന് അദ്ദേഹത്തിന്റെ 90 ാമത് പിറന്നാളായിരുന്നു. ഒരു ബാറ്റ്‌സ്മാനെ സംബന്ധിച്ച് 30 വയസിന് ശേഷം ഏറെ മാറ്റങ്ങള് സംഭവിക്കുമെന്ന് അന്ന് അദ്ദേഹം എന്നോട് പറഞ്ഞിരുന്നു. അത്തരത്തില് നോക്കുമ്പോള്9വര്‍ഷം മുന്‍പേ ഞാന് ക്രിക്കറ്റിനോട് വിടപറയേണ്ടിയിരുന്നു. പ്രായം വര്‍ധിക്കുന്നതിനനുസരിച്ച് ഫോം നഷ്ടപ്പെടുകയെന്നത് തികച്ചും സ്വാഭാവികമായ കാര്യമാണ്.\nകൊള്ളാം.... നല്ല ശീലം; സെഞ്ച്വറി പതിവാക്കിയ കോഹ്‌ലിയോട് സച്ചിന്\nFriday 5th October 2018 2:23pm\nലോര്‍ഡ്‌സില് ഗ്രൗണ്ട് സ്റ്റാഫിനെ സഹായിച്ച് അര്‍ജുന്; ഗാലറിയില് സാക്ഷിയായി സച്ചിന്\nFriday 10th August 2018 10:31pm\nസച്ചിനും കോഹ്‌ലിയുമല്ല, ധോണിയാണ് ജനപ്രിയന്: യുഗൗ സര്‍വേ\nFriday 27th July 2018 9:47am


വഴിത്തിരിവുകൾ പിണറായി, കോടിയേരി, വെള്ളാപ്പള്ളി എന്നിവർ അവരുടെ ജീവിതത്തെ മാറ്റിത്തീർത്ത സംഭവങ്ങളെക്കുറിച്ച് | The News Minute\nവഴിത്തിരിവുകൾ പിണറായി, കോടിയേരി, വെള്ളാപ്പള്ളി എന്നിവർ അവരുടെ ജീവിതത്തെ മാറ്റിത്തീർത്ത സംഭവങ്ങളെക്കുറിച്ച്\nMalayalam Monday, May 16, 2016 - 11:03\nയൗവനത്തിൽ സജീവരാഷ്ട്രീയക്കാരായിരിക്കുമ്പോൾ അവരുടെ ജീവിതത്തെ മാറ്റിമറിച്ച് ഇന്ന് അവർ നിൽക്കുന്നിടത്തെത്തിച്ച സുപ്രധാനനിമിഷങ്ങളെക്കുറിച്ച് മുന്ന് പ്രമുഖ രാഷ്ട്രീയപ്രവർത്തകർ\nപൊതുജനങ്ങളുടെ ദൃഷ്ടിയിൽ അവർ ഇന്ന് കേരളരാഷ്ട്രീയത്തിന്റെ കേന്ദ്രബിന്ദുക്കളാണ്. അവരുടെ ഓരോ തീരുമാനങ്ങളും ജീവിതങ്ങളെ വ്യത്യസ്തദിശകളിലേക്ക് നയിക്കുന്നു. അവരുടെ ഇന്നത്തെ ജീവിതത്തിലെ ഓരോ നിമിഷവും ചരിത്രമാകുന്നു.\nപക്ഷേ ഈ രാഷ്ട്രീയക്കാർ അവരുടെ ജീവിതത്തിലെ വഴിത്തിരിവുകളായി എണ്ണുന്ന സംഭവങ്ങളെന്തായിരിക്കുമെന്ന് നിങ്ങളാലോചിച്ചിട്ടുണ്ടോ?\nഎന്താണ് അവരെ രാഷ്ട്രീയത്തിലേക്ക് തിരിച്ചുവിട്ടത്? ആശയപരമായ അവരുടെ നിലപാടുകൾക്ക് നിദാനമമായി പ്രവർത്തിച്ചത്?\nയൗവനത്തിൽ സജീവരാഷ്ട്രീയക്കാരായിരിക്കുമ്പോൾ അവരുടെ ജീവിതത്തെ മാറ്റിമറിച്ച് ഇന്ന് അവർ നിൽക്കുന്നിടത്തെത്തിച്ച സുപ്രധാനനിമിഷങ്ങളെക്കുറിച്ച് മുന്ന് പ്രമുഖ രാഷ്ട്രീയപ്രവർത്തകർ ദ ന്യൂസ്മിനുട്ടിനോട് സംസാരിക്കുന്നു.\nഎനിക്ക് ഓർക്കാൻ കഴിയുന്ന ഒരുകാലത്തും അത്തരമൊരു പ്രത്യേകസംഭവത്തെക്കുറിച്ച ഞാൻ ഓർക്കുന്നില്ല. ഞാനെപ്പോഴും രാഷ്ട്രീയത്തിന്റെ നടുക്കായിരുന്നു. പക്ഷേ അത്തരമൊരു നിർണായകസംഭവം കേരളത്തിൽ 1948-ൽ നടന്ന പൊലിസ് വേട്ടയെക്കുറിച്ച് കേൾക്കാൻ ഇടവന്നതാണ്. ഒരു നാല് വയസ്സുള്ളപ്പോഴാണത്..' അതുമല്ലെങ്കിൽ എന്റെ മൂത്തസഹോദരൻ ഗുണ്ടകളാൽ മർദിക്കപ്പെടുന്നത് കാണാനിടവന്നതാണ്. എപ്പോഴും എനിക്ക് ചുറ്റും ഏതെങ്കിലും തരത്തിലുള്ള ഒരു രാഷ്ട്രീയപ്രവർത്തനം ഉണ്ടായിരുന്നതായി തോന്നുന്നു. ഞാനും സ്വാഭാവികമായി അതിന്റെ ഭാഗമാകുകയായിരുന്നു.\nമലബാർ സ്‌പെഷ്യൽ പൊലിസ് വെടിവെച്ചതിനെ തുടർന്ന് എട്ടു കമ്യുണിസ്റ്റുകാർ മരിക്കുകയും രണ്ടുപേർ പൊലിസ് കസ്റ്റഡിയിൽ വെച്ച് മരിക്കുകയും ചെയ്ത ഒഞ്ചിയം സംഭവം. ഒഞ്ചിയത്ത് രക്തസാക്ഷിസ്തൂപം ഇ്‌പ്പോഴുമുണ്ട്. കമ്യൂണിസ്റ്റ് ചരിത്രത്തിലെ നാഴികക്കല്ലുകളിലൊന്നhായി ആ സംഭവം ഇപ്പോഴും സ്മരിക്കപ്പെടുന്നു.\nഎട്ടാം ക്ലാസിൽ പഠിക്കുന്ന കാലത്ത് ശ്രീനാരായണഗുരുവിനെക്കുറിച്ച് വായിക്കാനിടവന്നതിലാണ് എന്റെ രാഷ്ട്രീയതാൽപര്യങ്ങളുടെ തുടക്കം. ഒരുജാതി, ഒരുമതം, ഒരുദൈവം മനുഷ്യന് എന്ന സങ്കല്പം എന്നെ വല്ലാതെ ആകർഷിച്ചു. എസ്.എഫ്.ഐയുടെ പൂർവരൂപമായ കെ.എസ്.എഫിലെ എന്റെ പ്രവർത്തനങ്ങളാണ് മറ്റൊരു ഉദാഹരണം.\nപഠനകാലത്ത് ഞാനൊരു കടുത്ത ഇടതുപക്ഷരാഷ്ട്രീയക്കാരനായിരുന്നു. കമ്യൂണിസ്റ്റ് പാർട്ടിയിലെ പിളർപ്പിന് ശേഷം ഞാൻ സി.പി.എമ്മിന്റെ കൂടെനിന്നു. എല്ലാവരും എന്റെയടുത്ത സഹായം തേടിയെത്തിയിട്ടുണ്ട്. ഞാനവരെയൊക്കെ സഹായിച്ചു.\nപിന്നീട് ഇ.എം.എസ് മന്ത്രിസഭ അധികാരത്തിൽ വന്നപ്പോൾ എനിക്ക് പാർട്ടിക്കാർക്കിടയ്ക്ക് പ്രധാനപ്പെട്ട ഒരിടമുണ്ടായി. ഇത് പ്രാദേശിക നേതാക്കളുടെ അസൂയയിലേക്ക് നയിച്ചു. കാണാതായ കറുപ്പള്ളി ദിവാകരൻ എന്നയാളെ കൊലപ്പെടുത്തിയത് ഞാനാണ് എന്നുവരെ അവർ ആക്ഷേപിച്ചു. ദിവാകരൻ പിന്നീട് തിരിച്ചുവന്നെങ്കിലും ഒരുപാട് കോളിളക്കമുണ്ടാക്കിയ സംഭവമായിരുന്നു അത്. 1967ലായിരുന്നു സി.പി.എം. പ്രവർത്തകനായ ദിവാകരനെ കാണാതായത്. കുറച്ചുദിവസങ്ങൾക്ക് ശേഷം അയാൾ തിരിച്ചുവരികയും ചെയ്തു. താൻ കോട്ടയത്തുണ്ടായിരുന്നു എന്നാണ് അയാൾ പറഞ്ഞത്.\nആ സംഭവം എന്നെ ഏറെ നിരാശനാക്കി. രാഷ്ട്രീയത്തിൽ നിന്ന് അതോടെ ഞാൻ മാറിനിന്നു. ഏറെ ആത്മാർത്ഥതയുള്ള ഒരു പാർട്ടി പ്രവർത്തകനായിരുന്നിട്ടുകൂടി എന്നോട് വഞ്ചന കാട്ടിയതിന് എനിക്കവരോട് വിദ്വേഷമൊന്നുമില്ല കേട്ടോ..\nElection live updates: http://www.thenewsminute.com/article/polling-day-2016-kerala-live-updates-43314


'ഹെഗ്‌ഡേവാര് രാജ്യസ്‌നേഹിയെന്ന് എഴുതി നല്‍കി; മോഹന്‍ലാലിന് നല്‍കിയത് മമ്മൂട്ടിക്കും നല്‍കണം; സെന്‍ക - Samakalika Malayalam\n'ഹെഗ്‌ഡേവാര് രാജ്യസ്‌നേഹിയെന്ന് എഴുതി നല്‍കി; മോഹന്‍ലാലിന് നല്‍കിയത് മമ്മൂട്ടിക്കും നല്‍കണം; സെന്‍കുമാര് മൃഗത്തെക്കാള് അധ:പതിച്ചു'\nBy സമകാലികമലയാളം ഡെസ്‌ക് | Published: 27th January 2019 07:26 AM |\nLast Updated: 27th January 2019 07:26 AM | A+A A- |\nതിരുവനന്തപുരം: മുന് രാഷ്ട്രപതിയും കോണ്‍ഗ്രസ് നേതാവുമായ പ്രണബ് കുമാര് മുഖര്‍ജിക്ക് ഭാരതരത്‌ന നല്‍കിയതിനെതിരെ കോണ്‍ഗ്രസ് നേതാവ് രാജ്‌മോഹന് ഉണ്ണിത്താന്. ഇക്കുറി പത്മഭാരതരത്‌ന പുരസ്‌കാരങ്ങള് നല്‍കിയത് നിക്ഷപക്ഷമായല്ല. നാഗ്പൂരില് പോയി ആര്‍എസ്എസ് സ്ഥാപകന് രാജ്യസ്‌നേഹിയാണെന്ന് എഴുതി കൊടുത്തത് കൊണ്ട് മാത്രമാണ് പ്രണബ് മുഖര്‍ജിക്ക് ഭാരതരത്‌ന നല്‍കിയതെന്നും രാജ്‌മോഹന് ഉണ്ണിത്താന് തുറന്നടിച്ചു. നേരത്തെ കോണ്‍ഗ്രസ് നേതാവ് കെ മുരളീധരനും ഇതിനെതിരെ രംഗത്തെത്തിയിരുന്നു.\nഭൂപന് ഹസാരിക വലിയ കലാകാരനാവും എന്നാല് അദ്ദേഹവും ആര്‍എസ്എസുകാരനാണ്. അതേപോലെ നാനാജി ദേശ്മുഖ് അദ്ദേഹത്തിനും ഭാരതരത്‌ന കൊടുത്തു. എന്ത് യോഗ്യതയാണ് അദ്ദേഹത്തിനുള്ളത്. പണ്ട് ജനതാസര്‍ക്കാര് ഉണ്ടാക്കാന് സഹായിച്ചു അതാവാമെന്നും ഉണ്ണിത്താന് പറഞ്ഞു. പത്മ പുരസ്‌കാരം നല്‍കുന്നതിലും ഉന്നതമായ യോഗ്യതകള് ഉള്ളവര്‍ക്കാണ് ഭാരതരത്‌ന നല്‍കേണ്ടത്. മദന് മോഹന് മാളവ്യയ്ക്ക് നേരത്തെ വാജ്‌പേയ്‌ക്കൊപ്പം ഭാരതരത്‌ന നല്‍കിയിരുന്നു. അതിനെതിരെ വിമര്‍ശനം ഉയര്‍ത്തിയവര്‍ക്ക് ബിജെപി നല്‍കിയ മറുപടി അദ്ദേഹം ബനാറസ് സര്‍വകലാശാല സ്ഥാപിച്ചിരുന്നു എന്നാണ്. ലോകപ്രശസ്തമായ അലിഗഢ് സര്‍വകലാശാല സ്ഥാപിച്ച സര് സയ്യീദ് അഹമ്മദ്ഖാനും ഭാരതരത്‌ന കൊടുക്കണം എന്ന ആവശ്യം അപ്പോള് ഉയര്‍ന്നു. മുസ്ലീങ്ങള്‍ക്കൊന്നും കൊടുക്കാനുള്ളതല്ല ഭാരതരത്‌ന എന്നാണ് അന്ന് ആര്‍എസ്എസ് പറഞ്ഞത്. ഇന്ന് മോഹന്‍ലാലിന് കിട്ടിയ പോലെ നാളെ മമ്മൂട്ടിക്കും പത്മപുരസ്‌കാരം ലഭിക്കണമെന്ന് ഉണ്ണിത്താന് പറഞ്ഞു.\nഡിജിപി പദവിയില് നിന്നും വിരമിച്ചയാളാണ് സെന്‍കുമാര് ഇരുന്ന പദവിയുടെ മഹത്വമെങ്കിലും അദ്ദേഹം കാണിക്കണം. രാജ്യത്തെ പരമോന്നത ബഹുമതികള് ബലാത്സംഗ കേസ് പ്രതികളായ ഗോവിന്ദചാമിക്കും അമറുല് ഇസ്ലാമിനുമെല്ലാം നല്‍കണം എന്ന് പറഞ്ഞ സെന്‍കുമാര് മൃഗങ്ങളേക്കാളും അധപതിച്ചു പോയിരിക്കുന്നു. അദ്ദേഹത്തിന്റെ പ്രസംഗങ്ങളെല്ലാം പരിശോധിച്ചാല് അദ്ദേഹത്തിന്റെ തളയില് തളം വയ്‌ക്കേണ്ട സമയം കഴിഞ്ഞിരിക്കുന്നു. ആര്‍എസ്എസുകാര് കാണിക്കാത്ത ആവേശമാണ് ഭരണഘടന പൊളിച്ചെഴുത്തുന്നതില് അദ്ദേഹം കാണിക്കുന്നത്. ഭരണഘടനയില് നിന്നും മതനിരപേക്ഷത എടുത്തു കളയണം എന്നാണ് സംഘപരിവാര് പറയുന്നത്. എന്നാല് രാജാവിനേക്കാളും വലിയ രാജഭക്തിയാണ് ഇപ്പോള് അദ്ദേഹം കാണിക്കുന്നത്.\nപുത്തരിക്കണ്ടം മൈതാനത്ത് അദ്ദേഹം പോയി പ്രസംഗിച്ചതിനെ ഞാന് കുറ്റം പറയില്ല. എന്നാല് അവിടെ പോയി പ്രസംഗിച്ചതെല്ലാം ഒരു മതനിരപേക്ഷ രാജ്യമായ ഇന്ത്യയുടെ മതേതരത്വത്തെ വെല്ലുവിളിക്കുന്നതാണ്. ഇന്ത്യയുടെ മതേതരത്വത്തെ വെല്ലുവിളിക്കാന് ഒരുത്തന് തയ്യാറായാല് അയാളെ ഇന്ത്യക്കാരനായി കാണാനാവില്ല. ആര്‍എസ്എസുകാരാനാണ് സെന്‍കുമാറെങ്കില് ആര്‍എസ്എസുകാരുടെ അപ്പസ്തലോനായ മോദി നയിക്കുന്ന സര്‍ക്കാരാണ് ഈ പുരസ്‌കാരങ്ങള് നല്‍കിയത്. നാളെ സെന്‍കുമാറിനും ഇതേ പോലെ പദവികള് ലഭിക്കും. അന്നും അദ്ദേഹം ഇതേ അഭിപ്രായം പറയുമോ. ചില പദവികള് ലക്ഷ്യം വച്ചാണ് സെന്‍കുമാര് കളിക്കുന്നതെന്നും നമ്മുക്ക് അറിയാമെന്ന് ഉണ്ണിത്താന് പറഞ്ഞു.\nരാജ്‌മോഹന് ഉണ്ണിത്താന് പ്രണബ് കുമാര് മുഖര്‍ജി ഭൂപന് ഹസാരിക നാനാജി ദേശ്മുഖ് മമ്മൂട്ടി മോഹന്‍ലാല് bharath ratna rajmohan unnithan


ലോകത്ത് ആദ്യത്തെ കോവിഡ് വാക്സീന് അനുമതി; അടുത്തയാഴ്ച വിതരണം\nHomeCovidലോകത്ത് ആദ്യത്തെ കോവിഡ് വാക്സീന് അനുമതി; അടുത്തയാഴ്ച വിതരണം\nലോകത്ത് ആദ്യമായി കോവിഡ് വാക്സീന് അനുമതി. അമേരിക്കന് കമ്പനിയായ ഫൈസര് വികസിപ്പിച്ച വാക്സീന് ബ്രിട്ടനില് അടിയന്തിര ഉപയോഗത്തിന് അനുമതി നല്‍കി. പരീക്ഷണം പൂര്‍ത്തിയാക്കി, വിജയമുറപ്പിച്ച് അംഗീകാരം നേടുന്നത് ആദ്യമാണ്. അടുത്തആഴ്ച ആദ്യം വിതരണം ആരംഭിക്കും. ഇന്ത്യയില് ഇൗ വാക്സീന് ഉടനെയൊന്നും ലഭ്യമാകില്ല.\nവാക്സീന് 95 ശതമാനം ഫലപ്രദമെന്ന വിലയിരുത്തലിനെത്തുടര്‍ന്നാണ് യുകെ സര്‍ക്കാര് അടിയന്തര ഉപയോഗത്തിന് അനുമതി നല്‍കിയത്. മുന്‍ഗണാപട്ടികയിലുള്ള രോഗം കൂടുതല് ബാധിക്കാന് ഇടയുള്ളവര്‍ക്കായിരിക്കും ആദ്യം നല്‍കുക. വാക്സീന് സുരക്ഷിതമെന്ന സ്വതന്ത്രസമിതിയുടെ വിലയിരുത്തല് സര്‍ക്കാര് അംഗീകരിക്കുകയായിരുന്നു. ജർമൻ കമ്പനിയായ ബിയോൺ ടെകുമായി ചേർന്നാണ് ഫൈസറിൻറെ വാക്സീൻ പരീക്ഷണം. യുഎസിലും ഇൗ വാക്സീന് അടിയന്തര ഉപയോഗത്തിന് അനുമതി തേടിയിട്ടുണ്ട്. ഫുഡ് ആന്‍റ് ഡ്രഗ് അഡ്മിനിട്രേഷന്‍രെ അന്തിമതീരുമാനം കാത്തിരിക്കുകയാണ്. വിദേശത്ത് അനുമതി ലഭിച്ചെങ്കിലും ഉടനെയൊന്നും ഇന്ത്യയില് ലഭ്യമാകില്ല. ഇന്ത്യയില് പരീക്ഷണം നടക്കുന്നില്ല എന്നും വളരെയധികം താഴ്ന്ന താപനിലയില് മാത്രമേ വാക്സീന് സൂക്ഷിക്കാനാകൂ എന്നതുമാണ് കാരണം.\nമൈനസ് 70 ഡിഗ്രിപോലുള്ള വളരെയധികം താഴ്ന്ന താപനിലയില് സൂക്ഷിക്കാനും വിതരണം ചെയ്യാനുള്ള സൗകര്യങ്ങള് ഒരുക്കുക നിലവിലെ അവസ്ഥയില് രാജ്യത്തിന് വെല്ലുവിളിയാണ്. എന്നാല് സാധ്യമായ നടപടികള്‍ക്കായി ഫൈസറുമായി കേന്ദ്രസര്‍ക്കാര് ചര്‍ച്ചകള് നടത്തുന്നുണ്ട്. റഷ്യ മുന്‍പ് കോവിഡ് വാക്സീന് അനുമതി നല്‍കിയിരുന്നെങ്കിലും, അത് പരീക്ഷണം പൂര്‍ത്തിയാകുന്നതിന് മുന്‍പായിരുന്നു. അതുകൊണ്ടുതന്നെ ലോകാരോഗ്യസംഘടനയടക്കം റഷ്യയുടെ നടപടി അംഗീകരിച്ചിരുന്നില്ല


Radar | അത്യാധുനിക റഡാർ സംവിധാനങ്ങളോടെ ജാഗ്വാറിന്റെ യുദ്ധ വിമാനങ്ങൾ പറക്കുവാൻ തയ്യാറെടുക്കുന്നു; വിമാനത്തിൽ 28 സെൻസറുകൾ സ്ഥാപിക്കാനുള്ള സൗകര്യം; വരാനിരിക്കുന്നതിന്റെ എയർ ഫോഴ്‌സിന്റെ അഭിമാനം ഉയർത്തുന്ന യുദ്ധ വിമാനം - MarunadanMalayali.com\nഅത്യാധുനിക റഡാർ സംവിധാനങ്ങളോടെ ജാഗ്വാറിന്റെ യുദ്ധ വിമാനങ്ങൾ പറക്കുവാൻ തയ്യാറെടുക്കുന്നു; വിമാനത്തിൽ 28 സെൻസറുകൾ സ്ഥാപിക്കാനുള്ള സൗകര്യം; വരാനിരിക്കുന്നതിന്റെ എയർ ഫോഴ്‌സിന്റെ അഭിമാനം ഉയർത്തുന്ന യുദ്ധ വിമാനം\nAugust 11, 2017 | 09:08 AM IST | Permalink\nഅത്യാധുനിക റഡാർ സംവിധാനങ്ങളോടെ ജാഗ്വാറിന്റെ പുതിയ യുദ്ധ വിമാനങ്ങൾ വരുന്നു. അയിസാ റഡാർ കൂടാതെ 28 സെൻസറുകൾ സജീകരിക്കാനുള്ള സംവിധാനവും ഈ വിമാനങ്ങളിൽ കാണും. എല്ലാവിധ സൗകര്യങ്ങളോടും കൂടി ഒരുക്കുന്ന ജാഗ്വാർ ഡാറിൻ ഇന്ത്യൻ എയർ ഫോഴ്‌സിന്റെ പടക്കുതിരയാകാനാണ് തയ്യാറെടുക്കുന്നത്. ഏകദേശം പത്ത് വർഷമെങ്കിലും ഈ വിമാനങ്ങൾ എയർഫോഴ്‌സിന് ഉപയോഗിക്കാൻ കഴിയുമെന്നാണ് വിലയിരുത്തൽ.\nയുദ്ധത്തിന് ആവശ്യമായ പല ഓപ്പറേഷനുകൾക്ക് വേണ്ടിയുള്ള സൗകര്യങ്ങൾ ഒരുക്കാൻ ഈ വിമാനങ്ങൾക്ക് സാധിക്കും. അയിസാ(ആക്ടീവ് ഇലക്ട്രോണിക്കലി സ്‌കാന്ഡ് അറേ) റഡാർ സംവിധാനങ്ങളും സെൻസറുകളും വഹിച്ചുകൊണ്ടുള്ള പരിശീലന പറക്കൽ ബംഗലൂരുവിലെ ഹിന്ദുസ്ഥാൻ എയറോനോട്ടിക്‌സ് ലിമിറ്റഡിൽ നടന്നു.\nമുത്തൂറ്റിൽ നിന്ന് വാങ്ങിയ ജാഗ്വാർ കട്ടപ്പുറത്തായി; 65 ലക്ഷത്തിന്റെ വാഹനം വാങ്ങി കുടുങ്ങിയ വ്യവസായി സമരവുമായി മുത്തൂറ്റിനുമുന്നിൽ; പോറൽമാറ്റാൻ കൊടുത്ത ജാഗ്വാർ 14 മാസമായി വിട്ടുകിട്ടിയില്ല\nജാഗ്വാർ ഉപയോഗിച്ചുള്ള തട്ടിപ്പിനു പൊലീസ് സഹായവും? കാർഗിൽ യുദ്ധഭടനിൽ നിന്ന് 20 ലക്ഷം തട്ടിയെടുത്ത ശേഷം കുബേരയിൽ പ്രതിയാക്കി ജയിലിലടച്ചു; ഹിലൂർ മുഹമ്മദിന്റെ തട്ടിപ്പിന് കുടപിടിച്ചതാര്?\nഇന്ത്യൻ എയർ ഫോഴ്‌സിന്റെ അഭിമാനം ഉയർത്തുന്ന തരത്തിലുള്ള കണ്ടുപിടിത്തമാണ് ജാഗ്വാർ ഡാറിൻ മൂന്നിലൂടെ നേടിയിരിക്കുന്നതെന്ന് എയർഫോഴ്‌സ് അധികൃതർ പറയുന്നു. ആധുനിക സൗകര്യങ്ങളായ മൾട്ടി ടാർജറ്റ് ട്രാക്കിങ് ഫ്രീക്വൻസി അജിലിറ്റി, ഉയർന്ന ബാൻഡ്വിഡ്ത്ത് ഓപ്പറേഷൻ, ഉയർന്ന സാങ്കേതിക തികവ് എന്നിവയാണ് ഈ യുദ്ധവിമാനങ്ങളുടെ പ്രത്യേകത.\nകൂടാതെ ഫയർ കണ്ട്രോൾ റഡാർ, ദിശയറിയാനുള്ള സംവിധാനങ്ങൾ, ജിപിഎസ്, ഡിജിറ്റൽ വീഡിയോ റെക്കോഡിങ്, സ്മാർട്ട് മൾട്ടി ഫംഗ്ഷൻ ഡിസ്‌പ്ലെ റേഡിയെ ആൾട്ടീമീറ്റർ തുടങ്ങിയ സംവിധാനങ്ങളും വിമാനങ്ങളിൽ തയാറാക്കിയിട്ടുണ്ട്. ജാഗ്വാർ വിമാനങ്ങൾ വേണ്ട ടെസ്റ്റുകൾ നടത്തി ആവശ്യമായ മാറ്റങ്ങളും വരുത്തി 2016 നവംബറിൽ തന്നെ എയർഫോഴ്‌സ് അംഗീകാരം മൽകിയിരുന്നു.


Blog - Aksharathalukal\nനിങ്ങൾ കഥകൾ വായിക്കുമോ? നിങ്ങൾക്കും നല്ലൊരു എഴുത്തുകാരനാകാം\nഒരു വായനക്കാരനെ നല്ലൊരു എഴുത്തുകാരനാകാൻ പറ്റുമോ? ഉത്തരം പറ്റും എന്ന് തന്നെ പറയാം. വെറുതെ കുറെ പുസ്തകങ്ങൾ വായിച്ചു എന്നത് കൊണ്ട് ഒരാളും എഴുത്തുക്കാരനാകില്ല. അതിന് കുറച്ച്, തന്ത്രങ്ങൾ ഉണ്ട് എന്ന് തന്നെ കൂട്ടിക്കോ..… Read More »നിങ്ങൾ കഥകൾ വായിക്കുമോ? നിങ്ങൾക്കും നല്ലൊരു എഴുത്തുകാരനാകാം\nNovember 11, 2020 April 12, 2021\nമൂടൽ മഞ്ഞിൽ കുളിച്ചുനിൽക്കുന്ന പ്രഭാതം. മുറ്റത്തെ മുല്ലയിലും, ചെത്തിയിലും എല്ലാം മഞ്ഞുകണങ്ങൾ മുത്തമിടുന്നു. നേർത്ത തണുത്ത കാറ്റ്, ഉറക്കക്ഷീണമെല്ലാം തോർത്തിയെടുത്തകന്നു. രാത്രി വളരെ വൈകിയാണ് ഇവിടെ എത്തിച്ചേർന്നതും, ഉറങ്ങാൻ കിടന്നതും. യാത്രയുടെ നല്ല ക്ഷീണമുണ്ടായിരുന്നിട്ടും,… Read More »പുഴയുടെ കൂട്ടുകാരി\nഒരു വടക്ക് കിഴക്കൻ യാത്ര\nകമ്പനിയുടെ വടക്ക് കിഴക്കൻ സംസഥാനങ്ങളുടെ ചുമതലയുള്ള ഹോങ്‌സാ ചാങ്ങിന്റെ നിർദേശപ്രകാരം, രാവിലെ4തന്നെ തയ്യാറായി, ഹോട്ടൽ ലോബിയിൽ ബില്ലുമൊക്കെ അടച്ച്, ചെക്ക് ഔട്ട് കഴിഞ്ഞ് റെഡി ആയി നിന്നു. ദിമാപുരിൽ നിന്ന് ട്യുൺസംഗിലേക്ക്… Read More »ഒരു വടക്ക് കിഴക്കൻ യാത്ര\nJanuary 15, 2019 August 9, 2019\nഒരു സ്ത്രീ പ്രെഗ്നന്റ് ആകുമ്പോൾ തന്നെ അവരുടെ കുട്ടിയെ കുറിച്ചുള്ള സ്വപ്നങ്ങളും ആകുലതകളും ഒപ്പം വളരുന്നു. ആ ഒരു കാലയളവിൽ തന്നെ ‘നല്ല ആഹാരം കഴിക്കു’, ‘പാട്ട് കേൾക്കു’, ‘പുസ്തകങ്ങൾ വായിക്കു’… അങ്ങനെ ഒരുപാട് ഉപദേശങ്ങൾ പല ആളുകൾ നമുക്ക് തന്നു കൊണ്ടിരിക്കും.\nഎന്നാൽ ആ ഒരു സമയത്ത് പുസ്തകങ്ങൾ വായിക്കുന്നത് നല്ലതാണെന്ന് പറയുന്നത് വിഢിത്തം അല്ലേ എന്നാകും നമ്മൾ ആലോചിക്കുക. അമ്മ വായിക്കുമ്പോൾ കുട്ടിക്ക് ഒന്നും മനസിലാകില്ലലോ.. പിന്നെ എന്താണ് ആ സമയത്ത് അമ്മമാർ പുസ്തകങ്ങൾ വായിക്കണം എന്ന് പറയുന്നത്? അമ്മ വായിക്കുന്നത് കുട്ടിക്ക് കേൾക്കാമോ? പിന്നെ എന്തിനാണ് വായിക്കുന്നത്? കുട്ടിയുടെ ബുദ്ധിശക്തി വർദ്ധിക്കുമോ? വേറെ നമ്മളറിയാത്ത എന്തൊക്കെ ഗുണങ്ങളാണ് ആ സമയത്തെ വായനക്ക് പിറകിൽ? പ്രഗ്നൻസിയുടെ ഏത് മാസം തൊട്ട് വായിക്കുമ്പോഴാണ് കുട്ടിക്കും കൂടി ഉപകാരപ്രദമാകുന്നത്? ഏത് തരത്തിൽ ഉള്ള പുസ്തകങ്ങൾ വായിക്കണം? ഇങ്ങനെ ഒരുപാട് ചോദ്യങ്ങൾക്കുള്ള ഉത്തരമാണ് ഇവിടെ പറയുന്നത്. നമുക്ക് ഓരോ ഓരോ സംശയങ്ങൾ എടുക്കാം.\nഅമ്മ വായിക്കുമ്പോൾ കുട്ടിക്ക് കേൾക്കുമോ?\nRead More »ഗർഭക്കാലവായന എന്തിന്? | Books Reading in Pregnancy Time\nSeptember 24, 2018 August 9, 2019\nഒരു തുടക്കവായനക്കാരനെ സംബധിച്ചിടത്തോളം ഒരു ബുക്ക് വായിക്കുക എന്നത്, തീർത്താൽ തീരാത്ത ഒരു കടമ പോലെ തോന്നാം. ആദ്യം ഒന്ന് മനസിലാക്കുക ഏത് നല്ല എഴുത്തുകാരനും വായനക്കാരനും ജനിച്ചത് ഈ തുടക്കവായനക്കാരൻ എന്ന ഈ… Read More »Top3must read Books for Beginners | Blog\nഒരു നേരം പോക്കിന് മാത്രം ആണ് വായന എന്ന് കരുതുന്നവരോട്, നിങ്ങളറിയാത്ത, കുറച്ച് വായനയുടെ മാന്ത്രിക സ്പര്ശനങ്ങളാണ് ഇവിടെ പറയുന്നത്. അതെ, വായനക്കാർക്ക് മാത്രം അവകാശപ്പെടാവുന്ന ചിലത്. വായനയെ കുറിച്ച് പറയുകയാണെങ്കിൽ, നിങ്ങളുടെ മനസ്സിനെ… Read More »10 Reasons Why You Should Start Reading Books\nSeptember 17, 2018 August 9, 2019\nജീവിതത്തിൽ നല്ലത് സംഭവിക്കണം, നല്ലത് നേടണം എന്ന് ആഗ്രഹമുള്ളവർക്ക് മോട്ടിവേഷൻ ബുക്സ് എപ്പോഴും വളരെ പ്രയോജനം നൽകുന്നതാണ്. നമ്മുടെ മനസ്സിനെ ഉണർവ് നൽകി നമ്മെ ഉത്തേജിപ്പിക്കുവാൻ ശക്തിയുള്ള, ഒരു അഞ്ചു മോട്ടിവേഷൻ ബുക്സ് ആണ്… Read More »Top5Motivational Books That Will Change Your Life | Blogs\n1988 ൽ പ്രസദ്ധീകരിച്ച മലയാളത്തിലും ഇംഗ്ലീഷിലും അവൈലബിൾ ആയ ‘ദി ആൽക്കമിസ്റ്’ എന്ന പൌലോ കൊയിലോയുടെ ബുക്കിന്റെ റിവ്യൂ ആണിത്. ഇതിൽ ആദ്യം ഞാൻ കഥാകൃത്തിനെ കുറിച്ച് പറഞ്ഞ് തുടങ്ങുന്നു. അതിനെ ശേഷം ഈ… Read More »ദി ആൽക്കമിസ്റ്റ് | The Alchemist by Paulo Coelho – Book review\nSeptember 10, 2018 August 9, 2019\nനല്ല വായനക്കാരാകാൻ ശ്രദ്ധിക്കേണ്ട ചില നല്ലകാര്യങ്ങൾ ഏതൊക്കെയാണെന്ന് നമുക്ക് നോക്കാം. പ്രധാനമായും3കാര്യങ്ങൾ ആണ് ഉള്ളത്.3Tips to improve your reading skill 1.… Read More »3 Tips to improve your Reading skill | Blog\nSeptember 6, 2018 May 19, 2021\nRhonda Byrne’ എഴുതിയ ‘ ദി സീക്രെട്ട്’ എന്ന ഈ ഒരു ബുക്ക് എനിക്ക് വായിച്ചപ്പോൾ തോന്നിയ കുറച്ച് കാര്യങ്ങളാണ് ഇവിടെ പറയുന്നത്. ഈ ഒരു ബുക്ക് ജീവിതത്തിൽ നല്ലത് നേടാൻ ആഗ്രഹിക്കുന്നവർക്ക് മാത്രം… Read More »ദി സീക്രെട്ട് | The Secret by Rhonda Byrne – Book Review\nSeptember 3, 2018 October 21, 2018\nഇന്ന് വരെ മലയാള അക്ഷരലോകത്ത് നമ്മെ അതിശയിപ്പിച്ച് കൊണ്ടിരിക്കുന്ന5കൃതികൾ ആണ് ഉള്ളത്. കാലം കൂടും തോറും തേനിന്റെ മാധുര്യം കൂടുന്ന പോലെ, വെണ്മയാർന്ന5കൃതികൾ. പേര് കൊണ്ട് സുപരിചിതമാണെങ്കിലും പഴയ… Read More »Top5Malayalam Books you must read in 2018


നേരം - Aksharathalukal\nHome » Story » നേരം\nനീലനിറത്തിൽ മിനുമിനുത്ത് തിളങ്ങുന്ന പട്ടയും കെട്ടി രാത്രി മുഴുവൻ ചില്ലുപെട്ടിയിലിരുന്ന്, ഏതോ മുഖമില്ലാത്ത സായിപ്പിനുവേണ്ടി ശബ്ദമില്ലാതെ കുരയ്ക്കലാണ് പണി. കൂട്ടത്തിൽ ഇടക്കിടയ്ക്ക് സായിപ്പിന്റെ ഇന്ത്യൻ കാവൽക്കാരന്റെ ഏറും, മുരണ്ട ശകാരവും. ഒരിറ്റു ജീവശ്വാസം കിട്ടാൻ, തമ്പ്രാക്കളുടെ സ്വർഗ്ഗത്തിൽനിന്ന് താഴെ കുടിയാന്റെ മണ്ണിലെത്തണം…\nപട്ട പറിച്ചുകളഞ്ഞ് ഒരു കട്ടൻ കുടിച്ചപ്പോഴാണ് ആശ്വാസമായത്!\nപക്ഷെ, കട്ടൻ മുഴുമിപ്പിക്കുന്നതിന് മുന്നേ മനസ്സ് ഗ്ലാസ്സിനേക്കാൾ ചൂടുള്ള എന്തിലേയ്ക്കോ വീണിരിക്കുന്നു. എന്തോ അലട്ടുന്നുണ്ട്. ഉത്തരമില്ലാത്ത എന്തെന്നറിയാത്ത ഒരു ഉൾവിളി. എന്തിലോ തുടങ്ങി, എവിടെയെങ്കിലുമൊക്കെ മാറിമറിഞ്ഞു ഓടിയെത്തുന്നത് വീട്ടുപടിക്കലാണ്. കുറച്ചുദിവസങ്ങളായി ഇങ്ങനെയാണ്.\nഎന്താണെന്നറിയാത്ത ഒരു ആധി!\nവീടെന്നാൽ എന്നും അമ്മയാണ്.. ഒരുപക്ഷെ മാതൃത്വത്തിന്റെ വെമ്പലാവാം, കാത്തിരിപ്പിന്റെ നീറ്റലാവാം, വേർപാടിന്റെ വേദനയാവാം! പലപ്പോഴായി വിളിച്ചപ്പോഴും ഫോൺ എടുത്തില്ല, തിരിച്ചുവിളിച്ചില്ല, ഒന്നതു വരെ പോയില്ല.. കുറച്ചായിരിക്കുന്നു.. മറന്നതല്ല.. ഒഴിവാക്കിയതുമല്ല.. ദൂരം കൂടിയത് കൊണ്ടുമല്ല.. എന്നാലും വാക്കുകളാൽ ന്യായീകരിക്കാൻ പറ്റാത്തൊരു ഒളിച്ചോട്ടം തന്നെയായിരുന്നു, മനപ്പൂർവമല്ല.. ചിറകുറയ്ക്കുന്ന മുന്നേ പറന്ന്തുടങ്ങിയതു കൊണ്ട്, അകന്ന് പോയപോലെ തോന്നുന്നതാവണം. അതോ.. എപ്പോഴും തിരിച്ചുവരാം, ഒന്നും നഷ്ടപ്പെടില്ല എന്ന ഉറപ്പുകൊണ്ടാവാം.. എത്രദൂരം പോയാലും വഴിമറക്കില്ല എന്ന ആത്മവിശ്വാസം കൊണ്ടാവാം..\nഎന്നാലും, ചെയ്തതൊന്നും നെറിയല്ല.. നീതിയല്ല. ആ നെഞ്ചിലെ തീയാണ് എനിക്ക് ഇത്രയും വഴികാട്ടിയത്, അതിലാണ് ഞാൻ ശോഭിച്ചത്, അതിന്റെ ചൂടാണ് എന്നെയിപ്പോൾ ഉണർത്തുന്നത്.. ശപിക്കില്ലെന്ന് അറിയാം..\nഒരായിരം ആശകളും സ്വപ്നങ്ങളും എനിക്കായ് കത്തിച്ച്, വെളിച്ചമായ സ്നേഹദീപമേ എന്നോടു പൊറുക്കണേ.\nനിന്നിൽ അഗ്നിശുദ്ധിതേടുവാൻ ഞാൻ വരുന്നു.\nകട്ടന്റെ കാശും കൊടുത്തു തിരിഞ്ഞപ്പോഴാണ്.\nചില്ലുകല്ലുകൾ പോലെ മഴ മുഖത്തടിച്ചത്!! അപ്രതീക്ഷിതമല്ല, മഴക്കാലമാണ്.\nഏറുകൊണ്ടു ചൂളിയപ്പട്ടിയെപോലെ പെട്ടിക്കടയുടെ ഉള്ളിലേക്ക് വലിഞ്ഞു. കനത്ത മഴയാണ്, കുറയാതെ തിരിച്ചുപോക്ക് രക്ഷയില്ല.\nകടക്കാരൻ ചേട്ടനോട് പരിഭവം പറഞ്ഞ് അടുത്ത കട്ടൻ ചോദിച്ചു.\nഗ്ലാസ് കഴുകിയെടുക്കാൻ ചേട്ടൻ പോയി.\nഅടുത്ത നിമിഷങ്ങളിൽ കിട്ടുമെന്നു പ്രതീക്ഷിക്കുന്ന ചായമുതൽ, കുറയുമോ എന്നറിയാത്ത മഴയും കടന്ന്, നടന്നു തീർക്കാനുള്ള ദൂരവും, കയറിയിറങ്ങേണ്ട ബസുകളും, ട്രെയിനും കടന്ന്, വഴിയിൽ കണ്ടുമുട്ടാനുള്ള മുഖങ്ങളും കടന്ന്, ചെന്നുചേരാനുള്ള മാറിലേക്ക്, വീണുടയാനുള്ള പാതങ്ങൾക്കുവേണ്ടി…\n“ചേട്ടാ, കട്ടൻ റെഡി!”\nഅതൊരു തിരിച്ചുകൊണ്ടുവരലായിരുന്നു, കാത്തിരിപ്പുകൾ അർഥപൂരിതമാകുമെന്ന ശുഭസൂചന പോലെ.\nചായ ഗ്ലാസ് മേടിച്ചു, കുറച്ച് മാറി നിന്നു മഴശീതൽ മുഖത്തുവാങ്ങി.\nമഴയ്ക്ക് ഭേദമായ മാറ്റമൊന്നും അറിയുന്നില്ല.\nവീശിയടിക്കുന്ന കാറ്റിനോട് അനുരാഗിണിയായി മരം. ചിലകളാൽ ആഹ്ലാദ നിർത്തമാടി തൻ പ്രാണനാഥൻ്റെ വരവ് ആഘോഷിക്കുന്നതാവും. ആനന്ദാശ്രുവായ് നീർതുള്ളികൾ, ഓരോ ഇലയെയും തഴുകിയൊഴുകി മണ്ണിലേക്ക് വീഴുന്നു.\nപറയാൻ മറന്ന പ്രകൃതിയുടെ ശൃംഗാരഭാവം.\nഅതേ കാറ്റും മഴയും പാവം തട്ടുകടക്കാരന്റെ ടാർപോളിൻ ഷീറ്റിൽ രുദ്രതാണ്ഡവമാടുന്നതും കാണണം.\nമനുഷ്യനിർമ്മിതിയിൽ പ്രണയമില്ലാത്തത് കൊണ്ടാവാം.. ഇനിയുണ്ടാവുകയുമില്ല.\n“അനശ്വരം ദിവ്യം പ്രണയിനീ പ്രകൃതി”\nഒരു നെടുവീർപ്പോടെ ഗ്ലാസ് മേശപ്പുറത്തു വെച്ചു ഇനി എന്തു ചെയ്യും എന്നാലോച്ചുനീക്കു നിക്കുമ്പോഴാണ് ഒരാളെനിന്നുമൊരാൾഈ ആഞ്ഞടിക്കുന്ന കാറ്റിനെയും തന്റെ കുടയെ തുളയ്ക്കുന്ന മഴയെയും വകവെക്കാതെ, പേമാരിയിൽ അകപ്പെട്ട പായ കപ്പലിലെ നാവികനെപ്പോലെ കുടയുടെ പിടിയും മുറുക്കെ പിടിച്ചു മഴകടൽ തരണം ചെയ്ത ലക്ഷയത്തിലേക് എതാൻ ചെയ്പരാടുന്നത് ഏതോ ഹോളിവുഡ് സിനിമയിലെ രംഗം പോലെ മുന്നോട്ടു കടന്നു വന്നു.\nഒരുപക്ഷെ അയാൾക്കൊരു സഹനവികനെ വേണ്ടറിയിരിക്കാം, എനിക്കും കടല്കടക്കാൻ ഒരു മറപിടിയെന്ക്കിലും വേണ്ടിയിരുന്നു , ഇതോർത്തിരുന്നപ്പോഴേക്കും അയാൾ പോയിക്കഴിഞ്ഞിരുന്നു.\nപലപ്പോഴും ജീവിതം അങ്ങനെ ആണ്, മുന്നിൽ പലവഴികളും മാർഗങ്ങളും കാണിച്ചുതരും, പക്ഷെ മനസിന്റെ വലയം പിടിക്കാൻ കൽപില്ലാത്തവന് എന്തു യാത്ര!\nഞാനും കയ്യെത്തിച്ചു നോക്കുന്നുണ്ട് ,വലയം താരത്തെ മനസും.\nപുറത്തേക്കിറങ്ങുമ്പോഴേ തോന്നിയിരുന്നു ഒരുമഴക്കോള്, കൂട്ടിന് ഒരു കുട പോലുമെടുത്തില്ല, അതിലും മുൻവിധികളായിരുന്നു. ഈ ഒരായുസിൽ നേടിയതും നഷ്ട്ടപെടുത്തിയതും എല്ലാം അങ്ങനെയാണ്.\nചേർത്ത്പി ടിക്കായിരുന്നിട്ടും വേണ്ടെന്നുവെച്ചുനടന്നു നീങ്ങിയിട്ടുണ്ട്, പിന്നീട് പലപ്പോഴും ഇതുപോലെആ കുറ്റബോധത്തിൻ മഴയിൽ ഓർമ്മകൾ മുളച്ചുപൊങ്ങിയിട്ടുണ്ട്, അതിന് വേരുകൾ ആഴ്ന്നു മനസ്സിനെ കാർന്നു തിന്നിട്ടുമുണ്ട്. പലതരം നായീകരണങ്ങൾ കൊണ്ടഅളന്നു നോക്കിയിട്ടുണ്ട് ,ദിശയറിയാതെ യാത്രയിൽ ഒരു ഭാരമാകാതിരിക്കന്നുമല്ല, വഴിലുപേക്ഷിക്കുമെന്നോ, ചേർത്തുപിടിക്കാനാകുമ്പോ, കൂട്ടത്തിൽ നഷ്ടമാകുമോ അങ്ങനെ അറിയാത്ത എന്തോ ഓര്‌ഭ്യമായിരിക്കണം.\nപക്ഷെ, ഒന്നിനും സൂചിയാനക്കാൻ പൊല്ലാതെ പോയി, അളവുകോലിന്റെ പുള്ളികൾ അത്രക്കും ദൂരെയായിരുന്ന്.\nഎന്നിലെ പഴമയിൽ പകുന്നു നേരം പോയതറിഞ്ഞില്ല, മഴയ്ക്ക് ശകലം കുറവുന്നീട്.\nപിന്നീട് അധികം ആലോചിച്ചില്ല, ചേട്ടനു കാശും കൊടുത്തു, നിർത്തിയിട്ട ബസ് കണ്ടു ഓടികയറി.\nനേരെ പോകുവയാണ്, റൂമിലേക് കയറിയാൽ ചെലപ്പോൾ യാത്രനടക്കില്ല, മനസ്സുപോലെ അടഞ്ഞ് വെളിച്ചമില്ലാത്തതാണ് അവിടം. ഈ പുലർകാലം കാണിക്കാൻ പോകുന്ന വെളിച്ചത്തിലൂടെ, മനസിലേക്കു ഒളിയടിക്കണം.\n“റെയിൽവേ സ്റ്റേഷൻ ”\nഇതൊരു ശ്രമമാണ്, വലയം പിടിച്ചു മുന്നോട്ടു നീങ്ങാൻ, വഴികൾമായുന്ന വരെ.\nനിശബ്ദം ഈ പ്രണയം


യുവാക്കളെ ആകർഷിക്കാനെത്തുന്നു ട്രയംഫിന്റെ കരുത്തൻ ബൈക്ക്!! - Malayalam DriveSpark\nയുവാക്കളെ ആകർഷിക്കാനെത്തുന്നു ട്രയംഫിന്റെ കരുത്തൻ ബൈക്ക്!!\nPublished: Wednesday, December 14, 2016, 11:04 [IST]\nബ്രിട്ടീഷ് മോട്ടോർസൈക്കിൾ നിർമാതാവായ ട്രംയഫ് ബോണെവിൽ ബോബർ മോട്ടോർബൈക്കിനെ വിപണിയിൽ എത്തിക്കുന്നു. ഇന്ത്യയിലെത്തിക്കുന്ന എൻട്രിലെവൽ ബൈക്കുകളിൽ അഞ്ചാമത്തെ ബൈക്കായിരിക്കുമിത്. 2017 ഫെബ്രുവരിയോടുകൂടിയായിരിക്കും ബോബറിന്റെ വിപണിപ്രവേശം.\nബോണെവിൽ ടി20 ബോക്കുകളുടെ അടിസ്ഥാനപ്പെടുത്തിയിട്ടുള്ളതാണ് പുതിയ ബോബർ. പുതിയ ചാസി, സസ്പെൻഷൻ, ഫ്രെയിം എന്നിവയാണ് ഈ ബൈക്കിൽ ഉപയോഗിച്ചിരിക്കുന്നത്.\nപതിവ് ബോണെവിൽ മോഡലുകളിൽ നിന്ന് വിപരീതമായി റെട്രോ ഭാവം നൽകിയാണ് ബൈക്കിന്റെ അവതരണം.\nബോണെവിൽ ടി20-യിലുള്ള അതെ1200സിസി ലിക്വിഡ് കൂൾഡ് പാരലൽ ട്വിൻ എൻജിനാണ് ബോണേവിൽ ബോബറിന് കരുത്തേകുന്നത്. 80ബിഎച്ച്പിയും 105എൻഎം ടോർക്കുമാണ് എൻജിൻ സൃഷ്ടിക്കുന്നത്.\nറോഡ്, റെയിൻ എന്നിങ്ങനെയുള്ള രണ്ട് ഡ്രൈവിംഗ് മോഡുകളും ബൈക്കിൽ ലഭ്യമായിരിക്കും.\nകൂടാതെ സുരക്ഷിത ഡ്രൈവിംഗിനായി സ്വിച്ചബിൾ ട്രാക്ഷൻ കൺട്രോൾ സിസ്റ്റവും നൽകിയിട്ടുണ്ടെന്നുള്ളത് ഈ ബൈക്കിന്റെ മറ്റൊരു സവിശേഷതയാണ്.\nമാറ്റ് ഫിനിഷുള്ള അയേൺസ്റ്റോൺ, മോറെല്ലോ റെഡ്, ജെറ്റ് ബ്ലാക്ക്, ഗ്രീൻ ആന്റ് ഫ്രോസൻ സിൽവർ എന്നീ നിറഭേദങ്ങളിലായിരിക്കും ബൈക്കെത്തുക.\nകൂടുതൽ ഫീച്ചറുകൾ ഉൾപ്പെടുത്തിയിട്ടുള്ള ഇൻസ്ട്രുമെന്റ് ക്ലസ്റ്റർ, റിയർ മോണോഷോക്ക് സസ്പെൻഷൻ, റൈഡ് ബൈ വയർ ടെക്നോളജി, എബിഎസ്, ടോർക്ക് അസിസ്റ്റന്റ് ക്ലച്ച്, എൽഇഡി എന്നീ ഫീച്ചറുകളാൽ സമൃദ്ധമാക്കിയിട്ടുണ്ട് ഈ ബൈക്കിനെ.\nദില്ലി എക്സ്ഷോറൂം 10-12ലക്ഷത്തിനായിരിക്കും ബോബർ വിപണിയിലെത്തിച്ചേരുക എന്നു പ്രതീക്ഷിക്കാം.\nഒരു പെർഫോമൻസ് ബൈക്ക് ആഗ്രഹിച്ചിരുന്നോ; 1ലക്ഷത്തിനടുത്തുള്ള ഈ ബൈക്കുകൾ ആയാലോ\nകാവസാക്കി4പുതിയ മോഡലുകൾ ഇന്ത്യയിലേക്ക്\nStory first published: Wednesday, December 14, 2016, 11:04 [IST]


എട്ടു വയസ്സുള്ളപ്പോഴാണ് അച്ഛന് മരിക്കുന്നത്. പിന്നീട് അമ്മയാണ് ഞങ്ങളുടെ എല്ലാ കാര്യങ്ങളും നോക്കിയിരുന്നത്\n26 May, 2020 at 05:51 AM\nതമിഴ് സിനിമകളിലെ സ്റ്റീരിയോടൈപ്പ് നായികമാരില് നിന്നും തികച്ചും വ്യത്യസ്തയാണ് ഐശ്വര്യ രാജേഷ്. കാക്ക മുട്ടൈ എന്ന ഒറ്റച്ചിത്രം മതി ഐശ്വര്യയിലെ മികച്ച നടിയെ തിരിച്ചറിയാന്. ജോമോന്റെ സുവിശേഷങ്ങള്, സഖാവ് എന്നീ ചിത്രങ്ങളിലൂടെ മലയാളത്തിനും സുപരിചിതയാണ് ഈ താരം. തമിഴ്, തെലുങ്ക്, ഹിന്ദി ഭാഷകളില് അഭിനയിച്ചിട്ടുള്ള ഐശ്വര്യയുടെ സിനിമാ ജീവിതത്തിന് കഷ്ടപ്പാടിന്റെ കഥ കൂടി പറയാനുണ്ട്. ചേരിയില് ജനിച്ചു വളര്‍ന്ന താന് നടിയായ കഥ ടെഡ് ടോക്ക്‌സിലൂടെ പങ്കുവയ്ക്കുകയാണ് താരം\nസിനിമാരംഗത്ത് നിന്നും ദുരനുഭവങ്ങളുണ്ടായിട്ടില്ല, അതുകൊണ്ട് പ്രതികരണത്തിനുമില്ല; മീ ടുവിനെക്കുറിച്ച് ഐശ്വര്യ രാജേഷ്\nചെന്നൈയിലെ ഒരു ചേരിയിലാണ് ഞാന് ജനിച്ചതും വളര്‍ന്നതും. സന്തോഷവും സങ്കടവും വേദനയും കൊച്ചു വിജയങ്ങളും നിറഞ്ഞതായിരുന്നു എന്‍റെ യാത്ര. മൂന്ന് മുതിര്‍ന്ന സഹോദരങ്ങള്‍ക്ക് ഏക അനിയത്തിയായിരുന്നു. അച്ഛനും അമ്മയുമടക്കം ഞങ്ങള് ആറു പേരാണ് ചെറിയ വീട്ടില് താമസിച്ചിരുന്നത്. എട്ടു വയസ്സുള്ളപ്പോഴാണ് അച്ഛന് മരിക്കുന്നത്. പിന്നീട് അമ്മയാണ് ഞങ്ങളുടെ എല്ലാ കാര്യങ്ങളും നോക്കിയിരുന്നത്. അച്ഛനില്ലാത്ത കുറവ് വരുത്താതെ അമ്മ ഞങ്ങളെ വളര്‍ത്തി. പഠിപ്പിച്ചു. ശരിക്കും ഒരു പോരാളിയായിരുന്നു അമ്മ. എന്നെക്കുറിച്ച് പറയുന്നതിന് മുന്‍പ് തന്നെ അമ്മയെക്കുറിച്ച് പറയാം.\nഎന്‍റെ ജീവിതത്തിലെ ഏറ്റവും പ്രധാനപ്പെട്ട ആളായിരുന്നു എന്റെ അമ്മ. വിദ്യാഭ്യാസമില്ലാത്ത, ഒരു ഇംഗ്ലീഷ് വാക്കു പോലും അറിയാത്ത തെലുങ്ക് മാത്രം അറിയാവുന്ന ഒരാളായിരുന്നു എന്‍റെ അമ്മ. എന്‍റെ മാതൃഭാഷ തെലുങ്കാണ്. ബോംബെയില് പോയി വില കൂടിയതും അല്ലാത്തതുമായ സാരികള് വാങ്ങി ചെന്നൈയില് കൊണ്ടു വന്നു ബസിലും അടുത്തുള്ള വീടുകളിലും പരിചയക്കാരുടെ അടുത്തെല്ലാം വില്‍ക്കുമായിരുന്നു അമ്മ. എല്.ഐ.സി ഏജന്‍റായും അമ്മ ജോലി ചെയ്തിട്ടുണ്ട്. അന്ന് ഇന്നത്തെ പോലെ അത്ര ശമ്പളമൊന്നും ഉണ്ടായിരുന്നില്ല. ഞങ്ങളെ വളര്‍ത്താന് അമ്മ ചെയ്യാത്ത ജോലികളുണ്ടായിരുന്നില്ല. നല്ല വിദ്യാഭ്യാസത്തിനായി ഞങ്ങളെ നല്ല സ്കൂളുകളില് ചേര്‍ത്തു.\nകനാ എന്ന ചിത്രത്തില് ഐശ്വര്യ\nഎനിക്ക് 12-13 വയസ്സുള്ളപ്പോള് മുതിര്‍ന്ന സഹോദരന് രാഘവേന്ദ്ര മരിച്ചു. ചേട്ടന് ഒരു പെണ്‍കുട്ടിയുമായി പ്രണയത്തിലായിരുന്നു. ചേട്ടന് ആത്മഹത്യ ചെയ്യുകയായിരുന്നു. എന്നാല് ആത്മഹത്യയുടെ കാരണം ഇന്നും അറിയില്ല. വര്‍ഷങ്ങള് കടന്നു പോയി. രണ്ടാമത്തെ സഹോദരന് ചെന്നൈ എസ്.ആര്.എം കോളേജില് ഹോട്ടല് മാനേജ്‌മെന്റ് പഠനം പൂര്‍ത്തിയാക്കി. പഠിച്ചിറങ്ങിയ ഉടനെ ഉയര്‍ന്ന ശമ്പളമുള്ള ജോലി കിട്ടി. അന്ന് അമ്മ ഒരുപാട് സന്തോഷിച്ചു. എന്നാല് ഒരു വാഹനാപകടത്തില് ചേട്ടനും മരിച്ചു.\nചേട്ടന്റെ മരണം അമ്മയെ തളര്‍ത്തി. പ്രതീക്ഷകള് നശിച്ചു. ഞാനും എന്റെ സഹോദരനും അമ്മയും മാത്രമായി. മകളെന്ന നിലയില് കുടുംബത്തെ സംരംക്ഷിക്കണമെന്ന് ഞാനും ആഗ്രഹിച്ചു. അന്ന് ഞാന് പതിനൊന്നാം ക്ലാസിലാണ്. ചെന്നൈ ബസന്ത് നഗറില് ഒരു സൂപ്പര്‍മാര്‍ക്കറ്റിനു മുന്നില് നിന്നുകൊണ്ട് കാഡ്ബറീസ് ചോക്ലേറ്റ് സോസിന്റെ പ്രൊമോഷന് ചെയ്തിട്ടുണ്ട്. അന്നെനിക്ക് 225 രൂപ കൂലി കിട്ടി. ബര്‍ത്ത്‌ഡേ പാര്‍ട്ടികളില് ആങ്കറായി ചെന്നും പണമുണ്ടാക്കി. അഞ്ഞൂറും ആയിരവും സമ്പാദിച്ചുകൊണ്ടിരുന്നു. അങ്ങനെ അയ്യായിരം രൂപ വരെ ഒരു മാസം ഞാന് സമ്പാദിക്കാന് തുടങ്ങി. എന്നാല് ഒരു കുടുംബം പോറ്റാന് അതു മതിയാകില്ലല്ലോ. അങ്ങനെ അഭിനയത്തിലേക്കിറങ്ങാന് തീരുമാനിച്ചു.\nടിവി സീരിയലുകളെക്കുറിച്ച് അന്വേഷിച്ചപ്പോള് ദിവസം 1500 രൂപയാണ് പ്രതിഫലമായി ലഭിക്കുകയെന്നറിഞ്ഞു. രാവിലെ മുതല് രാത്രി വരെയുള്ള അധ്വാനത്തിന് ഇത്ര ചെറിയ തുകയോയെന്നും 25000-50000 ഒക്കെ പ്രതിഫലം കൈപ്പറ്റുന്ന നടീനടന്‍മാര് ഇവിടെയുണ്ടല്ലോ എന്നമ്പരന്ന എന്നോട് അമ്മ പറഞ്ഞു. സിനിമകളില് അങ്ങനെയാണ്. ആദ്യം ചെറിയ ഫ്രതിഫലം കിട്ടും. പിന്നീട് പ്രശസ്തി നേടിയാല് വീണ്ടും കിട്ടും.\nആയിടക്കാണ് ഒരു നൃത്ത റിയാലിറ്റി ഷോയില് പങ്കെടുത്തത്. അതിലൂടെ ശ്രദ്ധിക്കപ്പെട്ടു. അങ്ങനെ സിനിമ ഒരു ലക്ഷ്യമാക്കി അതിന് വേണ്ടിയുള്ള ശ്രമങ്ങളായി. 'അവര്‍കളും ഇവര്‍കളും' ആയിരുന്നു ആദ്യചിത്രം. അത് സാമ്പത്തികമായി പരാജയപ്പെട്ടു. പിന്നെയും ശ്രമിച്ചുകൊണ്ടിരുന്നു. തമിഴ് സംസാരിക്കുന്ന പെണ്‍കുട്ടിയെന്ന നിലയിലും എന്റെ ഇരുണ്ടനിറം കാരണവും പലയിടത്തും പല അവസരങ്ങളും നഷ്ടപ്പെട്ടു. ഒരു സംവിധായകന് ഒരിക്കല് എന്നോടു നേരിട്ടു പറഞ്ഞു. നിങ്ങളെപ്പോലെയുള്ളവരെ നായികയാക്കാന് പറ്റില്ല. നായികയുടെ സുഹൃത്ത് അങ്ങനെയുള്ള ചെറിയ റോളുകള് നിങ്ങള്‍ക്കു പറ്റും. ഒരിക്കല് വളരെ പ്രശസ്തനായ ഒരു സംവിധായകന് എന്നോടു പറഞ്ഞു. കോമഡി കൈകാര്യം ചെയ്യുന്ന നടനൊപ്പം ഒരു റോള് തരാം. എനിക്കതില് താത്പര്യമില്ലെന്ന് അറിയിച്ചു.\nരണ്ടുമൂന്നു വര്‍ഷം അവസരമൊന്നും ലഭിച്ചില്ല. പിന്നീട് അഭിനയിച്ച അട്ടക്കതിയിലെ അമുദ എന്ന കഥാപാത്രം ശ്രദ്ധിക്കപ്പെട്ടതോടെയാണ് പനിയേറും പദ്മിനിയും, റമ്മി, തിരുടന് പൊലീസ് അങ്ങനെ ലീഡ് റോളുകള് ചെയ്യാന് തുടങ്ങി. രണ്ടു കുട്ടികളുടെ അമ്മയായി അഭിനയിച്ച കാക്കമുട്ടയും ശ്രദ്ധിക്കപ്പെട്ടു. അമ്മ റോള് ചെയ്യാന് ആരും അന്ന് തയ്യാറല്ലായിരുന്നു. ക്രിക്കറ്റ് താരമായി അഭിനയിച്ച കനാ എന്റെ ജീവിതം മാറ്റിമറിച്ചു. നിരവധി പുരസ്കാരങ്ങള് കിട്ടി. നിരവധി വലിയ കാര്യങ്ങള് എന്‍റെ ജീവിതത്തില് സംഭവിച്ചു. ആരും എന്നെ പിന്തുണക്കാനുണ്ടായിരുന്നില്ല. ഞാനാണ് എന്നെ തന്നെ സപ്പോര്‍ട്ട് ചെയ്തത്. സിനിമയില് എനിക്ക് ഗോഡ്ഫാദര്‍മാരുണ്ടായിരുന്നില്ല. എന്‍റെ ഇരുണ്ട നിറം, വ്യക്തിത്വം, എന്നിവയൊക്കെ പ്രശ്നമായിരുന്നു. ലൈംഗി ചൂഷണം വരെ ഉണ്ടായിട്ടുണ്ട്. പക്ഷെ ഇതൊക്കെ എങ്ങിനെ കൈകാര്യം ചെയ്യണമെന്ന് എനിക്കറിയാമായിരുന്നു. അതെന്നെ കൂടുതല് ശക്തയാക്കി.\nTEDx TalksAishwarya Rajesh


Emalayalee.com - പിണറായിയും കോടിയേരിയും ശ്യാമളക്കൊപ്പം; പി.ജയരാജനും എം.വി ജയരാജനും ശ്യാമളയെ കുരുക്കാന്\nകേരളത്തില് സിപിഎമ്മിന്‍റെ ഏറ്റവും ശക്തമായ ഘടകമാണ് കണ്ണൂര് ജില്ല. മുഖ്യമന്ത്രിയും, സംസ്ഥാന സെക്രട്ടറിയും കണ്ണൂര് ജില്ലയില് നിന്നുള്ളവര്. സിപിഎമ്മിന്‍റെ അക്രമരാഷ്ട്രയത്തിനും ഏറെ പഴികേള്‍ക്കുന്നത് കണ്ണൂര് ജില്ലഘടകം തന്നെ. ഇപ്പോഴിതാ സിപിഎമ്മിന്‍റെ കണ്ണൂര് ജില്ലാ ഘടകം രണ്ടായി പിളര്‍ന്നത് പോലെയായിരിക്കുന്നു. ആന്തൂര് നഗരസഭാ അധ്യക്ഷ പി.കെ ശ്യാമളക്കെതിരെയുള്ള നടപടിയില് ചൊല്ലിയാണ് കണ്ണൂര് സിപിഎമ്മില് പൊട്ടിത്തെറിയുണ്ടായിരിക്കുന്നത്.\nഉദ്യോഗസ്ഥര് മാത്രമാണ് കുറ്റക്കാരെന്നും ശ്യാമള കുറ്റം ചെയ്തിട്ടില്ലെന്നുമാണ് സിപിഎം സംസ്ഥാന നേതൃത്വം നിലപാട് എടുത്തത്. കണ്ണൂര് ജില്ലയിലെ എം.വി ഗോവിന്ദന്‍റെ ഭാര്യ കൂടിയാണ് ശ്യാമള. എം.വി ഗോവിന്ദന് പിണറായിയുടെ അടുത്ത ആളാണ്. എന്നാല് കണ്ണൂരില് പി.ജയരാജനാണ് അണികള്‍ക്കിടയില് മുന്‍തൂക്കം. അതുകൊണ്ടു തന്നെ എം.വി ഗോവിന്ദനും ജയരാജനും രണ്ട് തട്ടിലാണ് ഇവിടെ പ്രവര്‍ത്തനം.\nശ്യാമള കുറ്റം ചെയ്തുവെന്നാണ് ജില്ലാ കമ്മറ്റിയില് എം.വി ജയരാജനും പി.ജയരാജനും വിശദീകരിച്ചത്. ശ്യാമള നഗരസഭ അധ്യക്ഷ സ്ഥാനം ഒഴിയണമെന്നാണ് ഇരുവരുടെയും താത്പര്യം. എന്നാല് ഇത് നടപ്പാക്കാന് പിണറായിയും കോടിയേരിയും ഉദ്ദേശിച്ചിട്ടില്ല. കണ്ണൂര് സിപിഎമ്മില് വലിയ ഗ്രൂപ്പ് പോരിന് ഇത് കാരണമാകുമെന്നാണ് വിലയിരുത്തപ്പെടുന്നത്.


dravid defense wall\nഅമ്മയുടെ പൊണ്ണത്തടി കുഞ്ഞിനെ മണ്ടനാക്കും?\nMonday 27th June 2011 2:44pm\nപ്രതിരോധത്തിന്റെ വന്‍മതിലിന് 15 വര്‍ഷം\nMonday 27th June 2011 2:43pm\n15 വര്‍ഷങ്ങള്‍ക്ക് മുമ്പ് ക്രിക്കറ്റിന്റെ മെക്ക എന്നറിയപ്പെടുന്ന ലോഡ്‌സ് മൈതാനത്തേക്ക് ബാറ്റ് ചെയ്യാനിറങ്ങുമ്പോള് ദ്രാവിഡിന് പ്രായം 23. അന്ന് തിരിച്ച് കയറുന്നത് 95 റണ്‍സ് നേടിയതിന് ശേഷം. ഒന്നര ദശാബ്ദത്തിനു ശേഷം 38 ാം വയസ്സില് സബീന പാര്‍ക്കിലെ വേഗതയേറിയ പിച്ചില് കരീബിയന് പേസ് പടക്ക് മുന്നില് പേര് കേട്ട ഇന്ത്യന് യുവനിര ഓരോരുത്തരായി മുട്ടിടിച്ച് വീഴുമ്പോള് മറുവശത്ത് അക്ഷോഭ്യനായി ദ്രാവിഡുണ്ടായിരുന്നു. പ്രായം തളര്‍ത്താത്ത പോരാട്ടവീര്യവുമായി ‘ഇന്ത്യന് ക്രിക്കറ്റിലെ വന്‍മതില്’ പൊരുതി നേടിയത് തന്റെ 32ാം ടെസ്റ്റ് സെഞ്ച്വറി.\nഎന്നും ക്ഷമയുടെ പര്യായമായിരുന്നു ദ്രാവിഡ്. ലോര്‍ഡ്‌സിലെ അരങ്ങേറ്റ മത്സരത്തില് ഏഴാമനായി ഇറങ്ങി ആറു മണിക്കൂറിലേറെ ക്രീസില് ചെലവഴിച്ചാണ് 95 റണ്‍സ് നേടിയത്. പിന്നീടങ്ങോട്ട് ഇന്ത്യന് ടീമിന്റെ അവിഭാജ്യഘടകമാണ് ദ്രാവിഡ്. അന്ന് ദ്രാവിഡിനൊപ്പം അരങ്ങേറ്റം കുറിച്ച സൗരവ് ഗാംഗുലി ഇപ്പോള് കമന്റേറ്ററുടെ റോളിലും ഐ.പി.എല്ലിലുമായി ഒതുക്കപ്പെട്ടപ്പോഴും ടെസ്റ്റ് ടീമില് മൂന്നാം നമ്പറില് ഇന്ത്യയുടെ വിശ്വസ്തനായി ബാറ്റിംഗ് തുടരുകയാണ് ദ്രാവിഡ്.\n150 ടെസ്റ്റുകളില് നിന്നായി 52 നു മുകളില് ശരാശരിയില് പന്ത്രണ്ടായിരത്തിലധികം റണ്‍സ്. ആറ് ഇരട്ട സെഞ്ച്വറികള്. 32 സെഞ്ച്വറികള്. 59 അര്‍ദ്ധ സെഞ്ച്വറികള്.എന്നിങ്ങനെ സമാനകളില്ലാതെ നീളുന്നു ദ്രാവിഡിന്റെ നേട്ടങ്ങള്. ടെസ്റ്റില് ഇന്ത്യക്കായി ഏറ്റവും കൂടുതല് ഇരട്ട സെഞ്ച്വറികള് നേടിയത് ദ്രാവിഡാണ്. ടെസ്റ്റ് ക്രിക്കറ്റിലെ ഏറ്റവും മികച്ച റണ്‍വേട്ടക്കാരില് സച്ചിനും റിക്കി പോണ്ടിംഗിനും പിറകില് മൂന്നാമനാണ് ദ്രാവിഡ്. ഇതിനെല്ലാം പുറമെ ടെസ്റ്റ് ക്രിക്കറ്റില് 200 ക്യാച്ചെന്ന മായികനേട്ടം കൈവരിക്കുന്ന ആദ്യ കളിക്കാരനെന്ന ബഹുമതിയും ഇന്ത്യയുടെ വന്മതിലിന് സ്വന്തം. കണ്ണഞ്ചിപ്പിക്കുന്ന ക്യാച്ചുകള് എടുക്കാന് മിടുക്കനായ ദ്രാവിഡ് ലോകത്തെ ഏറ്റവും മികച്ച സ്ലിപ്പ് ഫീല്‍ഡറായാണ് കണക്കാക്കപ്പെടുന്നത്.\nഏകദിനത്തിലും ദ്രാവിഡ് തന്റേതായ മികവ് പ്രകടിപ്പിച്ചു. ഏത് നമ്പറിലും ബാറ്റ് വീശാന് പരിഗണിക്കാവുന്ന താരമാണ് ദ്രാവിഡ്. ഇടക്കാലത്ത് ടീമിനാവശ്യം വന്നപ്പോള് വിക്കറ്റ് കീപ്പറുടെ റോളിലും ദ്രാവിഡ് അവതരിച്ചു. 339 ഏകദിനങ്ങളില് നിന്നായി പതിനായിരത്തിലധികം റണ്‍സ് നേടിയിട്ടുണ്ട്. 153 ആണ് മികച്ച സ്‌കോര്.\nഉപഭൂഖണ്ഡത്തിലെ പൊതുവെ വേഗത കുറഞ്ഞ പിച്ചുകളില് പുലികളായ താരങ്ങള് പലരും വിദേശപിച്ചുകളില് പല്ലുകൊഴിഞ്ഞ പുലികളാവുമ്പോള് എന്നും ഇന്ത്യയുടെ രക്ഷകനായിരുന്നു ദ്രാവിഡ്. ടെസ്റ്റിലെ എല്ലാ രാജ്യങ്ങള്‍ക്കെതിരെയും അവരുടെ നാട്ടില് സെഞ്ച്വറി നേടിയ ഏകതാരമാണ് ദ്രാവിഡ്.\nപ്രതിഭാശാലികള്‍ക്കും കഠിനാധ്വാനികള്‍ക്കും പ്രായം ഒരു പ്രശ്‌നമല്ലെന്ന് തെളിയിച്ച് പുതിയ തലമുറകള്‍ക്ക് പുതിയ പാഠങ്ങളുമേകി ഇന്ത്യയുടെ വന്‍മതില് കരിയറിന്റെ അവസാന ഘട്ടത്തിലെത്തുമ്പോള് ഒരു ചോദ്യം ക്രിക്കറ്റ് പ്രേമികളെ വേട്ടയാടുന്നു. ദ്രാവിഡിനു ശേഷം പ്രതിസന്ധികളില് രക്ഷകനായി ആരവതരിക്കും ?.


Kerala Gold Rate Today: 13th May 2021, No Change In Gold Rate For One Pavan In Kerala - Malayalam Goodreturns\n» മെയ് 13: അറിയാം ഇന്നത്തെ സ്വര്‍ണം, വെള്ളി നിരക്കുകള്\n4 min ago 1 വര്‍ഷത്തേക്ക് നിക്ഷേപിക്കുവാനിതാ ഏറ്റവും മികച്ച5സ്ഥിര നിക്ഷേപ പദ്ധതികള്\nകൊച്ചി: സംസ്ഥാനത്ത് ഇന്ന് സ്വര്‍ണവിലയില് മാറ്റമില്ല. പവന് 35,600 രൂപയും ഗ്രാമിന് 4,450 രൂപയുമായി കേരളത്തില് സ്വര്‍ണവില തുടരുകയാണ്. ഇന്നലെ പവന് 160 രൂപയും ഗ്രാമിന് 20 രൂപയും വില കുറഞ്ഞിരുന്നു. മെയ് മാസത്തെ ഏറ്റവും ഉയര്‍ന്ന നിരക്കിലാണ് സ്വര്‍ണം ചൊവാഴ്ച്ച (മെയ് 11) എത്തിയത്. ഈ ദിവസം പവന് 35,760 രൂപയും ഗ്രാമിന് 4,470 രൂപയുമായിരുന്നു നിരക്ക്. ഈ മാസം സ്വര്‍ണം രേഖപ്പെടുത്തിയ ഏറ്റവും കുറഞ്ഞ വിലനിലവാരം പവന് 35,040 രൂപയാണ് (മെയ് 1,2തീയതികളില്).\nമെയ് മാസം ഇതുവരെ പവന് 560 രൂപയുടെ വിലവര്‍ധനവ് സംഭവിച്ചു. ഏപ്രിലില് 1,720 രൂപയാണ് പവന് വില കൂടിയത്. ഇതേസമയം, മാര്‍ച്ചില് 1,560 രൂപയും ഫെബ്രുവരിയില് 2,640 രൂപയും പവന് വില കുറഞ്ഞിരുന്നു. കഴിഞ്ഞമാസം സ്വര്‍ണം കുറിച്ച ഏറ്റവും ഉയര്‍ന്ന നിരക്ക് 36,080 രൂപയും (ഏപ്രില് 22) ഏറ്റവും കുറഞ്ഞ നിരക്ക് 33,320 രൂപയുമായിരുന്നു (ഏപ്രില് 1). സംസ്ഥാനത്തെ വെള്ളി നിരക്കിലും ഇന്ന് ചെറിയ മാറ്റമുണ്ട്. 1 ഗ്രാം വെള്ളിക്ക് 71.13 രൂപയാണ് വ്യാഴാഴ്ച്ച വില. 8 ഗ്രാം വെള്ളിക്ക് വില 569 രൂപ.\nരാജ്യത്തെ പ്രമുഖ ചരക്ക് വ്യാപാര കേന്ദ്രമായ എംസിഎക്‌സില് (മള്‍ട്ടി കമ്മോഡിറ്റി എക്‌സ്‌ചേഞ്ച്) 10 ഗ്രാമിന് 160 രൂപ കുറഞ്ഞ് 47,473 രൂപയാണ് സ്വര്‍ണം ഇന്ന് വില രേഖപ്പെടുത്തുന്നത്. 0.28 ശതമാനം ഇടിവ്. വെള്ളിയുടെ കിലോ നിരക്ക് 769 രൂപ കുറഞ്ഞ് 71,165 രൂപയിലുമെത്തി. ഇടിവ് 1.07 ശതമാനം. രാജ്യാന്തര വിപണിയില് സ്വര്‍ണത്തിന് വില കൂടുന്ന ചിത്രമാണ് ഇന്നുള്ളത്. അമേരിക്കയുടെ കേന്ദ്ര ബാങ്കായ ഫെഡറല് റിസര്‍വ് പലിശ നിരക്ക് കൂട്ടില്ലെന്ന പ്രതീക്ഷ സ്വര്‍ണത്തിന് ഗുണം ചെയ്യുകയാണ്. ഇതേസമയം ഏപ്രിലില് കരുതിയതിലും മുകളില് പണപ്പെരുപ്പം രേഖപ്പെടുത്തിയതോടെ അമേരിക്കയുടെ ട്രഷറി വരുമാനം കൂടി. ഈ സാഹചര്യം സ്വര്‍ണത്തിന്റെ വലിയ കുതിപ്പിന് കടിഞ്ഞാണിടുന്നുണ്ട്.\nവ്യാഴാഴ്ച്ച ഔണ്‍സിന് 1,819.7 ഡോളര് എന്ന കമ്പോള വിലയിലാണ് സ്വര്‍ണ വ്യാപാരം പുരോഗമിക്കുന്നത്. 0.2 ശതമാനം വര്‍ധനവ്. യുഎസ് സ്വര്‍ണ ഫ്യൂച്ചറുകളിലും 0.2 ശതമാനം വര്‍ധനവ് ദൃശ്യമാണ്. 1,819.10 ഡോളര് നിലവാരം യുഎസ് സ്വര്‍ണ ഫ്യൂച്ചറുകള് ഇന്ന് കയ്യടക്കുന്നു.\nKerala Gold Rate Today: 13th May 2021, No Change In Gold Rate For One Pavan In Kerala\nKerala Gold Rate Today: 13th May 2021, No Change In Gold Rate For One Pavan In Kerala. Read in Malayalam.


അമിതമായി വിയർക്കുന്നെങ്കിൽ ?\nBy Online Desk.11 11 2018\nആരോഗ്യമുള്ള ശരീരത്തിന്റെ ലക്ഷണമാണ് വിയർപ്പ് .അതിനാൽ അമിതമായി വിയർക്കുന്നത് ആരോഗ്യത്തിന് നല്ലതാണെന്നാണ് പറഞ്ഞ് പലരും ഈ അവസ്ഥയെ അവഗണിക്കാറുണ്ട് . എന്നാൽ , അമിതമായി വിയർക്കുന്നത് ശരീരത്തിന്റെ അനാരോഗ്യത്തെയാണ് സൂചിപ്പിക്കുന്നത് എന്നാണ് ആരോഗ്യ വിദഗ്ദ്ധരുടെ കണ്ടെത്തൽ .\nശരീരം അമിതമായി ചൂടാവുകയും ,വിയർക്കുകയും ചെയുന്നത് ചില രോഗത്തിന്റെ ലക്ഷണങ്ങളാണ് .ഹൃദയത്തിന്റെ പ്രവർത്തന തകരാർ പോലും സൂചിപ്പിക്കുന്നതാണ് ഈ അമിത വിയർപ്പ് .രക്തസമ്മർദ്ദം ,പ്രമേഹം എന്നിവയുടെ ലക്ഷണം കൂടിയാണ് ഈ അമിത വിയർപ്പ് നൽകുന്നത് .\nരാത്രിയിൽ അമിത വിയർപ്പുണ്ടാകുന്നത് ഓട്ടോ ഇമ്മ്യൂൺ രോഗങ്ങളുടേയോ തൈറോയ്ഡ് പോലുള്ള രോഗങ്ങളുടെയോ സൂചനകളാണ് നൽകുന്നത് .\nലിംഫ് ഗ്രന്ഥികളുടെ വീക്കം കൊണ്ടുണ്ടാവുന്ന രക്താർബുദത്തിന്റെ സൂചനയും അമിത വിയർപ്പുണ്ടാകാമെന്നും ആരോഗ്യ വിദഗ്ദർ പറയുന്നു . എച്ച് ഐ വി ,ക്ഷയം പോലുള്ള അണുബാധ ഉള്ളവരാണെങ്കിൽ അവരിലും രാത്രിയിൽ വിയർപ്പുണ്ടാക്കാൻ സാധ്യതയുണ്ട് എന്നാണ് ആരോഗ്യ വിദഗ്ദരുടെ കണ്ടെത്തൽ .


ഇന്ന് ഒന്നാം ഓണം: മലയാളികള് ഉത്രാടപാച്ചിലില്...,uthrada paachil kannurkeralaonlinenews.com | Malayalam news, kerala news, onlinenews,\nMonday July 22nd, 2019 - 4:04:pm\nഇന്ന് ഒന്നാം ഓണം: മലയാളികള് ഉത്രാടപാച്ചിലില്...\nUpdated: Tuesday 13 September 2016 11:16:34 AM\nകണ്ണൂർ:ഐശ്വര്യത്തിന്റെയും സമൃദ്ധിയുടേയും പ്രതീകമായ ഓണത്തെ വരവേല്‍ക്കാനൊരുങ്ങി മലയാളികള് ഇന്ന് ഉത്രാടപാച്ചിലില്. ഓണത്തിന്റെ അവസാന വട്ട ഒരുക്കത്തിലാണ് ആളുകള്. തിരുവോണത്തെ വരവേല്‍ക്കാനുള്ള ഉത്രാടപാച്ചിലില് നാടും നഗരവും അക്ഷരാര്‍ഥത്തില് വീര്‍പ്പുമുട്ടി. നഗരത്തിലെ വസ്ത്രവില്‍പ്പന ശാലകളിലും പച്ചക്കറി വില്‍പ്പന കേന്ദ്രങ്ങളിലും വഴിയോര വാണിഭകേന്ദ്രങ്ങളിലും ഇന്നലെ മുതൽ തിരക്കോട് തിരക്കായിരുന്നു.\nസമൃദ്ധമായി മലയാളികള് പണ്ട് കണ്ടിരുന്ന പലതിനും തീ വിലകൊടുത്തു വാങ്ങേണ്ട ഗതിയിലാണുള്ളത്. സദ്യക്ക് അവിഭാജ്യമായ ഉപ്പേരി മുതല് മുറ്റത്തിടുന്ന പൂക്കളം വരെ അന്യ സംസ്ഥാനങ്ങളെ ആശ്രയിച്ചിരിക്കുന്നു. അതിനാല് മലയാളികള്‍ക്കൊപ്പം അയല് സംസ്ഥാനങ്ങളും ഓണം ആഘോഷിക്കുന്നു.\nപാച്ചിലിനായി വാഹനങ്ങളില് എത്തുന്നതിനാല് റോഡുകളില് ഗതാഗതകുരുക്കും രൂപപ്പെടുവാന് സാധ്യതയുണ്ട്. തെരുവോരത്തുള്ള പൂകച്ചവടങ്ങളും പായസക്കച്ചവടങ്ങളും ഓണം സ്‌പെഷ്യല് മേളകളും ഇന്ന് പൊടിപൊടിക്കും.\nകളിയും ചിരിയുമായി മലയാളികള് ഓണത്തെ വരവേല്‍ക്കുമ്പോള് കാവേരി പ്രശ്‌നം കൊണ്ട് ബാംഗ്ലൂരില് നിന്നും എത്തുന്ന മലയാളികള് അടക്കമുള്ള ആശങ്കയുണര്‍ത്തുന്നുണ്ട്. കെഎസ്ആര്‍ടിസി ബസുകള്‍ക്ക് നേരെ കല്ലേറുണ്ടായതിനാല് നാട്ടിലെത്തുവാന് ഭയപ്പെടുകയാണ് മലയാളികള്. മലയാളികള്‍ക്കൊപ്പം ലക്ഷക്കണക്കിന് മറുനാടന് മലയാളികള് ഗൃഹാതുരതയോടെ ഓണത്തെക്കുറിച്ചുള്ള ഓര്‍മ്മകളുമായി കഴിയുന്നു. ജോലിത്തിരക്കില്‍പെട്ട് ഓണം ഓരു സാധാരണദിനം മാത്രമാകുന്നവരും കുറവല്ല.\nക്ലബ്ബുകള്, വായനശാലകള്, കുടുംബശ്രീ യൂണിറ്റുകള്, സ്വയംസഹായസംഘങ്ങള്, നാട്ടുകാരുടെ കൂട്ടായ്മകള്, സര്‍ക്കാര് സ്ഥാപനങ്ങള് എല്ലയിടത്തും ഓണമെത്തി. കലാകായിക മത്സരങ്ങള്, പൂക്കളമത്സരങ്ങള്, പായസ വിതരണം ഓണസദ്യ, എന്നിവയുമായി നാടുണര്‍ന്നു.\nRead more topics: onam, uthrada paachil, kannur\nuthrada paachil kannur\nകണ്ണൂരിൽ ആയുര്‍വേദ റിസേര്‍ച്ച് ഇന്‍സ്റ്റിറ്റ്യൂട്ട് നിര്‍മാണം സപ്തംബറില് തുടങ്ങും : സ്ഥലമേറ്റെടുക്കല് നടപടി തുടങ്ങി


കെ സുരേന്ദ്രന്‍റെ വിജയയാത്രയ്ക്ക് ഇന്ന് തുടക്കം; ഉദ്ഘാടനത്തിനായി യോഗി ആദിത്യനാഥ് കാസര്‍കോട്ടേക്ക് | k surendrans vijay yathra will begin today\nകെ സുരേന്ദ്രന്‍റെ വിജയയാത്രയ്ക്ക് ഇന്ന് തുടക്കം; ഉദ്ഘാടനത്തിനായി യോഗി ആദിത്യനാഥ് കാസര്‍കോട്ടേക്ക്\nഅഴിമതി വിമുക്തം, പ്രീണന വിരുദ്ധം, സമഗ്ര വികസനം എന്നീ മുദ്രാവാക്യങ്ങൾ ഉയർത്തിയാണ് ബിജെപിയുടെ യാത്ര. നാളെ ഉച്ചതിരിഞ്ഞ് മൂന്ന് മണിക്ക് കാസർകോട് താളിപ്പടുപ്പ് മൈതാനിയിലാണ് ഉദ്ഘാടനം.\nKasaragod, First Published Feb 21, 2021, 6:59 AM IST\nകാസർകോട്: ബിജെപി സംസ്ഥാന അധ്യക്ഷൻ കെ സുരേന്ദ്രൻ നേതൃത്വം നൽകുന്ന ബിജെപിയുടെ വിജയ യാത്ര ഇന്ന് കാസർകോട് നിന്ന് തുടങ്ങും. ഉച്ചതിരിഞ്ഞ് മൂന്ന് മണിക്ക് താളിപ്പടുപ്പ് മൈതാനിയിൽ ഉത്തർപ്രദേശ് മുഖ്യമന്ത്രി യോഗി ആദിത്യനാഥ് യാത്ര ഉദ്ഘാടനം ചെയ്യും. മാർച്ച്6ന് തിരുവനന്തപുരത്താണ് വിജയ യാത്രയുടെ സമാപനം. എല്ലാ ജില്ലകളിലും കേന്ദ്രമന്ത്രി വി മുരളീധരനടക്കം ബിജെപിയുടെ കേന്ദ്ര സംസ്ഥാന നേതാക്കളും എൻഡിഎ നേതാക്കളും പങ്കെടുക്കും.\nഅഴിമതി വിമുക്തം, പ്രീണന വിരുദ്ധം, സമഗ്ര വികസനം എന്നീ മുദ്രാവാക്യങ്ങൾ ഉയർത്തിയാണ് ബിജെപിയുടെ യാത്ര. എല്ലാ ജില്ലകളിലും കേന്ദ്രമന്ത്രി വി മുരളീധരനടക്കം ബിജെപിയുടെ കേന്ദ്ര സംസ്ഥാന നേതാക്കളും എൻഡിഎ നേതാക്കളും ചടങ്ങിൽ പങ്കെടുക്കും. ജില്ലയിലെ മുപ്പതിനായിരത്തോളം ബിജെപി പ്രവർത്തകർ ഉദ്ഘാടന പരിപാടിയിൽ എത്തുമെന്നും കൊവിഡ് മാനദണ്ഡം പാലിക്കുമെന്നും സംഘാടകർ അറിയിച്ചു. മെട്രോമാൻ ഇ ശ്രീധരനപ്പോലെ കൂടുതൽ പ്രമുഖർ വിജയയാത്ര അവസാനിക്കുമ്പോഴേക്കും പാർട്ടിയിലെത്തുമെന്ന് കെസുരേന്ദ്രൻ പ്രതികരിച്ചു.\nഎൻഡിഎ വിട്ടുപോയ ഘടകകക്ഷികൾ തിരിച്ചുവരുമെന്നും പിസി തോമസ് വിജയയാത്രയുടെ ഉദ്ഘാടനത്തിൽ പങ്കെടുക്കുമെന്നും സുരേന്ദ്രൻ പറഞ്ഞു. രാവിലെ കാസർകോട്ടെ ക്ഷേത്രങ്ങൾ സന്ദർശിച്ച സംസ്ഥാന അധ്യക്ഷൻ ഭാഷാന്യൂനപക്ഷസംഘടന ഭാരവാഹികളുടേയും ഹിന്ദു സാമുദായിക സംഘടന നേതാക്കളുടേയും യോഗത്തിലും പങ്കെടുത്തു.\nLast Updated Feb 21, 2021, 10:21 AM IST\nബിജെപിയുടെ വിജയ യാത്ര


നൂറാം ദിനത്തിലും മാറ്റമില്ലാതെ പന്പ : Deepika.com Leader Page\nനൂറാം ദിനത്തിലും മാറ്റമില്ലാതെ പന്പ\nപത്തനംതിട്ട, ആലപ്പുഴ ജില്ലകളെ മഹാപ്രളയത്തിൽ മുക്കിയതു പന്പാനദിയാണ്. പന്പാനദിയുടെ പ്രഭവകേന്ദ്രത്തിന് ഏറ്റവുമടുത്ത പ്രദേശം പന്പ ത്രിവേണിയാണ്. ഓഗസ്റ്റ് 13, 14 തീയതികളിലായി മഹാപ്രളയം പന്പ ത്രിവേണിയെ തകർത്തെറിയുകയായിരുന്നു. കക്കിയാറും പന്പയാറുമായി സംഗമിച്ചു പന്പാനദിയുടെ പാത തുടങ്ങുന്ന പ്രദേശമാണു പന്പ - ത്രിവേണി. ശബരിമലയുടെ പ്രവേശന കവാടം.\nശബരിമലയിൽ മണ്ഡലകാല തീർഥാടനം ആരംഭിച്ചപ്പോഴും പന്പാ ത്രിവേണിയുടെ അവസ്ഥയ്ക്കു കാര്യമായ വ്യത്യാസമില്ല. പന്പയുടെ പുനർനിർമാണം ഏതാണ്ട് ഉപേക്ഷിച്ച മട്ടാണ്. മണൽ നീക്കി തീർഥാടകർക്കു പാതയൊരുക്കി എന്നല്ലാതെ മഹാപ്രളയത്തിന്‍റെ നൂറാം ദിനത്തിൽ പന്പയിൽ വലിയ മാറ്റമൊന്നുമില്ല. തീർഥാടക പ്രവാഹം തുടങ്ങിയതോടെ പന്പയിലെ പരിമിതികൾ തീർഥാടകരെ ബുദ്ധിമുട്ടിലാക്കുന്നു.\nവിവാദങ്ങളിൽ കുടുങ്ങിയ ദേവസ്വം ബോർഡിനും കച്ചിത്തുരുന്പായി മാറുകയാണു മഹാപ്രളയം തകർത്ത പന്പ. മഹാപ്രളയം തകർത്തെറിഞ്ഞ പന്പയെ മൂന്നു മാസം കൊണ്ട് പുനർനിർമിക്കാനാകില്ലെന്ന തീരുമാനത്തിലുറയ്ക്കുകയായിരുന്നു സർക്കാരും ദേവസ്വം ബോർഡും. തന്നെയുമല്ല പന്പാ ത്രിവേണിയെ പഴയനിലയിൽ പുനരുദ്ധരിക്കുകയില്ലെന്നും ഉറപ്പിച്ചു.\nഓഗസ്റ്റ് 13നു തന്നെ പന്പ ത്രിവേണി മുങ്ങിയിരുന്നു. കെഎസ്ഇബിയുടെ ശബരിഗിരി വൈദ്യുതി പദ്ധതിയിലെ കക്കി - ആനത്തോട്, പന്പ സംഭരണികളിലെ വെള്ളമാണ് പന്പയെ മുക്കിയത്. ഒന്പത്, പത്ത് തീയതികളിൽ വെള്ളം പുറത്തേക്കൊഴുക്കിയതു മുതൽ ത്രിവേണി മണൽപ്പുറം മുങ്ങി. ഇതു രൂക്ഷമായത് 13നാണ്. പന്പയുടെ നാശം തുടങ്ങിയതും ഈ ദിനങ്ങളിലാണ്. ഒഴുകിയെത്തിയ വെള്ളം പന്പയിലെ കെട്ടിടങ്ങളെയും പാലങ്ങളെയും തകർത്തു. മണൽ വന്നടിഞ്ഞ് കെട്ടിടങ്ങളും ശൗചാലയങ്ങളും നശിച്ചു. വിശ്രമകേന്ദ്രങ്ങളും വെള്ളമെടുത്തു. അവശേഷിച്ച പന്പയെ തിരികെ കിട്ടിയത് രൂക്ഷമായ അവസ്ഥയിൽ തന്നെയാണ്.\nഅടുത്ത മാസപൂജയ്ക്കു മുന്പായി നദി മറുകര കടക്കാനുള്ള മാർഗം തേടി. ത്രിവേണി പാലം വീണ്ടെടുത്തതോടെ ഇതു സാധ്യമായി. ഗതിമാറി ഒഴുകിയ പന്പയെ പൂർവസ്ഥിതിയിലെത്തിച്ചു. കെട്ടിടങ്ങളിൽ മുഴുവൻ മണൽ നിറഞ്ഞിരുന്നു. ഇതു നീക്കം ചെയ്യുന്ന പ്രക്രിയ ഉൾപ്പെടെ ടാറ്റാ പ്രോജക്ടിനു കൈമാറി. പുതുതായി ഒരു നിർമാണവും പന്പയിൽ വേണ്ടെന്നുവച്ചു. തീർഥാടകർക്കായി നിലയ്ക്കലിൽ ഇടത്താവളമെന്നതായി സർക്കാർ നയം. ഇതോടെ പന്പയിലെ അടിസ്ഥാന സൗകര്യങ്ങൾ പോലും മറന്നു.\nതീർഥാടകരുടെ പ്രധാന സംഗമകേന്ദ്രമാണു പന്പ ത്രിവേണി. അതുകൊണ്ടു ശൗചാലയങ്ങളും കുടിവെള്ളവും ഭക്ഷണവും പന്പയിൽ വേണം. തകർന്ന ശൗചാലയങ്ങൾ മാറ്റിയിട്ടിരിക്കുകയാണ്. ഇതോടെ വളരെ കുറച്ച് ശൗചാലയങ്ങൾ മാത്രമേ പുനരുദ്ധരിക്കാനായിട്ടുള്ളൂ. ഹോട്ടൽ കോംപ്ലക്സുകൾ തകർന്നു. വിരി വയ്ക്കാൻ ഇടമില്ല. നിയന്ത്രണങ്ങളുള്ളതിനാൽ പന്പയിൽ തീർഥാടകരെ തങ്ങാൻ അനുവദിക്കാത്തത് ഇല്ലായ്മകളിൽ നിന്നൊരു മോചനമാകും. ആശുപത്രിക്കെട്ടിടം ഉൾപ്പെടെയുളളവയിൽ മണ്ണടിഞ്ഞതിന്‍റെ താഴത്തെ നിലകൾ ഉപയോഗിക്കാനാകുന്നില്ല. തകർന്ന പല കെട്ടിടങ്ങളിലേക്കും പ്രവേശനം നിരോധിച്ചിരിക്കുകയാണ്.\nപന്പാനദിയിൽ അടിഞ്ഞുകൂടിയ മണൽ നീക്കം ചെയ്തു കുളിക്കടവുകൾ ക്രമീകരിച്ചിരുന്നു. നദീതീരത്തുകൂടി മണൽച്ചാക്ക് അടുക്കിയാണു പാതയൊരുക്കിയത്. നദിയിൽനിന്ന് ഇപ്പോഴും മണൽ നീക്കിക്കൊണ്ടിരിക്കുന്നു. പന്പാസ്നാനത്തിനുള്ള കുളിക്കടവുകൾ സജ്ജമാക്കുന്നത് പ്രതിദിന പ്രക്രിയയായി പന്പയിൽ തുടരുന്നു. കുടിവെള്ള പദ്ധതി, മാലിന്യസംസ്കരണ പ്ലാന്‍റ് തുടങ്ങിയവയുടെ പ്രവർത്തനങ്ങൾ പൂർണമായി തുടങ്ങാനായിട്ടില്ല. മണ്ഡലകാലം ആരംഭിച്ചപ്പോൾതന്നെ പരാതികൾ ഏറി. തിരക്ക് ഏറുന്പോഴേക്കും സ്ഥിതി ഇതുതന്നെയായാൽ തീർഥാടകരുടെ ദുരിതം ഇരട്ടിയാകും.


നെല്ലിയാമ്പതി ചുരംപാത; ആദ്യഘട്ട ഭിത്തിനിർമാണം പൂർത്തിയാകുന്നു | Nelliyampathi\nനെല്ലിയാമ്പതി ചെറുനെല്ലിക്ക് സമീപം നിര്‍മ്മാണം പൂര്‍ത്തിയായ സംരക്ഷണ ഭിത്തി\nനെല്ലിയാമ്പതി: പ്രളയസമയത്ത് ഉരുൾപൊട്ടിയും മണ്ണിടിഞ്ഞും തകർന്നുപോയ നെല്ലിയാമ്പതിചുരം പാതയിലെ സംരക്ഷണഭിത്തിയുടെ ആദ്യഘട്ടനിർമാണം പൂർത്തിയാകുന്നു.\nകുണ്ടറച്ചോലയ്ക്ക് മുകൾഭാഗത്തും ചെറുനെല്ലിക്ക് സമീപവുമായി രണ്ടിടങ്ങളിലാണ് ഇപ്പോൾ സംരക്ഷണഭിത്തി നിർമാണം പൂർത്തിയായത്. പാത പൂർണമായും തകരുകയും ഇടിഞ്ഞുപോവുകയും ചെയ്ത ഭാഗങ്ങളിലാണ് പൊതുമരാമത്ത് വകുപ്പിന്റെ നേതൃത്വത്തിൽ സംരക്ഷണഭിത്തി നിർമിക്കുന്നത്.\nപോത്തുണ്ടിമുതൽ കൈകാട്ടിവരെയുള്ള 12 ഭാഗങ്ങളിലാണ് സംരക്ഷണഭിത്തി നിർമിക്കേണ്ടത്. ഇതിൽ ആദ്യഘട്ടത്തിൽ കൂടുതൽ തകർന്ന ഒമ്പതിടങ്ങളിലാണ് കോൺക്രീറ്റ്ഭിത്തി പണിയാൻ പദ്ധതി തയ്യാറാക്കിയത്. ഇതിൽ തുടക്കത്തിൽ അംഗീകാരംലഭിച്ച രണ്ട് പ്രവൃത്തിയാണ് ഇപ്പോൾ പൂർത്തിയായത്.\nമറ്റിടങ്ങളിൽ നിർമാണ പ്രവൃത്തിക്കായി ഭരണാനുമതി ലഭിച്ചിട്ടുണ്ട്. 25 ലക്ഷംരൂപയ്ക്ക് മുകളിൽ ചെയ്യുന്ന പ്രവൃത്തിക്ക് സർക്കാരിന്റെ ഭരണാനുമതി ലഭിക്കാൻ വൈകിയതോടെയാണ് ഭിത്തിനിർമാണം നീണ്ടുപോയത്. ഇപ്പോൾ ഭരണാനുമതി ലഭിച്ച മൂന്ന് പ്രവൃത്തികൂടി ഉടൻ ആരംഭിക്കുമെന്ന് പൊതുമരാമത്ത് അധികൃതർ പറഞ്ഞു.\nചുരംപാതയുടെ നിർമാണം ’റീ ബിൽഡ് കേരള’ പദ്ധതിയിലുൾപ്പെടുത്തി നിർമിക്കാനാണ് സർക്കാർ തീരുമാനം.\nകുണ്ടറച്ചോല പാലം നിർമാണോദ്ഘാടനം 24-ന്\nഉരുൾപൊട്ടി തകർന്നുപോയ കുണ്ടറച്ചോല കലുങ്കിന് പകരം നിർമിക്കുന്ന പാലത്തിന്റെ നിർമാണോദ്ഘാടനം 24-ന് മന്ത്രി കെ. കൃഷ്ണൻകുട്ടി നിർവഹിക്കും. ഒന്നരക്കോടിരൂപ ചെലവിൽ 10 മീറ്റർ നീളത്തിലും വീതിയിലുമായാണ് പുതിയ പാലം നിർമിക്കുന്നത്. പാലം നിർമിക്കുന്നതിനുമുമ്പായി ഗതാഗതം മുടങ്ങാതിരിക്കാൻ ബദൽപാതയും നിർമിക്കും.


സ്ത്രീകൾക്കെതിരായ അതിക്രമങ്ങളിൽ കര്‍ശന നടപടി; പ്രത്യേക കോടതി പരിഗണനയിലെന്ന് മുഖ്യമന്ത്രി-Pinarayi vijayan says violence against women police action\nകഴിഞ്ഞ ദിവസങ്ങളിലുണ്ടായ സംഭവങ്ങൾ നാടിനാകെ അപമാനമാണ്\nJune 26, 2021 5:06:28 pm\nതിരുവനന്തപുരം: സ്ത്രീകൾക്കെതിരായ അതിക്രമങ്ങൾ തടയാൻ പൊലീസ് കർശന നടപടിയെടുക്കണമെന്ന് മുഖ്യമന്ത്രി പിണറായി വിജയൻ. സ്ത്രീകൾക്ക് ഭയമില്ലാതെ പരാതി പറയാനുളള സൗകര്യം ഒരുക്കണം. സ്ത്രീധന പീഡന കേസുകൾക്ക് പ്രത്യേക കോടതി പരിഗണനയിലാണെന്നും മുഖ്യമന്ത്രി പറഞ്ഞു.\nകഴിഞ്ഞ ദിവസങ്ങളിലുണ്ടായ സംഭവങ്ങൾ നാടിനാകെ അപമാനമാണ്. തദ്ദേശ സ്വയം ഭരണ സംവിധാനങ്ങൾ വഴിയും വാർഡ് തല ബോധവത്ക്കരണം നടത്താൻ സംവിധാനമുണ്ടാക്കും. ഗാർഹിക പീഡനമടക്കമുള്ള പ്രയാസങ്ങൾ നേരിടുന്ന സ്ത്രീകൾക്ക് ഈ വിവരം അറിയിക്കാൻ പ്രത്യേക നമ്പർ നൽകിയിട്ടുണ്ട്. ഇതിനായി വനിതാ പൊലീസ് ഓഫീസർക്ക് പ്രത്യേക ചുമതലയും നൽകിയിട്ടുണ്ട്. സംസ്ഥാന പൊലീസ് മേധാവിയുടെ ഓഫീസിലും ബന്ധപ്പെടാമെന്നും മുഖ്യമന്ത്രി അറിയിച്ചു.\nRead More: പ്രിയങ്കയുടെ ആത്മഹത്യ; പ്രതി ഉണ്ണി രാജൻ പി.ദേവിന്റെ അമ്മ ഒളിവിൽ\nസ്ത്രീകൾക്കെതിരായ അതിക്രമ കേസുകൾ നീണ്ടുപോകരുത്. എത്രയും വേഗം ഉചിതമായ നടപടി എടുക്കണമെന്നും മുഖ്യമന്ത്രി പറഞ്ഞു. പൊലീസ് കെട്ടിടങ്ങളുടെ ഉദ്ഘാടനവും ശിലാസ്ഥാപനവും ഓൺലൈനായി നിർവ്വഹിച്ച് സംസാരിക്കുകയായിരുന്നു അദ്ദേഹം.\nWeb Title: Pinarayi vijayan says violence against women police action521126


ഒറ്റ പ്രസവത്തില് പത്ത് കുഞ്ഞുങ്ങള്; ലോക റെക്കോര്‍ഡിലേക്ക് ദക്ഷിണാഫ്രിക്കന് വീട്ടമ്മ - Kerala News Daily\nഒറ്റ പ്രസവത്തില് പത്ത് കുഞ്ഞുങ്ങള്; ലോക റെക്കോര്‍ഡിലേക്ക് ദക്ഷിണാഫ്രിക്കന് വീട്ടമ്മ\nBy ന്യൂസ് ഡെസ്ക്\t Last updated Jun 9, 2021\nദക്ഷിണാഫ്രിക്കന് വീട്ടമ്മ ഒറ്റ പ്രസവത്തില് 10 കുഞ്ഞുങ്ങള്‍ക്ക് ജന്മം നല്‍കിയതായി റിപ്പോര്‍ട്ട്. 37കാരിയായ ഗോസിയാമെ തമാരാ സിതോള് ആണ് ഈ അവകാശവാദവുമായി രംഗത്തെത്തിയത്. ഇക്കാര്യം ഔദ്യോഗികമായി സ്ഥിരീകരിച്ച ശേഷം ലോക റെക്കോര്‍ഡായി പ്രഖ്യാപിക്കുമെന്ന് ഗിന്നസ് ബുക്ക് അധികൃതര് പറഞ്ഞു. കഴിഞ്ഞ മാസം ഒറ്റ പ്രസവത്തില് ഒമ്ബത് കുഞ്ഞുങ്ങള്‍ക്ക് ജന്മം നല്‍കിയ മൊറോക്കോയിലെ മലിയാന് ഹലീമ സിസ്സെയുടെ പേരിലാണ് നിലവിലെ റെക്കോര്‍ഡ്. \nഎട്ട് കുട്ടികളുണ്ടാകുമെന്നായിരുന്നു സിതോളിന്‍റെ സ്‌കാനിങ് റിപ്പോര്‍ട്ട്. എന്നാല്, ഏഴ് മാസവും ഏഴ് ദിവസവും ആയപ്പോള് അവര് പത്ത് കണ്‍മണികള്‍ക്ക് ജന്മം നല്‍കുകയായിരുന്നു. ഏഴ് ആണ്‍കുട്ടികളും മൂന്ന് പെണ്‍കുട്ടികളുമാണ് സിസേറിയനില് ജനിച്ചത്. ഇവര്‍ക്ക് ആറ് വയസ്സുള്ള ഇരട്ടകുട്ടികളുമുണ്ട്. ദക്ഷിണാഫ്രിക്കയിലെ ഗോതെംഗ് സ്വദേശിയായ സിതോള് ഗര്‍ഭസംബന്ധമായ ചികിത്സകളൊന്നും തേടിയിരുന്നില്ലെന്ന് ഭര്‍ത്താവ് തെബോഹോ സുതെത്‌സി പറഞ്ഞു. ‘ഞാനാകെ സന്തോഷത്തിലാണ്. ഞാനാകെ വികാരാധീനനാണ്’- അദ്ദേഹം പറഞ്ഞു.\nഎട്ട് കുഞ്ഞുങ്ങളുണ്ടാകുമെന്ന് സ്‌കാനിങിന് ശേഷം ഡോക്ടര് പറഞ്ഞപ്പോള് വിശ്വസിക്കാന് കഴിഞ്ഞില്ലെന്ന് സിതോള് പറയുന്നു. അത്രയും കുഞ്ഞുങ്ങളെ എങ്ങനെ വയര് ഉള്‍ക്കൊള്ളും, അവര് അതിജീവിക്കുമോ, പൂര്‍ണ വളര്‍ച്ചയുണ്ടാകുമോ, കൈകളോ തലയോ ഉടലോ കൂടിച്ചേര്‍ന്നായിരിക്കുമോ കുട്ടികള് പിറക്കുക എന്നൊക്കെ ഭയപ്പെട്ടിരുന്നു. കുഞ്ഞുങ്ങളെ ഉള്‍ക്കൊള്ളാന് വയര് സ്വയം വികസിക്കുന്നുണ്ടെന്ന് പറഞ്ഞ് ഡോക്ടര് ധൈര്യം നല്‍കി. ‘ഒരു സങ്കീര്‍ണതയുമില്ലാത കുഞ്ഞുങ്ങള് വയറ്റിനുള്ളില് കഴിഞ്ഞു. ദൈവത്തിന്‍റെ അത്ഭുത പ്രവൃത്തിയാണത്’ -സിതോള് പറഞ്ഞു.\nഇങ്ങനെയൊരു വാര്‍ത്ത ശ്രദ്ധയില്‍പ്പെട്ടിട്ടുണ്ടെന്നും 10 കുഞ്ഞുങ്ങളുടെ ജനനം സ്ഥിരീകരിച്ചു കഴിഞ്ഞാല് അത് റെക്കോര്‍ഡ് തന്നെയാകുമെന്നും ഗിന്നസ് ബുക്ക് വക്താവ് വ്യക്തമാക്കി. ‘കുടുംബത്തെ അഭിനന്ദനങ്ങളും ആശംസകളും അറിയിച്ചു. അമ്മയുടെയും കുഞ്ഞുങ്ങളുടെയും ആരോഗ്യത്തിനാണ് മുന്‍ഗണന. അതിനുശേഷം ഔദ്യോഗികമായി സ്ഥിരീകരിച്ച് റെക്കോര്‍ഡായി പ്രഖ്യാപിക്കും’- അദ്ദേഹം പറഞ്ഞു.\nടി പി ആര് നിരക്ക് കൂടുതലുള്ള പ്രദേശങ്ങളില് നിയന്ത്രണം കര്‍ശനമാക്കും- മുഖ്യമന്ത്രി\nതിരുവനന്തപുരം മുതൽ കാസർഗോഡ് വരെ അതിവേഗ റെയിൽപാത; ഭൂമി ഏറ്റെടുക്കലിന് അനുമതി


കേരളത്തില് ആപ്പിന്റെ അക്കൗണ്ട് തുറക്കുമോ? | AAP may not open account in Kerala - Malayalam Oneindia\n38 min ago ആദ്യം വിവാഹം നടക്കട്ടെ.... എന്നിട്ടാവാം കുട്ടികളുണ്ടാവുന്നത്, എന്‍സിപിയെ പരിഹസിച്ച് ഒവൈസി\n41 min ago സജിത മഠത്തിലിന് ഭീഷണി; മുഖ്യമന്ത്രിക്ക് പരാതി നല്‍കി നടി, പുറത്തിറങ്ങാന് ഭയം\nകേരളത്തില് ആപ്പിന്റെ അക്കൗണ്ട് തുറക്കുമോ?\nPublished: March 19 2014, 16:12 [IST]\nതിരുവനന്തപുരം: അഴിമതി വിരുദ്ധ മുദ്രാവാക്യവുമായി രാഷ്ട്രീയ കക്ഷികളെ വിറപ്പിക്കുന്ന ആം ആദ്മി പാര്‍ട്ടി കേരളത്തില് അക്കൗണ്ട് തുറക്കുമോ. ഇടത് വലത് ശക്തികളുടെ കടുത്ത മത്സരത്തെ അതിജീവിച്ച് ജയിക്കാനുള്ള വോട്ടുകള് പെട്ടിയിലാക്കാന് ശേഷിയുള്ള ഒരാളെങ്കിലും കേരളത്തിലെ ആപ്പ് സ്ഥാനാര്‍ഥി നിരയില് ഉണ്ടോ, ഇല്ല എന്ന് തന്നെയാണ് ഉത്തരം.\nകൊച്ചിയില് അനിതാ പ്രതാപ് ആണ് ആം ആദ്മി പാര്‍ട്ടി നിരത്തുന്ന സ്ഥാനാര്‍ഥികളില് വിജയ പ്രതീക്ഷയുള്ള ഒരാള്. എന്നാല് കെ വി തോമസ് എന്ന് കൃഷിമന്ത്രി കോണ്‍ഗ്രസിന് വേണ്ടിയും ഡീന് ജോസഫ് എല് ഡി എഫിന് വേണ്ടിയും മത്സരിക്കുമ്പോള് അനിതാ പ്രതാപ് എത്രമാത്രം മുന്നോട്ടുപോകും എന്ന് കണ്ടുതന്നെ അറിയണം.\nതൃശ്ശൂരില് സാറാ ജോസഫിന്റെ സ്ഥാനാര്‍ഥിത്വം വന് ആഘോഷത്തോടെയാണ് പ്രഖ്യാപിച്ചതെങ്കിലും തിരഞ്ഞെടുപ്പ് പ്രചാരണത്തില് ആ ആവേശമൊന്നും കാണാനില്ല. കടുത്ത ത്രികോണ മത്സരം നടക്കുന്ന തിരുവനന്തപുരത്തും ആപ്പിന് സ്ഥാനാര്‍ഥിയുണ്ട്. ശശി തരൂര്, ബെന്നറ്റ് എബ്രഹാം, ഒ രാജഗോപാല് എന്നിവരോട് മത്സരിക്കുന്നത് മുന് ഐ പി എസ് ഓഫീസറായ അജിത് ജോയി ആണ്. ഇദ്ദേഹം മണ്ഡലത്തില് അത്ര പരിചിതനല്ല.\nഇടുക്കിയില് സെല്‍വിന് സുനില്, മാവേലിക്കരയില് എല് സദാനന്ദന്, കോട്ടയത്ത് അനില് ഐക്കര, ചാലക്കുടിയില് കെ എം നൂറുദ്ദീന്, കാസര്‍കോട് എം കൃഷ്ണന്, കോഴിക്കോട് കെ പി രതീഷ്, പാലക്കാട് പത്മനാഭന് ഭാസ്‌കരന് എന്നിവരാണ് ആപ്പിന്റെ സ്ഥാനാര്‍ഥികള്.\nഅതിനിടെ സ്ഥാനാര്‍ഥി നിര്‍ണയ പ്രശ്‌നത്തില് അശ്വതി നായര് വെളിപ്പെടുത്തലുമായി വന്നതും ആപ്പിന് ക്ഷീണമായി. ആലപ്പുഴയില് നിന്നും കൊല്ലത്തേക്ക് മാറാന് ആം ആദ്മി പാര്‍ട്ടിക്കാര് പണം വാഗ്ദാനം ചെയ്തു എന്നാണ് അശ്വതി നായര് ഫേസ്ബുക്ക് പോസ്റ്റില് പറഞ്ഞത്. കേരള നേതൃത്വം ഇത് നിഷേധിച്ചെങ്കിലും സാമൂഹ്യപ്രവര്‍ത്തകയായ അശ്വതി നായര് അനാവശ്യമായി ഒരു ആരോപണം ഉന്നയിക്കുമെന്ന് ആരും കരുതുന്നില്ല.\naam aadmi party thiruvananthapuram elections2014 lok sabha election 2014 election ലോക്‌സഭ തിരഞ്ഞെടുപ്പ് 2014 തിരഞ്ഞെടുപ്പ് എഎപി ആം ആദ്മി പാര്‍ട്ടി തിരുവനന്തപുരം\nAAP may not open account in Kerala


ചൂണ്ടുവിരല്: നല്ല നല്ല പാഠങ്ങള് വേണം കുഞ്ഞുങ്ങള്‍ക്ക്\nകുട്ടികള്‍ക്ക് പാഠങ്ങള് തയ്യാറാക്കുമ്പോള് അവരുടെ പ്രകൃതം,ഭാവന ഇവ പരിഗണിക്കണം. വീട്ടിലും അങ്കണവാടിയിലും കേട്ടു മടുത്തവയാണ് പുതിയ പാഠപുസ്തകങ്ങളിലെ പലതും. അത് ഒഴിവാക്കാമായിരുന്നു\nപുസ്തകത്തിലെ പാഠങ്ങള് ഒന്നു രണ്ടാഴ്ച തലങ്ങനേം വിലങ്ങനേം പഠിപ്പിച്ചു പഠിപ്പിച്ച് മുഷിപ്പുണ്ടാക്കും. അത്രയ്ക്ക് യാന്ത്രികമായ അക്ടിവിറ്റിഭ്രാന്താണ് പലര്‍ക്കും..കരിമ്പിന് ചണ്ടി വീണ്ടും വീണ്ടുംഎടുത്തു ചവയ്ക്കുന്ന അവസ്ഥകള്.\nഎന്തു കൊണ്ട് രണ്ടു ദവസത്തേക്കുളള ചെറു പാഠങ്ങള് ആയിക്കൂടാ?\nമനോഹരമായ എത്രയെത്ര പാഠങ്ങള് നമ്മുക്കു ശേഖരിക്കാന് കഴിയും. കൃത്യമായ പഠനനേട്ടത്തിലേക്ക് നയിക്കുന്നവ. കുട്ടികളുടെ ഭാഷയെ ഉജ്വലിപ്പിക്കുന്നവ.\nഇതാ യുറീക്കപ്പാട്ടുകളില് വന്ന ഒരു കവിതയാണിത്. ഒരു ഉറുമ്പിന്റെ കണ്ണിലൂടെ കുഞ്ഞുപൂവിനേയും മഞ്‍ഞു തുളളിയേയും അതിന്റെ വീഴ്ചയേയും കാണൂ.കുട്ടികളുമായി ചൊല്ലി രസിക്കൂ.\nപാടി രസിച്ചതിനു ശേഷം ചാര്‍ട്ട് മാറ്റണം. എന്നിട്ട് ചുവടെയുളള പ്രവര്‍ത്തനം അവതരിപ്പിക്കണം\nനാലു കളങ്ങള് ( ഓരോ പേജ് വീതം നീക്കി വെച്ചാലും മതി) കഥ ഒന്നു കൂടി പറയിക്കണം.(ക്രമം ഉറപ്പിക്കാന്)\nകുട്ടികളുടെ ചിത്രരചന. ഇതു പോലെ വരയ്കാം.\nചിലര്‍ക്ക് സഹായം നല്‍കണം .പ്രോത്സാഹിപ്പിക്കണം.അംഗീകരിക്കല്.\nനിറം നല്‍കല് (നിറം തെരഞ്ഞെടുക്കാന് ഓരോരുത്തരുടേയും യുക്തി കേള്‍ക്കണം. ഇവിടെ പൊതു ചര്‍ച്ച വേണ്ട.പിന്നീട് പര്സ്പരം ചിത്ര കാണുമ്പോള് അത്ഭുതപ്പെടണം. നിറബോധം വളരണം)\nആദ്യത്തെ ചിത്രത്തിന്റെ അടിയില് കുട്ടികളുടെ നിര്‍ദ്ദേശപ്രകാരം അധ്യാപിക ബോര്‍ഡില് വാക്യമെഴുതണം (ഗദ്യരൂപത്തിലാണ് എഴുതേണ്ടത്)\nബാക്കി അവര് വ്യക്തിഗതമായി പൂരിപ്പിക്കണം\nവ്യക്തിഗത രചനയുടെ മോണിറ്ററിംഗ്, പിന്തുണാരചന. സഹായ രചന. എഴുത്തില് പിന്നാക്കം നില്‍ക്കുന്ന കുട്ടിക്ക് അവന്റെ അവളുടെ ആശയം തന്നെ എഴുതിക്കണം. സമാന്തരമായി എഴുതിക്കാട്ടാം. തെറ്റോടുകൂടി എഴുതാനനുവദിക്കാം. ( പിന്നീട് തിരുത്താം) എഴുതിയത് വായിപ്പിക്കണം.\nചാര്‍ട്ടില് കുട്ടികള്‍ക്കെഴുതാം. അധ്യാപികയ്ക്ക് എല്ലാവരുടേയും എഴുത്ത് എഡിറ്റിംഗിന് വിധേയമാക്കാം.\nസംയുക്ത രചന നടത്താം.\nകവിതാ ചാര്‍ട്ട് വീണ്ടും പ്രദര്‍ശിപ്പിക്കണം. ചില കുട്ടികള്‍ക്ക് അതിലെ ചില വാക്കുകള് നോക്കി തന്റെ രചന മെച്ചപ്പെടുത്താനും തെറ്റുകള്ഡ തിരുത്താനും അവസരവുമാകും.ആശയങ്ങളെല്ലാം വന്നുവോ എന്ന പരിശോധനയുമാകും.\nഇവിടെ ആവിഷ്കാരം എന്ന ലക്ഷ്യമാണ് രചന നിര്‍ബന്ധിക്കുന്നത്.അത് സര്‍ഗാത്മകവുമാണ്. ഓരോ കുട്ടിയും തന്റെ ഭാഷാപുസ്തകം മികച്ച രീതിയില് സൂക്ഷിക്കണമെങ്കില് പരമ്പരാഗത രീതിയിലുളള എഴുത്തു പോരാതെ വരും\nകിവിത ആവശ്യമുളളവര്‍ക്ക് എഴുതിയെടുക്കാം\nഅടുത്ത ബാലസഭയില് രംഗാവിഷ്കാരം കൂടി നടത്താം.\nആശയം ഉള്‍ക്കൊണ്ട് രചന നടത്തിയിട്ടുണ്ട്( ആശയ പരം)\nആശയ വ്യക്തതയോടെ തെറ്റില്ലാത്ത ഭാഷയില് രചന നടത്തിയിട്ടുണ്ട് ( ഭാഷാപരം)\nവ്യവഹാരരൂപത്തിന്റെ സവിശേഷതകള് പാലിച്ചിട്ടുണ്ട്-തുടര്‍ച്ച, സന്ദര്‍ഭത്തിനു് അനുയോജ്യമായ ഭാഷ,സ്വാഭാവികത,വൈകാരികത ( ആവിഷ്കാരപരം)\nഎഡിറ്റിംഗ് -ഭാഷാപരമായ വിശകലനം ( മുന്‍കൂട്ടി പറയുന്നില്ല .കുട്ടികളുടെ രചന ഓരോന്നും വശകലനം ചെയ്ത് തരം തിരിക്കാം. ഓരോ ക്ലാസിനും മാറ്റം വരാം)നാലാം ക്ലാസില് ചെയ്തതിന്റെ ഉല്പന്നങ്ങള് അനുബന്ധമായി ഉണ്ട് അതു വിശകലനം ചെയ്യുക\nഇത്ര്രയും ചെയ്തതിനു ശേഷം ഈ പാഠം വീണ്ടും അലക്കേണ്ടതുണ്ടോ?\nവേണ്ട് കാവ്യസ്വാദനത്തിനായി പിന്നീടൊരിക്കല് പരിഗണിക്കാം\nഇത്തരം ബദല്‍പാഠങ്ങള് ക്ലാസുകളില് സാധ്യമല്ലേ?\nചെറിയ ക്ലാസുകളില് പ്രയോഗിച്ചു നോക്കൂ\nഅനുഭവം പങ്കിടൂ.( എനിക്ക് അയച്ചു തരാമെങ്കില്- tpkala@gmail.com)\nകുട്ടികളുടെ ബുക്കുകളില് നിന്ന് പഠത്തിന്റെ ഫലപ്രാപ്തി.\nഷോണിന്റെ തുടക്കം ഗംഭീരമല്ലേ.വാക്യങ്ങളും കേമം.സ്വര്‍ണനിറമുളള ഇതളില് കുഞ്ഞു മഞ്ഞുതുളളി പോലെ മനോഹരം. തുളളിയുടെ വീഴ്ചാരംഗം അടുത്ത പേജുകളില് എങ്ങനെയെന്നു നോക്കൂ\nപൂവില് മാത്രമല്ല മഞ്ഞു തുളളി .പുല്ലുകളിലും മഞ്ഞു തുളളികള് അരുണ് കണ്ടു\n"ആ പൂവില് ഏതാണ്ട് തിളങ്ങുന്നുണ്ടല്ലോ? ആ ഉറുമ്പ് കുഞ്ഞു പൂവിനെ നോക്കിയിരുന്നു."\n(അതിശയിപ്പിക്കുന്ന കാഴ്ചകളല്ലേ നോക്കിയിരുന്നു പോകും )\n"വിടര്‍ന്ന പൂവുകളെ നോക്കിയപ്പോള് പൂവുകള്‍ക്ക് സന്തോഷമായി."\nഓരോ കുട്ടിയ്ക്കും തന്റെ ഭാഷ\nആദ്യം നന്മകള് മാത്രമേ നോക്കാവൂ ( പിന്നെ പ്രശ്നങ്ങള് പരിഹരിക്കാം)\nഅശ്വിന് മലമുകളിലാണ് മഞ്ഞപ്പൂവിനെ കണ്ടത്. അരിമണി താഴെ വെച്ചാണ് ആ കാഴ്ചകാണാന് ശ്രമിച്ചത്. മേലേക്ക് നോക്കി നടന്നതുകൊണ്ടാകാം കല്ലില് തട്ടി വീണു.എന്തോരു സൂക്ഷ്മ നിരീക്ഷണം!അശ്വിന്റെ ആ മരം ഒന്നു നോക്കൂ. രണ്ടു ചിത്രത്തിലും കാലം അടയാളപ്പെടുത്തിയതും. സൂര്യന്റെ സ്ഥാനം സാധാരണ അധ്യാപകര് ഇതൊന്നും ശ്രദ്ധിക്കാറില്ല.ചിത്രം മൂല്യമുളള ഒന്നാണ്.\nഅനു അരിമണി ചുമന്ന ഉറുമ്പിന്റെ ക്ഷീണമാണ് പങ്കിടുന്നത്. നമ്മുക്ക് അരിമണി ചെറുതാവാം.ഉറുമ്പിന് വലിയ അരിമണിയാണത്.ഭാരം കൂടും പാവം ഉറുമ്പ്.!\nഎറണാകുളം വിദ്യാഭ്യാസ കൂട്ടായ്മ ഈ പാഠം പ്രയോഗിച്ചു നോക്കി.അതിന്റെ തെളിവുകള് ആണിവ.\nഇതേ പാഠം ഒന്നു മുതല് നാലുവരെ ക്ലാസുകളില് പ്രയോഗിച്ചു നോക്കണം എന്നു അവരോട് അഭ്യര്‍ഥിച്ചിട്ടുണ്ട്.\nഅടുത്തത് ജാപ്പാനീസ് സംവിധായകനായ കുറസോവയുടെ ഡ്രീംസ് എന്ന സിനിമയിലെ ആദ്യ സ്വപ്നം പാഠമായാല് എങ്ങനെ എന്നാലോചിക്കുന്നു\nപ്രയോഗിച്ചു ഫലം കണ്ട പ്രവര്‍ത്തനങ്ങളാകണം പാഠപുസ്തകങ്ങളില് വരേണ്ടത്\nദൗര്‍ഭാഗ്യമെന്നു പറയട്ടെ അത്തരം ശീലം പുസ്തകനിര്‍മിതിയില് പാലിക്കാറില്ല\nPosted by Dr Kaladharan TP at Wednesday, July 16, 2014\nഡ്രീംസ് പാഠം കരട് തയ്യാറാക്കി. ആവശ്യമുളള അധ്യാപകര് ഇമെയില് ക്ലബ്ലില് അംഗങ്ങളാവുക. അതിന് ഒരു മെയില് അയച്ചാല് മതി.വിലാസം tpkala@gmail.com\nഇത്തരം പാഠങ്ങള് ഏതു ക്ലാസ് മുറിയിലും അധ്യാപകര്‍ക്കും മുതല്‍കൂട്ടാണ് .... ഞാന് ഇതിനെ എ ത്രീ വലുപ്പത്തില് ഡിജിറ്റല് കോപ്പി എടുക്കും ... ഒരു സ്ഥിരം പഠനോപകരണമായി ഉപയോഗിക്കും ... ചൂണ്ടുവിരലിനു നന്ദി\nപ്രേം ജിത് ,\nചിത്രീകരിക്കാനുളള പാഠമാണ്. അതിനാല് ആദ്യം ചിത്രങ്ങല് കാണിച്ചാല് വൈവിധ്യമുളള ചിത്രീകരണങ്ങള് കുട്ടികളുടെ ഭാഗത്തു നിന്നും ഉണ്ടാകില്ല. അവര് വരച്ച ശേഷം, നിറം നല്‍കിയ ശേഷം കാണിക്കുന്നതാവും നന്ന്. എന്തു പ്രവര്‍ത്തനമാണ് കുട്ടികള് ചെയ്യേണ്ടത് അതനുസരിച്ചാവണം പാഠത്തിന്റെ ലേ ഔട്ട്.\nക്ലാസില് ചെയ്ത ശേഷം അനുഭവം പങ്കിടുമല്ലോ..\nഇപ്പോള് ഏതു ക്ലാസില്?\nSurendran M.M. said...\nകുഞ്ഞുപാഠവും അതിന്റെ ക്ലാസ് റൂം സാധ്യതകളും നന്നായി.


Private Bus| സ്വകാര്യ ബസുകൾ സമരത്തിലേക്ക്: മിനിമം ചാർജ് 12 രൂപയാക്കണമെന്ന് ആവശ്യംർ Private buses go on strike demanding minimum charge of Rs 12 – News18 Malayalam\nനിരക്ക് വര്‍ധനവ് ആവശ്യപ്പെട്ട് പല വട്ടം സര്‍ക്കാരിനെ സമീപിച്ചെങ്കിലും അനുകൂല സമീപനമുണ്ടാകാതായതോടെയാണ് സര്‍വീസുകള് നിര്‍ത്തി വെക്കാന് ആലോചിക്കുന്നത്.\nതിരുവനന്തപുരം: സംസ്ഥാനത്ത് നിരക്ക് വർധനവ് ആവശ്യപ്പെട്ട് സ്വകാര്യ ബസുകൾ (Private Bus) പണിമുടക്കിലേക്ക് (Bus Strike). അടുത്ത ആഴ്ച മുതല് അനിശ്ചിത കാലത്തേക്കാണ് സമരം പ്രഖ്യാപിച്ചിരിക്കുന്നത്. ഡീസല് വില കുത്തനെയുയര്‍ന്ന സാഹചര്യത്തില് മിനിമം ചാര്‍ജ് പന്ത്രണ്ട് രൂപയെങ്കിലുമാക്കണമെന്നാണ് ബസുടമകളുടെ  ആവശ്യം. അല്ലെങ്കിൽ നികുതി ഇളവ് നൽകണമെന്നാണ് ആവശ്യം.\nവിദ്യാര്‍ത്ഥികളുടെ മിനിമം യാത്രാ നിരക്ക്6രൂപയാക്കാനും, നികുതിയിളവ് നൽകാനും തുടങ്ങിയ ആവശ്യങ്ങളും ബസുടമകള് മുന്നോട്ട് വെക്കുന്നുണ്ട്. സ്പെയര് പാര്‍ട്സുകള്‍ക്ക് വില കൂടി. ഇന്‍ഷുറന്‍സ് തുകയും വര്‍ധിച്ചിട്ടുണ്ട്. ഇതെല്ലാം കണക്കിലെടുത്ത് ജസ്റ്റിസ് രാമചന്ദ്രന് കമ്മീഷന് നല്‍കിയിരിക്കുന്ന ശിപാര്‍ശ അടിയന്തരമായി നടപ്പാക്കണമെന്നും ബസുടമകള് ആവശ്യപ്പെടുന്നു. അതേസമയം, നിരക്ക് വര്‍ധനവ് ആവശ്യപ്പെട്ട് പല വട്ടം സര്‍ക്കാരിനെ സമീപിച്ചെങ്കിലും അനുകൂല സമീപനമുണ്ടാകാതായതോടെയാണ് സര്‍വീസുകള് നിര്‍ത്തി വെക്കാന് ആലോചിക്കുന്നത്.\nസ്‌കൂള് തുറക്കുന്നതുമായി ബന്ധപ്പെട്ട് ഒക്ടോബര് 27ന് മാര്‍ഗരേഖ പ്രകാരമുള്ള നടപടികള് പൂര്‍ത്തികരിക്കുമെന്ന് ഹെഡ്മാസ്റ്റര്‍മാരും പ്രിന്‍സിപ്പല്‍മാരും ഉറപ്പുവരുത്തണമെന്ന് പൊതു വിദ്യാഭ്യാസമന്ത്രി വി ശിവന്‍കുട്ടി നിര്‍ദ്ദേശം നല്‍കി.അക്കാദമിക മാര്‍ഗരേഖ രണ്ടുദിവസത്തിനുള്ളില് പ്രസിദ്ധീകരിക്കും. നവംബര് ഒന്നിന് സ്‌കൂള് തലത്തില് പ്രവേശനോത്സവം സംഘടിപ്പിക്കാനും വിദ്യാഭ്യാസ വകുപ്പ് തീരുമാനിച്ചിട്ടുണ്ട്.\nസ്‌കൂളിന്റെ പ്രവര്‍ത്തനങ്ങള്‍ക്കുള്ള മാര്‍ഗരേഖ\n1)ഇക്കാര്യം ഉറപ്പു വരുത്തി എ ഇ ഒ, ഡി ഇ ഒ വഴി റിപ്പോര്‍ട്ട് ജില്ലാ ഭരണകൂടത്തിന് സമര്‍പ്പിക്കണം. ഒന്നര വര്‍ഷമായി അടഞ്ഞുകിടക്കുന്ന സ്‌കൂളുകള് പൂര്‍ണ്ണമായി ശുചീകരിച്ചുവെന്നും ഇഴ ജന്തുക്കളുടെ സാന്നിധ്യം ഇല്ല എന്നും ഉറപ്പു വരുത്തണം.\n2)സ്‌കൂളുകളില് സാനിറ്റൈസര്, തെര്‍മല് സ്‌കാനര്, ഓക്‌സിമീറ്റര് എന്നിവ ഉണ്ടെന്ന് ഉറപ്പുവരുത്തണം. അധ്യാപകര്‍ക്ക് ഓരോ ക്ലാസിന്റെയും ചുമതല നല്‍കണം\n3)27ന് പിടിഎ യോഗം ചേര്‍ന്ന് ക്രമീകരണം വിലയിരുത്തണം. യോഗത്തില് തദ്ദേശ സ്വയംഭരണ സ്ഥാപനങ്ങളിലെ പ്രതിനിധികളെ പങ്കെടുപ്പിക്കണം. ഉച്ച ഭക്ഷണം പാചകം ചെയ്യാനും വിതരണം ചെയ്യാനുമുള്ള ചുമതല നിശ്ചയിക്കണം.\n4)കുട്ടികള്‍ക്ക് ഹോമിയോ പ്രതിരോധ മരുന്നു കൊടുക്കാനുള്ള സംവിധാനം ഏര്‍പ്പെടുത്തണം.\n5)കോവിഡ് പ്രോട്ടോകോള് പാലിച്ചു കൊണ്ട് വിദ്യാര്‍ത്ഥികളെ വരവേല്‍ക്കാന് ഓരോ സ്‌കൂളിലും സംവിധാനമുണ്ടാകണം. സ്‌കൂളിന്റെ പ്രധാന കവാടത്തില് നിന്ന് അധ്യാപകരും തദ്ദേശസ്ഥാപന പ്രതിനിധികളും കുട്ടികളെ വരവേല്‍ക്കണം. സ്‌കൂള് അന്തരീക്ഷം ആഹ്ലാദകരവും ആകര്‍ഷണീയവും ആക്കാനുള്ള ക്രമീകരണം ഉണ്ടാകണം.\n6)27ന് പി ടി എ യുടെ നേതൃത്വത്തില് രക്ഷകര്‍ത്താക്കളുടെ യോഗങ്ങള് ചേരണം. 27ന് തന്നെ സ്‌കൂളില് ഹെല്‍പ്പ് ലൈന് സജ്ജമാക്കുകയും മേല്‍നോട്ടത്തിന് ഉത്തരവാദിത്തപ്പെട്ട വ്യക്തികളെ ചുമതലപ്പെടുത്തുകയും വേണം. സ്‌കൂളിന്റെ പരിധിയില്‍പ്പെട്ട പോലീസ് സ്റ്റേഷനുമായി ഹെഡ്മാസ്റ്റര്‍മാരും പ്രിന്‍സിപ്പല്‍മാരും ആശയവിനിമയം നടത്തണം.\n7)സ്‌കൂളുകള്‍ക്ക് ഫിറ്റ്‌നസ് സര്‍ട്ടിഫിക്കറ്റ് നിര്‍ബന്ധമാണ്. ഫിറ്റ്‌നസ് ലഭിക്കാത്ത സ്‌കൂളുകളിലെ കുട്ടികളെ അടുത്തുള്ള സ്‌കൂളില് പഠിപ്പിക്കാന് ആകുമോ എന്ന് പരിശോധിക്കണം.\nFirst published: October 25, 2021, 10:40 IST


കുഞ്ഞ് അനുപമയുടെ കൈയില് കോടതി കനിഞ്ഞു നാടകം അവസാനിച്ചു | Malayali Express\nHomeKeralaകുഞ്ഞ് അനുപമയുടെ കൈയില് കോടതി കനിഞ്ഞു നാടകം അവസാനിച്ചു\nകുഞ്ഞ് അനുപമയുടെ കൈയില് കോടതി കനിഞ്ഞു നാടകം അവസാനിച്ചു\nഅമ്മയറിയാതെ ദത്തു നല്‍കിയ കേസില് കുടുംബ കോടതിയുടെ അടിയന്തര ഇടപെടലോടെ കുഞ്ഞ് വീണ്ടും പെറ്റമ്മയുടെ കരങ്ങളില്. ഉച്ചയോടെ കോടതിയില് എത്തിച്ച കുഞ്ഞിനെ വൈദ്യപരിശോധനയ്ക്കും മറ്റു നടപടികള്‍ക്കും ശേഷം അനുപമയ്ക്കു ശിശുക്ഷേമ സമിതി ഉദ്യോഗസ്ഥര് കൈമാറി. ഇതിനുള്ള ഉത്തരവിനു മുന്നോടിയായി പാളയം കുന്നുകുഴിയിലെ നിര്‍മല ശിശുഭവനില് നിന്ന് കുഞ്ഞിനെ കോടതിയില് എത്തിച്ചിരുന്നു. വൈദ്യപരിശോധനയ്ക്കായി കുഞ്ഞിനെ പരിശോധിക്കാന് ഡോക്ടറെ നേരിട്ടു വിളിച്ചുവരുത്തിയ അപൂര്‍വതയ്ക്കും കോടതി സാക്ഷ്യം വഹിച്ചു.\nജഡ്ജി ബിജു മേനോന്റെ ചേംബറില് വച്ചാണ് കുഞ്ഞിന്റെ വൈദ്യപരിശോധനാ നടപടികള് പൂര്‍ത്തിയാക്കിയത്. കോടതി നടപടികള്‍ക്കു മുന്നോടിയായി സിഡബ്ല്യുസി അധ്യക്ഷയും കോടതിയിലെത്തി. ഡിഎന്‍എ ഫലം അനുകൂലമായതോടെ അനുപമയും അജിത്തും കോടതിയില് എത്തി കുഞ്ഞിനെ നേരത്തെ വിട്ടു കിട്ടണമെന്ന് ആവശ്യപ്പെട്ട് അഡ്വാന്‍സ് പെറ്റീഷന് സമര്‍പ്പിച്ചിരുന്നു. ശിശുക്ഷേമ സമിതി ഉദ്യോഗസ്ഥരില് നിന്ന് വിശദാംശങ്ങള് തേടിയ ശേഷമായിരുന്നു കുഞ്ഞിനെ അനുപമയ്ക്കു കൈമാറാന് കോടതി ഉത്തരവിട്ടത്. സിഡബ്യുസി സമര്‍പ്പിച്ച ഡിഎന്‍എ പരിശോധനാ ഫലം ഉള്‍പ്പെടെയുള്ള രേഖകളും കുഞ്ഞിനെ കൈമാറാനുളള ഉത്തരവിനു മുന്നോടിയായി കോടതി പരിശോധിച്ചു.\nഡിഎന്‍എ പരിശോധനാ ഫലം അനുപമയ്ക്ക് അനുകൂലമായ സാഹചര്യത്തില് എത്രയും വേഗം കുട്ടിയെ കൈമാറാനുള്ള നടപടികള് സ്വീകരിക്കാന് ഗവണ്‍മെന്റ് പ്ലീഡറോട് സര്‍ക്കാര് നിര്‍ദേശിച്ചിരുന്നു. ഡിഎന്‍എ ഫലം ഗവണ്‍മെന്റ് പ്ലീഡര് മുഖാന്തരമാണ് സര്‍ക്കാര് കോടതിയില് സമര്‍പ്പിച്ചത്. ഉച്ചതിരിഞ്ഞ് 2.30 ഓടെ ആരംഭിച്ച കോടതി നടപടികള് ഒന്നരമണിക്കൂറോളം നീണ്ടു.\nPrevious articleമോഫിയയുടെ മരണം സിഐ്‌യെ മാറ്റി സിപിഎമ്മിനു തലവേദന\nNext articleഇന്ത്യന് എന്‍ജിനീയേഴ്‌സ് അസോസിയേഷന് ടെക്‌നിക്കല് കോണ്‍ഫറന്‍സും സ്റ്റാര്‍ട്ട്അപ് കമ്പനി സമ്മിറ്റും നടത്തുന്നു\nരോഹിത്തും ബുംറയും മുംബൈയില്; ധോണിയും ജഡേജയും ചെന്നൈയില്; നിലനിര്‍ത്തിയ താരങ്ങളുടെ പട്ടിക പുറത്ത്


കോവിഡ്: ആശുപത്രികൾ 80 ശതമാനം കിടക്കകൾ മാറ്റിവെക്കണമെന്ന് നിർദേശം | 23Apr2021\nബെംഗളൂരു : രോഗികളുടെ എണ്ണം കുത്തനെ വർധിക്കുന്നതിനാൽ നഗരത്തിലെ ആശുപത്രികളിലെ 80 ശതമാനം കിടക്കകളും കോവിഡ് രോഗികൾക്ക് മാറ്റിവെക്കണമെന്ന് ആരോഗ്യമന്ത്രി കെ. സുധാകർ. നേരത്തേ നഗരത്തിലെ സ്വകാര്യ ആശുപത്രികളിലെ 50 ശതമാനം കിടക്കൾ കോവിഡ് രോഗികൾക്കായി മാറ്റിവെക്കണമെന്നായിരുന്നു നിർദേശം. എന്നാൽ ഈ കിടക്കകൾ അപര്യാപ്തമായ സാഹചര്യത്തിലാണ് പുതിയ നിർദേശം. ഗുരുതരാവസ്ഥയിലല്ലാത്ത രോഗികളെ ഡിസ്ചാർജ്ജ് ചെയ്യാനും നിർദേശമുണ്ട്.\n80 ശതമാനം കിടക്കകൾ കോവിഡ് രോഗികൾക്ക് മാറ്റിവെക്കുമ്പോൾ 7500 കിടക്കകളെങ്കിലും ലഭ്യമാകുമെന്നാണ് ആരോഗ്യവകുപ്പിന്റെ പ്രതീക്ഷ. മെഡിക്കൽ കോളേജുകൾക്കും നിർദേശം ബാധകമാണ്. നിർദേശം ലംഘിക്കുന്ന ആശുപത്രികൾക്കെതിരേ കർശന നടപടികൾ സ്വീകരിക്കാനാണ് തീരുമാനം. അതേസമയം 30-ൽ കുറവ് കിടക്കകളുള്ള ആശുപത്രികൾ കോവിഡ് രോഗികളെ പ്രവേശിപ്പിക്കേണ്ടതില്ല. ഓക്‌സിജൻ സൗകര്യം ഇത്തരം ആശുപത്രികളിൽ ലഭിക്കാനുള്ള സാധ്യതയില്ലാത്തത് പരിഗണിച്ചാണിത്. നിലവിൽ രോഗലക്ഷണങ്ങൾ പ്രകടമായ കോവിഡ് രോഗികളെയാണ് ആശുപത്രികളിൽ പ്രവേശിപ്പിക്കുന്നത്. മറ്റുള്ളവരെ വീടുകളിൽ ഐസോലേഷനിൽ പ്രവേശിപ്പിക്കുകയാണ് ചെയ്യുന്നത്. വരും ദിവസങ്ങളിൽ വിവിധ പ്രദേശങ്ങൾ കേന്ദ്രീകരിച്ച് കോവിഡ് കെയർ സെന്ററുകൾ തുറക്കാനുള്ള നടപടികളും പുരോഗമിച്ചുവരികയാണ്. ഹോട്ടലുകളും ഒഴിഞ്ഞുകിടക്കുന്ന വീടുകളും ഇതിനായി ഏറ്റെടുക്കാനാണ് പദ്ധതി. അതത് പ്രദേശങ്ങളിലെ വാർഡ് കമ്മിറ്റികൾക്കാണ് ഇതിനുള്ള ചുമതല.\nനിലവിൽ വീടുകളിൽ ഐസോലേഷനിൽ കഴിയുന്ന രോഗികളെ നിരീക്ഷിക്കാനുള്ള പ്രത്യേക സംവിധാനം സജ്ജീകരിക്കാനും ആരോഗ്യവകുപ്പ് പദ്ധതി തയ്യാറാക്കിവരികയാണ്. കഴിഞ്ഞവർഷം വീടുകളിൽ കഴിയുന്നവരെ ആരോഗ്യവകുപ്പ് നിയോഗിക്കുന്ന വൊളന്റിയർമാർ ഫോണിൽ വിളിച്ച് ആരോഗ്യസ്ഥിതി തിരക്കുന്ന സംവിധാനമൊരുക്കിയിരുന്നു. സന്നദ്ധ സംഘടനകളെക്കൂടി ഇത്തരം പ്രവർത്തനങ്ങളിൽ പങ്കെടുപ്പിച്ച് സംവിധാനം കൂടുതൽ വിപുലമാക്കുകയാണ് അധികൃതർ ലക്ഷ്യമിടുന്നത്.


More than 1600 dies in India during heavy monsoon | 25 വര്‍ഷത്തിനിടയിലെ ഏറ്റവും വലിയ മഴക്കാലത്ത് ഇന്ത്യയില് മരിച്ചത് 1,600ലധികം ആളുകള് - Malayalam Oneindia\n5 min ago പ്രിയങ്ക രാഷ്ട്രീയത്തിന് അവധി കൊടുക്കുന്നു, പോകുന്നത് ഹിമാചലിലേക്ക്, 20 ദിവസം, അതിന് മുമ്പ്.....\n16 min ago ഇന്നും 1000ത്തിന് മുകളിൽ കൊവിഡ് രോഗികൾ, ഏറ്റവും ഉയർന്ന പ്രതിദിന വർധനവ്! 800 രോഗമുക്തി\n32 min ago എൻഐഎ റിപ്പോർട്ട്: മുഖ്യമന്ത്രി പിണറായി വിജയന് ഉടൻ രാജിവെക്കണമെന്ന് കെ സുരേന്ദ്രൻ\nMovies കഥകളിൽ വിശ്വസിക്കുക എന്നത് മനുഷ്യന്റെ ഗോത്രീയ സ്വഭാവങ്ങളിൽ ഒന്നു മാത്രമാണ്, ജസ്‌ലയുടെ കുറിപ്പ്\nUpdated: Wed, Oct 2, 2019, 14:07 [IST]\nദില്ലി: ഇന്ത്യയില് കഴിഞ്ഞ 25 വര്‍ഷത്തിനിടെയുണ്ടായ കനത്ത മഴയില് ജൂണ് മുതല് മരിച്ചത് 1,600ല് അധികം ആളുകള്. രണ്ട് വടക്കന് സംസ്ഥാനങ്ങളില് വെള്ളപ്പൊക്കമുണ്ടായതായും ഒരു പ്രധാന നഗരത്തില് ചെളി നിറഞ്ഞതായും സര്‍ക്കാര് കണക്കുകള് വ്യക്തമാക്കുന്നു. സാധാരണഗതിയില് ജൂണ് മുതല് സെപ്റ്റംബര് വരെ നീണ്ടുനില്‍ക്കുന്ന മണ്‍സൂണില് ഇത്തവണ 50 വര്‍ഷത്തെ ശരാശരിയേക്കാള് 10% കൂടുതല് മഴയും ലഭിച്ചു. ഒക്ടോബര് തുടക്കത്തിനു ശേഷം മാത്രമേ ഇത് പിന്‍വാങ്ങുകയുള്ളൂ. അതായത് പതിവിലും ഒരു മാസത്തില് കൂടുതല് മഴ ലഭിക്കുമെന്നാണ് കാലാവസ്ഥാ കേന്ദ്രങ്ങള് നല്‍കുന്ന മുന്നറിയിപ്പ്. വടക്കന് ഉത്തര്‍പ്രദേശിലും ബീഹാറിലുമാണ് ഏറ്റവും കൂടുതല് മഴ പെയ്തത്. ഈ പ്രദേശങ്ങളില് കഴിഞ്ഞ വെള്ളിയാഴ്ച മുതല് 144 പേരാണ് പ്രകൃതി ദുരന്തത്തില്‍പ്പെട്ട് മരിച്ചത്.\nഏകദേശം 20 ദശലക്ഷം ആളുകള് താമസിക്കുന്ന ബീഹാറിലെ നദീതീര തലസ്ഥാന നഗരമായ പട്നയില്, ഭക്ഷണം, പാല് തുടങ്ങിയ അവശ്യവസ്തുക്കള് വാങ്ങാന് അരയ്‌ക്കൊപ്പം വെള്ളത്തില് സഞ്ചരിക്കേണ്ട സ്ഥിതിയാണ്. പ്രദേശം മുഴുവന് വെള്ളത്തില് അകപ്പെട്ടുപോകുകയായിരുന്നു. സര്‍ക്കാര് രക്ഷാപ്രവര്‍ത്തനം നടത്തുന്നില്ലെന്നും സ്ഥിതി വളരെ ഗുരുതരമാണെന്നും പ്രദേശവാസികള് പറയുന്നു.\nമൂന്ന് ദിവസമായി വീട്ടില് കുടുങ്ങിപ്പോയ ബിഹാര് ഉപമുഖ്യമന്ത്രി സുശീല് മോദിയെ തിങ്കളാഴ്ചയാണ് ദുരിതാശ്വാസ പ്രവര്‍ത്തകര് രക്ഷപ്പെടുത്തിയത്. പട്‌നയിലെ വീട്ടിലായിരുന്നു അദ്ദേഹം കുടുംബത്തോടൊപ്പം കഴിഞ്ഞിരുന്നത്. നഗരത്തിലെ ബോറിംഗ് റോഡ് പ്രദേശത്ത് താമസിക്കുന്ന സാകേത് കുമാര് സിംഗ് നാല് ദിവസമായി വീട്ടിനകത്ത് കുടുങ്ങിക്കിടക്കുകയായിരുന്നു. വൈദ്യുതി ഇല്ലായിരുന്നു, പണമുണ്ടായിട്ടും താന് നിസ്സഹായനായിരുന്നുവെന്ന് അദ്ദേഹം പറയുന്നു. ഇന്ത്യയിലെ ഏറ്റവും ജനസംഖ്യയുള്ള സംസ്ഥാനമായ ഉത്തര്‍പ്രദേശില് കനത്ത മഴയെ തുടര്‍ന്ന് 800 ലധികം വീടുകള് തകരുകയും കൃഷിസ്ഥലങ്ങള് ഒഴുകിപ്പോകുകയും ചെയ്തിരുന്നു.\n2019 സെപ്റ്റംബര് 29 വരെ വെള്ളപ്പൊക്കവും കനത്ത മഴയും കാരണം 1,673 പേര് മരിച്ചുവെന്ന് ഫെഡറല് ആഭ്യന്തര മന്ത്രാലയം പുറത്തുവിട്ട കണക്കുകള് വ്യക്തമാക്കുന്നു. 2019 ല് വെള്ളപ്പൊക്കവുമായി ബന്ധപ്പെട്ട് 371 മരണങ്ങളുണ്ടായി. ഇവയില് ഉത്തര്‍പ്രദേശിലെയും മഹാരാഷ്ട്രയിലെയും മരണങ്ങള്‍ക്ക് കാരണം മതിലുകളും കെട്ടിടങ്ങളും തകര്‍ന്നതാണെന്ന് അധികൃതര് പറയുന്നു. വനനശീകരണം, ജലാശയങ്ങളുടെ തകര്‍ച്ച, കാലാവസ്ഥാ വ്യതിയാനം എന്നിവ കാരണം രാജ്യത്തെ വെള്ളപ്പൊക്ക സാധ്യതയുള്ള പ്രദേശങ്ങളുടെ എണ്ണം കഴിഞ്ഞ കുറച്ച് ദശകങ്ങളായി വര്‍ദ്ധിച്ചിട്ടുണ്ടെങ്കിലും വെള്ളപ്പൊക്ക പ്രതിരോധവും പ്രവചന സംവിധാനങ്ങളും ഇന്ത്യയില് കുറവാണ്.\nകനത്ത മഴ; മുംബൈയില് വെള്ളപ്പൊക്കം, ഓഫീസുകള് അടച്ചു, ട്രെയിനുകള് നിര്‍ത്തി, ഒരു മരണം\nകേരളത്തില് ഇന്ന് അതിശക്തമായ മഴ, നാല് ജില്ലകളില് ഓറഞ്ച് അലര്‍ട്ട്, അതിജാഗ്രത ഓഗസ്റ്റ് 20 വരെ!!\nകേരളത്തില് അതി ശക്തമായ മഴയ്ക്ക് സാധ്യത; യെല്ലോ അലേര്‍ട്ട് പ്രഖ്യാപിച്ചു, വിവരങ്ങള് ഇങ്ങനെ...\nകേരളത്തിൽ മഴ കനക്കും; ഓഗസ്റ്റ്3നും4നും സംസ്ഥാനത്ത് യെല്ലോ അലർട്ട്\nഅറബിക്കടലിൽ 50 കിമി വരെ വേഗതയിൽ കാറ്റിന് സാധ്യത;മത്സ്യത്തൊഴിലാളികൾ കടലിൽ പോകരുതെന്ന് മുന്നറിയിപ്പ്\nവടക്കന് കേരളത്തില് അതിതീവ്ര മഴയ്ക്ക് സാധ്യത;5ജില്ലകളില് ഓറഞ്ച് അലര്‍ട്ട്, മുന്നറിയിപ്പ്\nclimate weather monsoon rain natural calamity കാലാവസ്ഥ മഴ പ്രകൃതി ദുരന്തം\nMore than 1600 dies in India during heavy monsoon


June 9, 2018 , കാരൂര് സോമന്\nപ്രത്യേകിച്ച് നാട്ടിലെ ചുവന്ന പൂവന് കോഴികളെ. അവര് ഉച്ചത്തില് കൂവിക്കളയും. കോഴികളില് തന്നെ രണ്ടു വിഭാഗമുണ്ടത്രേ. ഒന്ന് കമ്യൂണിസം പ്രസംഗിച്ചു കളയും, മറ്റൊന്ന് സുവിശേഷവും. എന്തായാലും മുന്നിലെ പ്ലേറ്റിലെത്തിയാല് പിന്നെ മാര്‍ക്‌സ് എന്നോ എംഗല്‍സ് എന്നോ വല്ലതുമുണ്ടോ. കോഴിയെ പിടിക്കാനാണു സാറേ പാട് എന്ന് വേലക്കാരന് പയ്യന്റെ വാദം. എന്നാല് പക്ഷപാതിയല്ലാത്ത ഡ്രൈവര് നാണപ്പന് പറയും. അതിനൊക്കെ ഒരു നാ….ക്ക് ഉണ്ട് സാറേ. കോഴികളെ ആദ്യം വശീകരിക്കണം. കണ്ടിട്ടില്ലേ, പാര്‍ട്ടി സഖാക്കന്മാര് പുതിയ അംഗങ്ങളെ പാര്‍ട്ടിയില് ചേര്‍ക്കുന്നത്. അങ്ങനെ തന്നെ. പയ്യെ വലമുറുക്കണം. പിന്നെ വാളു കൈയില് കൊടുക്കണം. വെട്ടിക്കൊല്ലാന് പറയണം. തല്ലിക്കൊല്ലലിന്റെ ക്ലാസ്സ കഴിയുമ്പോഴേക്കും ഒന്നാന്തരമൊരു ചാവേര് റെഡി. പിന്നെ പ്ലേറ്റിലെത്താന് താമസം വേണ്ട.\nശരിയാണ്, എന്താണ് വ്യത്യാസം – നാണപ്പന് പറയുന്നത് എത്ര കറക്ട്.\nകാശ് ഇത്തിരി കൊടുത്താലെന്താ, ഒരു കമ്യൂണിസ്റ്റ് കോഴിയെ തന്നെ കിട്ടിയില്ലേ……അത് സ്വന്തമായിക്കഴിഞ്ഞാല് വെട്ടിവീഴ്ത്തിക്കോണം. അവന് മറിച്ചു ചിന്തിക്കാന് ചാന്‍സ് കൊടുക്കരുത്.\nഭാര്യയ്ക്കാണെങ്കില് കോഴിപ്പൂടയൊന്നും പറിക്കാന് മെനക്കെടാന് കഴിയില്ല. ശീലവുമില്. കടയില്‍പോയി ഡ്രസ് ചെയ്യുന്നു എന്ന പേരില് കോഴിയുടെ ഡ്രസ് അഴിച്ചു വാങ്ങുകയാണല്ലോ പതിവ്. കോഴിക്കടയുടെ മുന്നില് ക്യൂ രൂപം കൊള്ളുന്നു. കൊല്ലാന് രണ്ടാമതൊരാളെ ഏല്പിക്കുന്നതാണ് ബുദ്ധി. പാപമെടുത്തു തലയില് വെയ്ക്കണ്ടല്ലോ……..\nക്യൂ മുന്നേറവേ….എല്ലാവരും എന്നേയും കൈയിലുള്ള കോഴിയേയും മാറിമാറി നോക്കുന്നു. കോഴിക്കടയില് കോഴിയുമായി വന്നതെന്തിനെന്ന ചോദ്യം എല്ലാ കണ്ണുകളിലും. കമ്യൂണിസ്റ്റു കോഴിയെ വില്‍ക്കാന് വന്നതായിരിക്കുമെന്ന് പലരും കരുതിക്കാണും. എന്റെ മുന്നിലുള്ള ക്യൂ ചെറുതായി വന്നു. ഒടുവില് എന്റെ ഊഴമെത്തി.\nമഞ്ഞിന്റെ ചൂട് (കവിത): കാരൂര് സോമന്\nമഴയുടെ ആത്മാവ് (കവിത)\nഅധികാര ഭ്രാന്തന്മാര്‍ക്ക് പെന്‍ഷന് ഏര്‍പ്പെടുത്തുമോ? (ലേഖനം)\nമദര് തെരേസയെ അപമാനിക്കുന്നത് മതമൗലികവാദികള്


പച്ചപ്പണിഞ്ഞ് ജില്ലാ പോലീസ് മേധാവിയുടെ കാര്യാലയം\nഹരിത കേരളം മിഷന്റെ പ്രവര്‍ത്തനങ്ങളില് പോലീസുകാര്‍ക്കും സജീവ പങ്കാളികളാകാന് കഴിയുമെന്ന് തെളിയിക്കുകയാണ് കോട്ടയം ജില്ലാ പോലീസ് മേധാവി പി.എസ്. സാബുവും സഹപ്രവര്‍ത്തകരും. ഹരിത സമൃദ്ധിയുടെ നിറക്കാഴ്ച്ചകളാണ് ഇപ്പോള് എസ്.പി. ഓഫീസില് എത്തുന്നവരെ വരവേല്‍ക്കുന്നത്.\nനടപ്പാതയുടെ വശങ്ങള് ഉള്‍പ്പെടെ ഓഫീസ് പരിസരത്തിന്റെ ഭൂരിഭാഗവും ജൈവ കൃഷിക്കായി മാറ്റിവച്ചിരിക്കുന്നു. വെണ്ടയും ചീരയും വഴുതനയും കാബേജുമൊക്കെ ഇവിടെ തഴച്ചുവളരുന്നു.\nജലസുരക്ഷ, ഭക്ഷ്യസുരക്ഷ, ശുചിത്വ മാലിന്യ സംസ്‌കരണം എന്നിവ ലക്ഷ്യമിടുന്ന പ്രവര്‍ത്തനങ്ങളില് ഹരിത കേരളം മിഷന്റെയും കൃഷി വകുപ്പിന്റെയും നഗരസഭയുടെയും സഹകരണത്തോടെയാണ് ഉദ്യോഗസ്ഥര് സജീവമായിരിക്കുന്നത്.\nജൈവ പച്ചക്കറിത്തോട്ടത്തില് രാവിലെയും വൈകുന്നേരവും ഒഴിവു സമയത്താണ് ഇവര് ജോലി ചെയ്യുന്നത്. കൃത്യമായി കള പറിച്ചും പന്തല് കെട്ടിയും വെള്ളം നനച്ചും ചെടികള് സംരക്ഷിക്കുന്നു. കൃഷി വകുപ്പിന്റെ ഇന്‍സ്റ്റിറ്റിയൂഷണല് ഫാമിംഗ് പദ്ധതിയില് ഉള്‍പ്പെടുത്തി ഒരു ലക്ഷം രൂപ ചിലവിട്ടാണ് ഇവിടെ ജൈവ കൃഷിക്ക് തുടക്കം കുറിച്ചത്.\nഓടുകള് അതിരു പാകിയ കെട്ടിനുളളില് മണ്ണ് നിറച്ചാണ് ചെടികള് നട്ടിരിക്കുന്നത്. നാമ്പിട്ടു തുടങ്ങിയതും വിളവെടുപ്പിനു പാകമായതുമായ ഇരുപത്തഞ്ചോളം പച്ചക്കറിയിനങ്ങള് ഇവിടുത്തെ കാര്‍ഷിക സമൃദ്ധിക്ക് മാറ്റുകൂട്ടുന്നു. മഴ മറയ്ക്കുള്ളില് ഗ്രോ ബാഗിലും വിവിധയിനം തൈകളുണ്ട്. വിളവെടുക്കുന്ന പച്ചക്കറികള് ജീവനക്കാര്‍ക്കിടയില്‍തന്നെ ലേലം ചെയ്യുകയാണ്. ആദ്യഘട്ട വിളവെടുപ്പിനുശേഷം രണ്ടാം ഘട്ട കൃഷി ആരംഭിച്ചിട്ടുണ്ട്.\nശുചിത്വ മാലിന്യ സംസ്‌കരണത്തിന്റെ ഭാഗമായി നഗരസഭയുടെ നേതൃത്വത്തില് രണ്ടര ലക്ഷം രൂപ ചെലവില് തുമ്പൂര്‍മൂഴി മോഡല് പ്ലാന്റും ഓഫീസ് പരിസരത്ത് സജ്ജമാക്കിക്കഴിഞ്ഞു. ഭാവിയില് കൃഷിക്കാവശ്യമായ ജൈവവളം ഈ പ്ലാന്റില് നിന്നും ലഭിക്കും.\nഓഫീസിനുള്ളില് വരാന്തയിലും ജീവനക്കാരുടെ മേശകളിലുമൊക്കെ വിവിധയിനം ചെടികള് ഇടംപിടിച്ചിരിക്കുന്നു. മേശപ്പുറത്ത് ചെടികള് വയ്ക്കുന്നതിനായി ഉപയോഗശൂന്യമായ നൂറിലധികം കുപ്പികള് അലങ്കരിച്ചൊരുക്കിയത് കോട്ടയം സി.എം.എസ്. കോളേജിലെ നാഷണല് സര്‍വീസ് സ്‌കീം യൂണിറ്റ് അംഗങ്ങളാണ്.\nKottayam District Police Headquarters office